Anexă

la Hotărârea Curții de Conturi

nr.67 din 20 decembrie 2024

****

**CURTEA DE CONTURI A REPUBLICII MOLDOVA**

|  |
| --- |
| MD-2001, mun. Chișinău, bd. Ștefan cel Mare și Sfânt nr.69, tel.: (+373 22) 26 60 02, fax: (+373 22) 26 61 00,  [**www.ccrm.md**](http://www.ccrm.md)**;** e-mail: [**ccrm@ccrm.md**](mailto:ccrm@ccrm.md) |

**RAPORTUL**

**de audit**

**al performanței asupra activității unităților de coordonare, implementare și monitorizare a proiectelor finanțate prin asistență externă**

**și utilizării resurselor financiare alocate**

**CUPRINS**

[**LISTA ACRONIMELOR** 3](#_Toc185943207)

[**GLOSAR** 3](#_Toc185943208)

[**I. SINTEZA** 4](#_Toc185943209)

[**II. PREZENTAREA GENERALĂ** 5](#_Toc185943210)

[**2.1. Tema și motivele auditului** 5](#_Toc185943211)

[**2.2. Descrierea domeniului auditat** 6](#_Toc185943212)

[**III. SFERA ȘI ABORDAREA AUDITULUI** 9](#_Toc185943213)

[**3.1. Temeiul auditului** 9](#_Toc185943214)

[**3.2. Sfera de audit** 9](#_Toc185943215)

[**3.3. Întrebarea generală de audit și întrebările specifice de audit** 9](#_Toc185943216)

[**3.4. Abordarea de audit** 9](#_Toc185943217)

[**IV. CONSTATĂRI** 10](#_Toc185943218)

[**4.1. Documentele de politici (strategiile și politicile publice naționale), precum și cadrul de reglementare conțin obiective clar delimitate pentru fiecare parte implicată în proces?** 10](#_Toc185943219)

[**4.2. Obiectivele setate, la etapa de programare, pentru Unitățile de implementare a proiectelor finanțate din surse externe au fost realizate?** 22](#_Toc185943220)

[**V. CONCLUZIE GENERALĂ** 38](#_Toc185943221)

[**VI. RECOMANDĂRI** 39](#_Toc185943222)

[**VII. SEMNĂTURILE ECHIPEI MISIUNII** 39](#_Toc185943223)

[**VIII. ANEXE** 40](#_Toc185943224)

[**Anexa nr. 1:** Metodologia și criteriile de audit aplicate în cadrul misiunii 40](#_Toc185943225)

[**Anexa nr. 2:** Asistența externă primită pentru proiectele investiționale din sectorul public 42](#_Toc185943226)

[**Anexa nr. 3:** Legătura dintre documentele de politici publice și documentele de planificare 43](#_Toc185943227)

[**Anexa nr. 4:** Analiza activității Organelor colegiale de supraveghere ale UIPFAE 44](#_Toc185943228)

[**Anexa nr. 5:** Analiza indicatorilor financiari ai UIPFAE pentru anii de gestiune 2022-2023 45](#_Toc185943229)

[**Anexa nr. 6:** Documentele și procedurile necesare pentru asigurarea managementului calității în procesul de implementare a Proiectelor 46](#_Toc185943230)

[**Anexa nr. 7:** Rezultatele proiectelor implementate de către UIPFAE în perioada 2022-2023 53](#_Toc185943231)

# **LISTA ACRONIMELOR**

|  |  |
| --- | --- |
| **ADMA** | Agenția pentru Dezvoltarea și Modernizarea Agriculturii |
| **ANP** | Administrația Națională a Penitenciarelor |
| **BM** | Banca Mondială |
| **BPN** | Bugetul Public Național |
| **CIM** | Contracte individuale de muncă |
| **CPS** | Contracte de prestări servicii, încheiate cu persoane fizice |
| **HCC** | Hotărârea Curții de Conturi |
| **HG** | Hotărârea Guvernului Republicii Moldova |
| **HP** | Hotărârea Parlamentului Republicii Moldova |
| **IFAD** | Fondul Internațional pentru Dezvoltare Agricolă |
| **MADRM** | Ministerul Agriculturii, Dezvoltării Regionale și Mediului |
| **MAE** | Ministerul Afacerilor Externe |
| **MAIA** | Ministerul Agriculturii și Industriei Alimentare |
| **MC** | Ministerul Culturii |
| **MDED** | Ministerul Dezvoltării Economice și Digitalizării |
| **ME** | Ministerul Energiei |
| **MECC** | Ministerul Educației, Culturii și Cercetării |
| **MF** | Ministerul Finanțelor |
| **MIDR** | Ministerul Infrastructurii și Dezvoltării Regionale |
| **MJ** | Ministerul Justiției |
| **MM** | Ministerul Mediului |
| **MMPS** | Ministerul Muncii și Protecției Sociale |
| **MS** | Ministerul Sănătății |
| **MSMPS** | Ministerul Sănătății, Muncii și Protecției Sociale |
| **OCS** | Organul Colegial de Supraveghere a UIPFAE |
| **OGPAE** | Oficiul de Gestionare a Programelor de Asistență Externă |
| **ONDRL** | Oficiul Național de Dezvoltare Regională și Locală (fost FISM) |
| **ONIPM** | Oficiul Național de Implementare a Proiectelor în domeniul Mediului |
| **UCIMPA** | Unitatea Consolidată pentru Implementarea și Monitorizarea Proiectelor în domeniul Agriculturii |
| **UCIMP DS** | Unitatea de Coordonare, Implementare și Monitorizare a Proiectelor în Domeniul Sănătății |
| **UCIMPRSVV** | Unitatea Consolidată pentru Implementarea și Monitorizarea Programului de Restructurare a Sectorului Vitivinicol |
| **UCIPE** | Unitatea Consolidată pentru Implementarea și Monitorizarea Proiectelor în domeniul Energeticii |
| **UCIP IFAD** | Unitatea Consolidată pentru Implementarea Programelor IFAD |
| **UIPAC** | Unitatea de Implementare a Proiectului Băncii Mondiale de Ameliorare a Competitivității |
| **UIPCLPSV II** | Unitatea de Implementare a Proiectului de Construcție a Locuințelor pentru Păturile Socialmente Vulnerabile II |
| **UIPCPC** | Unitatea de Implementare a Proiectului de Construcție a Penitenciarului din Chișinău |
| **UIPFAE** | Unități de implementare a proiectelor finanțate din asistența externă acordată Republicii Moldova |

# **GLOSAR**

|  |  |
| --- | --- |
| *Asistență externă* | Asistență financiară și tehnică acordată Republicii Moldova, Guvernului și/sau altor autorități publice de către comunitatea partenerilor externi de dezvoltare |
| *Asistență (cooperare) financiară* | Suport financiar sub formă de împrumuturi, granturi, inclusiv livrări de bunuri și/sau lucrări, pentru implementarea proiectelor/programelor |
| *Asistență (cooperare) tehnică* | Suport/sprijin direcționat sub formă de transfer de cunoștințe și expertiză, inclusiv tehnologii, metodologii și tehnici în cadrul proiectelor/programelor |
| *Partener extern de dezvoltare (creditor/donator)* | Stat, grup de state, organizație internațională care finanțează implementarea unor proiecte/programe sau altor tipuri de activități |
| *Program de asistență externă (program)* | Serie de proiecte și/sau măsuri de politici cu un obiectiv general comun |
| *Proiect finanțat din surse externe (proiect)* | Ansamblu de activități finanțate din granturi și/sau împrumuturi acordate Republicii Moldova, Guvernului și/sau autorităților administrației publice centrale și/sau locale de către partenerii externi pentru atingerea unui obiectiv general și/sau a mai multor obiective specifice care au un buget definit, ale căror resurse sunt utilizate exclusiv pentru scopurile proiectului/programului și care au un interval de timp definit pentru implementare |
| **Notă:** *Glosarul de termeni prezentat are un rol informativ și nu produce efecte legale.* | |

# **I. SINTEZA**

Asistența externă oferită Republicii Moldova, reprezintă o sursă importantă de finanțare a sectorului public, orientată, în mare parte, pentru atingerea obiectivelor prioritare ale Guvernului, incluse în Strategia națională de dezvoltare și în documentele de politici publice la nivel sectorial.

Pe parcursul anilor 2022-2023, partenerii externi de dezvoltare au debursat resurse financiare pentru sectorul public în sumă totală de circa 2.631,1 mil. euro, inclusiv: i) finanțarea proiectelor investiționale – 792,9 mil. euro, sau 30,14 %, ii) suport bugetar – 1.220,5 mil. euro, sau 46,38 % și respectiv iii) asistență tehnică – 617,7 mil. euro, sau 23,48 %.

Potrivit HG nr.377/2018[[1]](#footnote-1) sistemul de management al asistenței externe cuprinde 5 etape[[2]](#footnote-2), iar pentru a asigura creșterea ratei de absorbție a asistenței externe și utilizarea eficientă a resurselor disponibile, Guvernul implică propriile instituții, sisteme și proceduri.

Curtea de Conturi, recunoscând importanța strategică a asistenței externe acordată Republicii Moldova a inițiat misiunea de audit cu scopul de a evalua performanța activității unităților de coordonare, implementare și monitorizare a proiectelor finanțate din asistență externă (în continuare – UIPFAE), precum și privind utilizarea resurselor financiare alocate, cu oferirea de analize/perspective și recomandări de îmbunătățire a politicilor publice respective.

Activitățile de audit desfășurate în cadrul a 12 UIPFAE, denotă că atât documentele de politici publice, cât și actele normative care reglementează procesul de organizare și funcționare a entităților auditate, sunt fragmentate și, în anumite aspecte, contradictorii.

Aceste neconcordanțe se manifestă, în special, prin:

* prezența unor inconsecvențe în regulile privind înființarea și funcționarea UIPFAE, exprimate prin utilizarea unei terminologii neuniforme la stabilirea formei organizatorico-juridice a UIPFAE, precum și prezența unor criterii neclare cu privire la monitorizarea și evaluarea performanței activității UIPFAE. Deficiențele constatate au un impact negativ asupra activității UIPFAE, generând interpretări eronate cu privire la sarcinile, atribuțiile și responsabilitățile părților implicate în procesul de gestionare a asistenței externe;
* monitorizarea și evaluarea activității UIPFAE s-a efectuat în baza unor indicatori de performanță care nu întrunesc în măsură deplină cerințele SMART, fapt ce influențează negativ calitatea procesului de atingere a rezultatelor planificate.

Totodată, este de remarcat și faptul că, deși sistemele de control intern manageriale implementate în cadrul UIPFAE urmau să asigure diminuarea impactului negativ al deficiențelor admise la etapa de programare a asistenței externe, acestea au fost, în unele cazuri, nefuncționale, fapt ce a generat nerealizarea în volum deplin a obiectivelor setate pentru UIPFAE, în special la aspectele ce țin de asigurarea utilizării econome, eficiente și eficace a resurselor alocate, precum și de obținere a unor rezultate pozitive în domeniile de competență ale UIPFAE.

Pe baza acestor concluzii și constatări, Curtea de Conturi a înaintat 9 recomandări menite să asigure fortificarea capacităților instituționale ale entităților auditate și înlăturarea punctelor slabe ale sistemului de management al asistenței externe per ansamblu.

Constatările, concluziile și recomandările de audit, enunțate în prezentul Raport, au fost comunicate și discutate în prealabil cu conducerea entităților auditate. Drept rezultat, entitățile au prezentat argumentele lor asupra constatărilor și recomandărilor de audit care, după caz, au fost luate în considerare la definitivarea Raportului de audit.

# **II. PREZENTAREA GENERALĂ**

## **2.1. Tema și motivele auditului**

Asistența externă este acordată de către partenerii de dezvoltare a Republicii Moldova în baza tratatelor internaționale și a acordurilor de cooperare, semnate de către instituțiile publice naționale cu organizațiile internaționale/instituțiile similare din statele lumii, în vederea obținerii unor avantaje reciproce în urma acestui exercițiu. În aceste condiții, volumul asistenței externe acordate este influențat direct de gradul de executare a angajamentelor asumate de către instituțiile publice naționale pe plan internațional, în special la aspectele ce țin de respectarea bugetului, termenelor de implementare și a rezultatelor planificate pentru fiecare proiect separat.

Potrivit Rapoartelor anuale privind asistența externă oferită Republicii Moldova[[3]](#footnote-3), pe parcursul anilor 2022-2023, partenerii externi de dezvoltare au debursat resurse financiare pentru sectorul public în sumă totală de circa 2.631,1 mil. euro, inclusiv: i) finanțarea proiectelor investiționale – 792,9 mil. euro, sau 30,14 %, ii) suport bugetar – 1.220,5 mil. euro, sau 46,39 % și, respectiv, iii) asistență tehnică – 617,7 mil. euro, sau 23,48 %.

**Figura nr.1: Volumul asistenței externe debursate pentru sectorul public în anii 2022-2023.**

*Sursa: Rapoartele anuale privind asistența externă oferită Republicii Moldova în anii 2022 și 2023*

Auditul denotă o creștere în anul 2023, față de anul 2022, a volumului asistenței externe direcționate pentru: asistența tehnică – de la 140,2 mil. euro la 477,5 mil. euro, sau 240,60 %, suportul bugetar – de la 475,2 mil. euro la 745,3 mil. euro, sau 56,84 %, precum și pentru finanțarea proiectelor investiționale – de la 368,1 mil. euro la 424,8 mil. euro, sau 15,40%.

Astfel, în perioada de referință se atestă o tendință de direcționare a asistenței externe spre finanțarea priorităților Guvernului pe termen scurt, în special la aspectele ce țin de dezvoltarea capacităților instituționale ale entităților publice, prin transferul de cunoștințe și expertiză de la partenerii externi de dezvoltare, precum și acoperirea cheltuielilor curente din contul suportului bugetar extern. În același timp, finanțarea proiectelor investiționale, care a înregistrat cea mai modestă creștere, țintește progresul pe termen lung, contribuind direct la modernizarea infrastructurii publice, dezvoltarea unei economii sustenabile și competitive, crearea locurilor de muncă și îmbunătățirea calității vieții cetățenilor.

În perioada 2022-2023, potrivit informațiilor prezentate auditului de către MF[[4]](#footnote-4), valoarea totală a mijloacelor financiare executate din asistența externă pentru finanțarea proiectelor investiționale a constituit 14.577,40 mil. lei[[5]](#footnote-5), dintre care: împrumuturi externe – 13.375,69 mil.lei[[6]](#footnote-6), sau 92,76 % din total și, respectiv, granturi primite – 1.201,71 mil. lei[[7]](#footnote-7), sau 8,24 % din total. Analiza detaliată se prezintă în **Anexa nr. 2 la Raportul de audit**.

Deși anual se atestă o creștere a valorii debursărilor efectuate din asistența externă oferită Republicii Moldova, potrivit rezultatelor auditurilor publice externe ale Curții de Conturi[[8]](#footnote-8), nivelul de valorificare a împrumuturilor externe este unul foarte scăzut, fiind generate cheltuieli suplimentare, finanțate din bugetul de stat, ca rezultat al achitării dobânzilor și comisioanelor pentru soldurile nedebursate, precum și ca urmare a reactualizării costurilor proiectelor investiționale respective reieșind din efectele fenomenului inflaționist al prețurilor la bunurile, lucrările și serviciile achiziționate.

Astfel, importanța tematicii de audit selectate rezidă în necesitatea oferirii părților interesate (Parlament, Guvern, societatea civilă etc.) a unei analize exhaustive și obiective asupra performanței sistemului de management al asistenței externe, care să contribuie semnificativ la identificarea și soluționarea problemelor cu impact negativ asupra nivelului de absorbție a asistenței externe. Totodată, auditul prezintă interes din punct de vedere social-economic întrucât oferă o evaluare asupra economicității, eficienței și eficacității utilizării resurselor financiare alocate instituțiilor publice, responsabile de coordonarea, implementarea și monitorizarea proiectelor finanțate din surse externe.

## **2.2. Descrierea domeniului auditat**

În Republica Moldova gestionarea proiectelor finanțate din surse externe este reglementată prin HG nr.377 din 25.04.2018[[9]](#footnote-9). Acest act normativ definește structura instituțională și procesele necesare pentru implementarea eficientă a asistenței externe. Scopul actului normativ menționat constă în asigurarea unei utilizări eficiente și conforme a resurselor externe în cadrul proiectelor de dezvoltare, pentru a maximiza impactul asistenței externe, care abordează necesitățile de dezvoltare ale Republicii Moldova.

Potrivit prevederilor HG nr.377/2018, sistemul de management al asistenței externe cuprinde 5 etape, după cum urmează:

* *programarea asistenței externe* este efectuată de către autoritatea națională de coordonare (Cancelaria de Stat/ Ministerul Finanțelor) care, în colaborare cu coordonatorul sectorial al asistenței externe (ministerele de ramură) determină prioritățile de asistență externă, formulează propunerile, fișele și termenele de referință ale proiectelor finanțate din surse externe, în temeiul cărora ulterior sunt negociate și semnate acordurile de asistență externă. Coordonatorul sectorial și/sau beneficiarul primar asigură îndeplinirea condițiilor pentru intrarea în vigoare a acordurilor respective;
* *implementarea proiectului/programului de asistență externă* este responsabilitatea beneficiarului primar și/sau a implementatorului sub conducerea coordonatorului sectorial. La etapa de implementare, beneficiarul primar și/sau implementatorul urmează să asigure: a) utilizarea conform destinației și eficientă a asistenței externe raportată la rezultatele scontate; b) elaborarea și aprobarea rapoartelor de progres în implementarea proiectelor/programelor; c) accesul experților la informația necesară bunei funcționări a proiectului/programului; d) eficiența și transparența procesului de achiziții a serviciilor și bunurilor, precum și a managementului financiar (în cazul contractării asistenței externe); e) organizarea activității comitetului de supraveghere pentru proiect/program, după caz; f) vizibilitatea proiectelor/programelor de asistență externă în derulare; g) înregistrarea proiectelor/programelor de asistență externă în platforma pentru gestionarea asistenței externe și actualizarea permanentă a informațiilor pe tot parcursul implementării proiectului;
* *monitorizarea implementării proiectelor/programelor de asistență externă*, în scopul evaluării eficienței, eficacității, impactului și durabilității acestora, este efectuată de către autoritatea națională de coordonare prin intermediul rapoartelor prezentate conform Ghidului operațional privind coordonarea și managementul asistenței externe. La necesitate, monitorizarea implementării proiectelor/programelor de asistență externă este asigurată inclusiv prin: a) intervievarea instituțiilor beneficiare și a contractorului, b) vizite la locul implementării proiectului/programului de asistență externă, c) desfășurarea sondajelor de opinie în cadrul societății civile privind impactul proiectelor/programelor de asistență externă finalizate, d) controale tematice efectuate de către autoritatea responsabilă de inspectarea financiară;
* *raportarea progresului în implementarea proiectului/programului de asistență externă* diferă în funcție de fazele proiectului. Rapoartele anuale/finale privind progresul în implementarea proiectului/programului de asistență externă sunt elaborate de beneficiarul primar cu participarea beneficiarilor secundari și sunt prezentate coordonatorului sectorial după aprobarea în cadrul comitetului de supraveghere, după caz. Totodată, autoritatea națională de coordonare a asistenței externe poate solicita rapoarte intermediare privind progresul în implementarea proiectului/programului de asistență externă pentru o perioadă determinată, la necesitate;
* *evaluarea proiectelor/programelor de asistență externă* se efectuează la solicitarea autorității naționale de coordonare, după caz.

Pentru a asigura creșterea ratei de absorbție a asistenței externe și utilizarea eficientă a resurselor disponibile, Guvernul implică propriile instituții, sisteme și proceduri. Astfel,

* ***Prim-ministrul, în calitate de coordonator național în domeniul asistenței externe,*** realizează următoarele atribuții: a) promovează, în rândurile partenerilor externi de dezvoltare, prioritățile de asistență externă și proiectele/programele aprobate în cadrul Comitetului interministerial pentru planificare strategică[[10]](#footnote-10); b) semnează acordurile în domeniul asistenței externe; c) examinează progresele valorificării asistenței externe, rapoartele de monitorizare a implementării proiectelor/programelor;
* ***Ministerul Finanțelor/Cancelaria de Stat[[11]](#footnote-11), în calitate de autoritate națională de coordonare***, este responsabilă de mecanismul de coordonare și management al asistenței externe și îndeplinește rolul de punct unic de contact/control în relația cu partenerii externi de dezvoltare și autoritățile publice privind propunerile de proiecte/programe de asistență externă;
* ***Autoritatea publică centrală sau autoritatea publică responsabilă de politica în sector, în calitate de coordonator sectorial al asistenței externe,*** îndeplinește următoarele atribuții: a) elaborează calitativ și în termenele stabilite de calendarul bugetar propuneri de proiecte/programe sectoriale, în conformitate cu prioritățile sectoriale stabilite de Guvern; b) conduce grupul de negociere a acordului pentru proiectul/programul sectorial de asistență externă, cu excepția programelor de susținere a bugetului; c) asigură atingerea maximă a obiectivului general și/sau a obiectivelor specifice ale proiectului/programului sectorial, cu utilizarea eficientă a mijloacelor acordate; d) asigură buna funcționare a procesului de implementare și monitorizare a proiectelor/programelor lansate în sectorul coordonat; e) asigură excluderea suprapunerilor și dublărilor, precum și durabilitatea asistenței externe acordate în sectorul coordonat; f) asigură transparența activităților și a rezultatelor obținute în urma implementării proiectelor/programelor de asistență externă în sector; g) conduce comitetele de supraveghere a proiectelor/programelor din sectorul coordonat și asigură funcționarea eficientă și transparentă a acestora; h) participă în cadrul forumului comun de parteneriat pentru dezvoltare; i) elaborează raportul anual privind progresul în implementarea proiectelor/programelor de asistență externă în sectorul coordonat; j) înaintează solicitări argumentate privind finanțarea, extinderea, restructurarea, suspendarea proiectelor/programelor de asistență externă sau alte propuneri necesare pentru a asigura utilizarea durabilă și eficientă a resurselor disponibile; k) conduce Consiliul sectorial în domeniul asistenței externe; l) informează autoritatea națională de coordonare despre statutul etapei de programare, eventualele probleme apărute și soluțiile de depășire propuse, precum și despre etapele implementării proiectelor de asistență externă în sectorul coordonat;
* ***Consiliile sectoriale în domeniul asistenței externe***, care, în calitate de organe consultative create în baza principiului de parteneriat, sunt abilitate cu funcții de programare și monitorizare sectorială a proiectelor și programelor de asistență externă. Consiliile sectoriale analizează propunerile de proiecte noi de asistență externă și în baza principiului priorității și maturității proiectelor, le înaintează grupurilor sectoriale de lucru pentru elaborarea cadrului bugetar pe termen mediu, în scopul includerii acestora în strategiile sectoriale de cheltuieli, ce vor fi prezentate ulterior MF în conformitate cu calendarul bugetar.
* ***UIPFAE, care, în calitate de beneficiari primari sau implementatori ai proiectelor/programelor de asistență externă,*** sub conducerea coordonatorului sectorial, asigură: a) utilizarea conform destinației și eficientă a asistenței externe raportată la rezultatele scontate; b) elaborarea și aprobarea rapoartelor de progres în implementarea proiectelor/programelor; c) accesul experților la informația necesară bunei funcționări a proiectului/programului; d) eficiența și transparența procesului de achiziții a serviciilor și bunurilor, precum și a managementului financiar; e) organizarea activității comitetului de supraveghere pentru proiect/program, după caz; f) vizibilitatea proiectelor/programelor de asistență externă în derulare; g) înregistrarea proiectelor/programelor de asistență externă în platforma pentru gestionarea asistenței externe și actualizarea permanentă a informațiilor pe tot parcursul implementării proiectului.

Reieșind din prevederile HG nr. 377/2018, UIPFAE se află în centrul acestui sistem, având responsabilitatea de a coordona activitățile de implementare, de a asigura coerența între diferitele proiecte și de a facilita comunicarea între toate părțile implicate, inclusiv finanțatori și beneficiari.

Activitatea UIPFAE este esențială pentru asigurarea unei utilizări eficiente și conforme a resurselor externe. Prin planificarea, gestionarea, monitorizarea și raportarea adecvată, aceste unități joacă un rol crucial în implementarea cu succes a proiectelor de dezvoltare. În același timp, performanța activității și gestionarea riscurilor sunt componente fundamentale ale mandatului UIPFAE, contribuind la atingerea obiectivelor de dezvoltare și la promovarea transparenței și responsabilității în cadrul asistenței externe.

**Figura nr.2: Descrierea grafică a procesului de management al asistenței externe**

*Sursa: Elaborat de către audit în baza prevederilor HG nr.377/2018.*

Informații detaliate cu privire la principalii indicatori aferenți asistenței externe recepționate pe parcursul anilor 2022-2023, se prezintă în **Anexa nr.2 la Raportul de audit**.

# **III. SFERA ȘI ABORDAREA AUDITULUI**

## **3.1. Temeiul auditului**

Auditul a fost inițiat în temeiul art.31 și art.32 din Legea privind organizarea și funcționarea Curții de Conturi a Republicii Moldova nr.260 din 07.12.2017, în conformitate cu Programul activității de audit pe anul 2024[[12]](#footnote-12).

Misiunea de audit a fost realizată cu scopul de a evalua performanța activității unităților de coordonare, implementare și monitorizare a proiectelor finanțate prin asistență externă, cu oferirea de analize/perspective și recomandări de îmbunătățire în implementarea politicilor publice respective.

## **3.2. Sfera de audit**

Misiunea de audit a cuprins activitățile realizate în perioada 2022-2023 de către unitățile de coordonare, implementare și monitorizare a proiectelor finanțate prin asistență externă și autorităților publice centrale cărora sunt subordonate: MAIA, MDED, ME, MF, MIDR, MJ, MM, MS, ADMA, OGPAE, ONIPM, ONDRL, UCIMPA, UCIMP DS, UCIMPRSVV, UCIPE, UCIP IFAD, UIPAC, UIPCLPSV II și UIPCPC.

## **3.3. Întrebarea generală de audit și întrebările specifice de audit**

Reieșind din deficiențele și riscurile identificate, ținând cont de resursele alocate auditului, a fost formulată **întrebarea generală de audit:** *„Crearea, supravegherea și controlul activității UIPFAE asigură un management transparent și eficace în vederea realizării obiectivelor setate la etapa de programare?”*, precum și următoarele **întrebări specifice și subîntrebări**:

***1.*** *Documentele de politici (strategiile și politicile publice naționale), precum și cadrul de reglementare conțin obiective clar delimitate pentru fiecare parte implicată în proces?*

1.1. Mandatul atribuit UIPFAE este suficient și adecvat pentru realizarea scopului și misiunii stabilit la crearea acestora?

1.2. Activitatea UIPFAE este evaluată în baza unor indicatori de performanță SMART (specific, măsurabil, abordabil/de atins, relevat și încadrat în timp)?

***2.*** *Obiectivele setate la etapa de programare, pentru UIPFAE, au fost realizate?*

2.1. Resursele alocate UIPFAE pentru realizarea obiectivelor trasate au fost utilizate în mod econom, eficient și eficace, în concordanță cu principiile bunei guvernări?

2.2. Rezultatele obținute de către UIPFAE produc un impact pozitiv asupra domeniilor lor de competență?

## **3.4. Abordarea de audit**

Abordarea de audit a fost orientată: *(i) pe sistem*, pentru a determina dacă entitățile auditate au elaborat și au pus în aplicare sisteme de control managerial care să permită asigurarea economicității, eficienței și eficacității resurselor alocate pentru implementarea proiectelor finanțate din surse externe, *(ii) pe probleme*, pentru a identifica, verifica și analiza problemele legate de nevalorificarea în volum deplin a beneficiilor asistenței externe.

Metodologia și criteriile de audit aplicate în cadrul misiunii se prezintă în **Anexa nr. 1 la Raportul de audit.**

# **IV. CONSTATĂRI**

## **4.1. Documentele de politici (strategiile și politicile publice naționale), precum și cadrul de reglementare conțin obiective clar delimitate pentru fiecare parte implicată în proces?**

*Inconsecvențele prezente în cadrul de reglementare a activității UIPFAE, precum și lipsa unei alinieri clare dintre obiectivele strategice naționale și cele enunțate în Acordurile de finanțare generează impedimente pentru părțile implicate în proces, în vederea asigurării unei gestionări performante a proiectelor de asistență externă.*

**4.1.1. Mandatul atribuit UIPFAE este suficient și adecvat pentru realizarea scopului și misiunii stabilite la crearea acestora?**

Noțiunea de „mandat” al unei instituții publice se referă la rolul instituției în cadrul sistemului administrativ și juridic, reprezentând ansamblul de responsabilități, atribuții și împuterniciri legale pe care instituția respectivă le are în relația cu cetățenii, cu alte instituții publice și organizații private. Scopul mandatului constă în asigurarea unei structuri organizatorice clare a instituției publice și în facilitarea unei guvernanțe eficiente și responsabile a acesteia.

*Analizând mandatul atribuit UIPFAE, auditul a stabilit că actele normative care reglementează procesul de organizare și funcționare a UIPFAE reprezintă o structură fragmentată și, în anumite aspecte, contradictorie. Auditul atestă inconsecvențe în regulile privind înființarea și funcționarea UIPFAE, exprimate prin utilizarea unei terminologii neuniforme la stabilirea formei organizatorico-juridice a UIPFAE, precum și prezența unor criterii neclare cu privire la monitorizarea și evaluarea performanței UIPFAE.*

*Deficiențele constatate determină interpretarea eronată de către UIPFAE a sarcinilor, atribuțiilor și responsabilităților în procesul de gestionare a asistenței externe. Lipsa unei viziuni clare la nivel managerial cauzează dificultăți în monitorizarea și evaluarea corectă a activității unităților respective.* În acest context auditul exemplifică următoarele.

**4.1.1.1. Neuniformizarea cadrului de reglementare a regimului juridic aplicabil activității operaționale și raportării financiare a UIPFAE, generează ambiguități și interpretări eronate cu privire la forma organizatorico-juridică a instituțiilor publice cu sarcini similare.**

Potrivit pct.3 din Regulamentul privind recreditarea de stat[[13]](#footnote-13), în scopul implementării și monitorizării eficiente a proiectelor și a programelor de dezvoltare finanțate din surse externe, Guvernul creează, în funcție de necesitate, unități speciale de implementare a proiectelor, ale căror sarcini și atribuții sunt stabilite în regulamentele aprobate prin hotărâre de Guvern.

În perioada 1999-2022, Guvernul a creat (inclusiv prin reorganizare) mai multe UIPFAE cu statut de instituții publice subordonate organelor centrale de specialitate ale statului, inclusiv cele 12 UIPFAE acoperite cu proceduri de audit în cadrul misiunii curente.

Potrivit art.307 alin.(1) din Codul civil al Republicii Moldova nr.1107 din 06.06.2002, instituția publică este persoană juridică de drept public care se constituie în baza unui act emis de autoritatea publică și care este finanțată, integral sau parțial, de la bugetul acesteia din urmă.

Totodată, cadrul normativ în vigoare[[14]](#footnote-14) stipulează că instituția publică este persoană juridică de drept public care se constituie pentru realizarea unor funcții de administrare, sociale, culturale, de învățământ și a altor funcții de interes public de care este responsabil ministerul sau altă autoritate administrativă centrală și care, în funcție de modul cum este finanțată, poate fi: *instituție publică bugetară* *–* entitate de drept public care, conform actelor de constituire, este finanțată de la bugetele componente ale bugetului public național, sau *instituție publică la autogestiune –* entitate de drept public care, potrivit actului normativ prin care a fost fondată, desfășoară activitate necomercială (nonprofit) și activează în baza principiilor de autogestiune, precum și care poate beneficia de mijloace financiare de la bugetele componente ale bugetului public național, în baza listei aprobate în legea bugetară anuală[[15]](#footnote-15).

Este de remarcat faptul că, potrivit prevederilor Regulamentelor de creare, organizare și funcționare ale celor 12 UIPFAE auditate, 9 unități activează pe baza principiilor de autonomie financiară și administrativă, specifice instituțiilor publice la autogestiune, iar în cazul celorlalte 3 instituții publice (ONIPM, ONDRL și UCIMPRSVV), în actul normativ nu este indicat expres principiile de gestionare a acestora.

Totodată, ca urmare a analizei prevederilor Legilor bugetului de stat pentru anul 2022[[16]](#footnote-16) și, respectiv, anul 2023[[17]](#footnote-17), auditul a stabilit că doar ADMA și ONDRL se regăsesc în Lista autorităților/instituțiilor publice la autogestiune beneficiare de finanțare de la BPN, aprobată prin Anexa nr.8 la legile nominalizate. Prin urmare, auditul concluzionează că, în celelalte cazuri, nu sunt întrunite cerințele legale de finanțare a UIPFAE în baza principiilor de autogestiune.

Auditul relevă că implementarea proiectelor de asistență externă nu generează venituri proprii pentru instituțiile publice menționate. Prin urmare, principiile de autogestiune, care presupun aprobarea metodologiei de calculare a tarifelor, a nomenclatorului tarifelor și a cuantumului tarifelor pentru serviciile prestate, nu pot fi aplicate în cazul UIPFAE, activitatea acestora întrunind mai degrabă caracteristicile unei instituții bugetare.

Conflictul dintre mandatul declarat și sarcinile executate de către instituțiile publice auditate este confirmat inclusiv prin modul de ținere a evidenței contabile și raportării financiare de către acestea. Astfel, auditul denotă că în 10 din cele 12 cazuri analizate (cu excepția ADMA și ONDRL), forma de planificare, executare și raportare a bugetului instituției publice s-a efectuat în conformitate cu prevederile Ordinului MF nr.216/2015[[18]](#footnote-18), specifice instituțiilor publice bugetare de tip ORG2, iar reglementările specifice instituțiilor publice la autogestiune, prevăzute în Standardele naționale de contabilitate[[19]](#footnote-19), au fost ignorate.

Potrivit explicațiilor UCIMP DS, începând cu anul 2023, instituția publică asigură ținerea evidenței contabile în conformitate cu îndrumările MF și cu prescripțiile înaintate de către Inspecția Financiară, care menționează că „în cazul când alocațiile pentru implementarea proiectelor sunt prevăzute în bugetul de stat, UCIMP DS va ține evidența contabilă și va prezenta situațiile financiare conform Standardelor Naționale de Contabilitate și prevederilor Legii contabilității și raportării financiare nr.287/2017, dar la întocmirea rapoartelor financiare ale proiectelor se va utiliza Tabelul de trecere a Planului de conturi contabile în sistemul bugetar la Planul general de conturi contabile în sectorul corporativ, aprobat prin Ordinul MF nr.28/2019”.

În această ordine de idei, auditul relevă că există diferențe semnificative între aceste două tipuri de instituții publice, care se exprimă prin:

* instituția bugetară este finanțată preponderent din bugetul de stat, adică din taxele și impozitele colectate de Guvern, cu scopul de a furniza servicii publice esențiale, fără a urmări obținerea profitului. În cazul instituției la autogestiune, finanțarea se urmărește a fi efectuată preponderent din veniturile proprii, prin urmare instituția fiind orientată spre furnizarea serviciilor publice, cât și spre generarea de venituri proprii;
* regimul de administrare a instituției bugetare este mult mai restrictiv decât cel al instituției la autogestiune. Astfel, instituția bugetară este supusă unui control strict din partea autorităților publice, având reguli și reglementări clare pentru utilizarea fondurilor publice. Instituția la autogestiune, deși este creată și reglementată de către autoritatea publică centrală, are capacitatea de a lua decizii independente în funcționarea sa;
* datorită reglementărilor stricte și a controlului centralizat, instituțiile publice bugetare pot fi mai rigide în ceea ce privește implementarea de noi idei sau inovații. În același timp, instituțiile publice la autogestiune, având o autonomie mai mare, pot fi mai flexibile și receptive la dezvoltarea unor soluții inovatoare adaptate schimbărilor survenite.

În concluzie, delimitarea clară a formei organizatorico-juridice a UIPFAE este esențială în asigurarea funcționării eficiente și sustenabile a instituțiilor publice respective, diminuând riscurile aferente: i) nerespectării cadrului legal de ținere a evidenței contabile și raportării financiare; ii) ineficienței operaționale a instituțiilor publice, ca rezultat al apariției interpretărilor eronate a sarcinilor și responsabilităților între angajați și conducere.

Astfel, în scopul atingerii performanțelor maxime în activitatea UIPFAE, urmează a fi asigurată capacitatea instituției de ași folosi resursele cât mai eficient, prin setarea și integrarea în timp a obiectivelor funcționale, pornind în primul rând de la structura organizatorică, precum și cultura organizatorică a instituției publice, care, în lipsa unei viziuni clare, bine stabilite și uniformizate la nivel de țară, riscă să genereze rezultate sporadice, în mare parte lipsite de previziune și proceduri de monitorizare și raportare bazate pe criterii clare de performanță.

**4.1.1.2. Cadrul organizatoric și juridic aferent relațiilor dintre ministerele de ramură și instituțiile publice subordonate acestora necesită a fi îmbunătățit, în vederea asigurării consecvenței proceselor operaționale în activitatea UIPFAE.**

Ministerele de ramură, în calitate de fondatori ai UIPFAE, au un rol esențial în asigurarea continuității și sustenabilității instituțiilor publice subordonate pe termen lung, prin: i) definirea scopului principal și stabilirea direcției strategice pe termen lung ale UIPFAE, oferind suport și îndrumare conducerii instituțiilor publice subordonate în atingerea obiectivelor setate; ii) crearea bazei legale necesare pentru funcționarea UIPFAE și asigurarea conformității activității acestora cu reglementările în vigoare; iii) stabilirea obiectivelor și indicatorilor de performanță instituționali și evaluarea anuală a activității instituțiilor publice subordonate etc.

În perioada 2021-2023 structura ministerială a suportat 2 modificări[[20]](#footnote-20), în rezultat fiind majorat numărul ministerelor de la 9 până la 14 ministere.

Astfel, începând cu data de 06.08.2021, MADRM a fost reorganizat prin divizarea în 3 ministere noi: MAIA, MM și MIDR, MSMPS în 2 ministere noi: MS și MMPS, iar MECC – în MEC și MC. Totodată, începând cu 16.02.2023 a fost constituit un nou minister, cel al Energiei.

Analizând impactul modificărilor în structura ministerială a Guvernului asupra sistemului de management al asistenței externe, auditul a stabilit că doar 8 ministere[[21]](#footnote-21) au acționat în calitate de fondatori ai celor 12 UIPFAE, iar 6 ministere (MAE, MMPS, MA, MAI, MEC și MC) nu au instituite UIPFAE în subordine, asigurând implementarea proiectelor finanțate din surse externe prin intermediul aparatelor lor centrale sau prin alte forme.

Totodată, în aceeași perioadă, pentru 10 Unități din cele 12 analizate (sau 83 %), funcția de fondator a fost transferată către un minister reorganizat sau nou-creat, excepție fiind OGPAE și UIPCPC, care pe toată perioada auditată au rămas în subordinea fondatorilor, MF și, respectiv, ANP, instituție subordonată MJ.

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabelul nr.1**  **Evoluția fondatorilor UIPFAE conform Hotărârilor de Guvern și actualizărilor instituționale (2021-2023)** | | | | | | | |
| **Nr. crt.** | **Denumirea UIPFAE** | **Fondator al UIPFAE conform HG de constituire a UIPFAE** | **Fondator al UIPFAE conform HG de organizare și funcționare a ministerului, la 01.01.2021[[22]](#footnote-22)** | **Fondator al UIPFAE conform HG de constituire a UIPFAE** | **Fondator al UIPFAE conform HG de organizare și funcționare a ministerului, la 06.08.2021[[23]](#footnote-23)** | **Fondator al UIPFAE conform HG de constituire a UIPFAE** | **Fondator al UIPFAE conform HG de organizare și funcționare a ministerului, la 31.12.2023[[24]](#footnote-24)** |
| 1 | ADMA | MADRM | MADRM | MAIA | MAIA | MAIA | MAIA |
| 2 | OGPAE | MF | MF | MF | MF | MF | MF |
| 3 | ONIPM | MADRM | (MADRM) | MM | MM | MM | MM |
| 4 | ONDRL | ------------ | ---------- | MIDR[[25]](#footnote-25) | MIDR | MIDR | MIDR |
| 5 | UCIMPA | MADRM | MADRM | MADRM | MAIA | MADRM | MAIA |
| 6 | UCIMP DS | ----------- | MS | MS | MS | MS | MS |
| 7 | UCIMPRSVV | MADRM | MADRM | MADRM | MAIA | MADRM | MAIA |
| 8 | UCIPE | ------------ | --------- | ------------ | MIDR | ----------- | ME |
| 9 | UCIP IFAD | MADRM | MADRM | MADRM | MAIA | MADRM | MAIA |
| 10 | UIPAC | ME | ME | ------------ | ME | ------------ | MDED |
| 11 | UIPCLPSV II | MADRM | MIDR | MADRM | MIDR | MADRM | MIDR |
| 12 | UIPCPC | MJ/ANP | (MJ/ANP) | MJ/ANP | MJ/ANP | MJ/ANP | MJ/ANP |
| ***Sursa****: elaborat de echipa de audit în baza regulamentelor UIPFAE și ale ministerelor fondatoare* | | | | | | | |

Este de menționat faptul că transmiterea funcțiilor de fondator al UIPFAE către ministerele nou-create s-a efectuat, în unele cazuri, fără a fi modificate concomitent și prevederile HG cu privire la crearea UIPFAE respective. Spre exemplu, în Regulamentul UCIMP DS, aprobat prin HG nr.391/2000[[26]](#footnote-26), precum și în Regulamentul UCIPE, aprobat prin HG nr.1276/2000[[27]](#footnote-27), nu este prevăzut expres fondatorul instituțiilor publice nominalizate, deși acestea se regăsesc în listele entităților al căror fondator este MS[[28]](#footnote-28) și, respectiv, ME[[29]](#footnote-29). O situație similară a fost constatată și în cazul UIPCPC, care deși are statut de instituție publică din sfera de competență a Administrației Instituțiilor Penitenciare al MJ[[30]](#footnote-30), nu se regăsește nici în lista entităților al căror fondator este MJ[[31]](#footnote-31) și nici în lista entităților subordonate ANP[[32]](#footnote-32).

În opinia echipei de audit, neajustarea prevederilor actelor normative în vigoare la modificările aferente reformelor guvernamentale, generează riscul cu privire la nerespectarea ierarhiei în relațiile dintre UIPFAE și fondatorii acestora, precum și la dublarea liniilor de raportare, cu impact negativ asupra performanței activității operaționale a UIPFAE.

**4.1.1.3. Mandatul organelor colegiale de supraveghere, în unele cazuri, nu este suficient și adecvat pentru asigurarea transparenței decizionale și eficienței în funcționarea UIPFAE.**

Monitorizarea activității UIPFAE este esențială pentru asigurarea transparenței decizionale, legalității și eficienței procesului de management al acestor instituții publice.

O bună guvernanță a procesului de monitorizare implică repartizarea clară a rolurilor și a responsabilităților membrilor echipelor de supraveghere, precum și independența operațională adecvată pentru echipele de supraveghere în exercitarea sarcinilor și atribuțiilor delegate.

Analizând regulamentele de funcționare ale UIPFAE, auditul a stabilit că, în 11 cazuri din cele 12 analizate (cu excepția ONDRL), funcția de monitorizare și evaluare a activității UIPFAE este exercitată de către organele colegiale de supraveghere[[33]](#footnote-33), a căror componență numerică variază de la 3 până la 9 membri, iar componența nominală este aprobată de către Guvern[[34]](#footnote-34) sau de către fondatorul UIPFAE. În cazul ONDRL, funcția de monitorizare și evaluare a activității UIPFAE este exercitată de către MIDR. Suplimentar, în temeiul Ordinului MIDR nr.218 din 14.12.2022 a fost creat un OCS pentru implementarea proiectului „Securitatea aprovizionării cu apă și canalizare în Moldova”, ceea ce confirmă încă odată în plus necesitatea creării unui OCS care va supraveghea și va monitoriza toate activitățile și programele gestionate de către ONDRL.

În calitate de membri ai OCS sunt desemnați adesea demnitari și funcționari publici cu funcții de conducere, preponderent de nivel superior, din cadrul ministerelor și Cancelariei de Stat (miniștri și/sau secretari de stat, șefi de direcție etc.), iar în unele cazuri, suplimentar, sunt incluși reprezentanți ai Parlamentului, asociațiilor de profil, partenerilor de dezvoltare, societății civile sau ai mediului academic. Astfel, se conturează anumite circumstanțe care generează riscul ca organele colegiale să nu se poată convoca în ședință, atunci când membrii acestor organe sunt demnitari de rang înalt, iar sarcinile și atribuțiile de bază stabilite pentru aceștia prin acte normative separate[[35]](#footnote-35) prevalând în marea majoritate a cazurilor asupra atribuțiilor de membru în OCS.

Legislația în vigoare prevede reglementări clare cu privire la răspunderea disciplinară, civilă, contravențională și penală a membrilor OCS pentru eventualele devieri/încălcări/abuzuri comise în exercitarea mandatului respectiv, care însă, în unele cazuri, nu au fost transpuse în actele de constituire a UIPFAE și/sau nu sunt suficiente pentru asigurarea performanței maxime a acestor organe colegiale. Spre exemplu, echipa de audit nu a identificat în regulamentele de constituire a UIPFAE și/sau în regulamentele de activitate a OCS consecințele absenței membrilor de la ședința OCS, sau imposibilitatea convocării acestora în ședința planificată.

În opinia auditului, ambiguitatea juridică admisă, deși nu exonerează membrii organelor de supraveghere de răspunderea juridică, poate conduce la o executare superficială a responsabilităților care le revin.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabelul nr.2**  **Analiza cerințelor aferente mandatului organelor colegiale de supraveghere a UIPFAE** | | | | | | | | | | | | |
| **Indicator** | **ADMA** | **OGPAE** | **ONDRL** | **ONIPM** | **UCIMPA** | **UCIMP DS** | **UCIMPRSVV** | **UCIPE** | **UCIP IFAD** | **UIPAC** | **UIPCLPV II** | **UIPCPC** |
| Componența numerică a OCS este stipulată în HG ? | DA | NU | --- | DA | DA | DA | DA | DA | DA | DA | DA | DA |
| Președinte/ membru al OCS este ministrul de ramură ? | DA | NU | --- | DA | NU | DA | DA | DA | DA | DA | DA | NU |
| Membrii OCS sunt reprezentanți ai mai multor instituții? | DA | DA | --- | DA | DA | DA | DA | DA | DA | DA | DA | DA |
| A fost respectat numărul limită de ședințe pe an ? | DA | DA | --- | DA | --- | NU | NU | NU | DA | DA | NU | DA |
| ***Sursa:*** *Întocmit de către audit, conform prevederilor Hotărârilor de Guvern cu privire la crearea UIPFAE (Vezi Anexa nr.4 la Raportul de audit).* | | | | | | | | | | | | |

De asemenea, auditul a stabilit că actele de constituire a UIPFAE reglementează doar atribuțiile generale ale organului de supraveghere, fără delimitarea expresă a sarcinilor specifice fiecărui reprezentant sau stabilirea unor indicatori de rezultat pentru aceștia, în vederea prevenirii confuziilor și suprapunerilor de atribuții, asigurând concomitent responsabilizarea și motivația individuală a membrilor OCS.

Astfel, în scopul asigurării unui management eficient și sporirii performanțelor OCS ca structură de management a UIPFAE, precum și a fiecărui membru al OCS în parte, auditul consideră relevantă preluarea și implementarea celor mai bune practici în acest sens.

Cu titlu de bună practică, auditul relevă că recomandarea Comisiei Europene 2005/162/CE, care a fost emisă în scopul fortificării și îmbunătățirii guvernanței corporative a societăților cotate, în special a consiliilor de administrație sau de supraveghere a acestora, prin care se setează un șir de linii directoare, menite să acopere inclusiv societățile înființate în state terțe. Astfel, pct.8 al recomandării prevede că anual Consiliul de Supraveghere urmează a fi supus unei evaluări a performanței. Această evaluare ar trebui să includă și evaluarea eficacității fiecărui membru al OCS precum și a eficacității OCS raportată la obiectivele de performanță setate acestuia.

O altă problemă identificată în cadrul misiunii de audit este manifestarea unui interes redus din partea membrilor organelor colegiale de supraveghere în îndeplinirea atribuțiilor delegate, cauzată de prezența unui șir de factori obiectivi și subiectivi, care au la bază componenta atât materială, cât și nematerială.

În acest context, este de remarcat faptul că în anul 2022 organele de supraveghere au desfășurat 20 de ședințe, iar în anul 2023 – 24 de ședințe, în 4 cazuri din cele 11 analizate (sau 36 %) organele de supraveghere neasigurând respectarea numărului minim de ședințe pe an, conform cerinței stipulate în regulamentele de funcționare ale UIPFAE.

Potrivit explicațiilor UIPAC, Regulamentul de activitate prevede că Consiliul se convoacă cel puțin 1 dată în an, în anul 2022 acesta convocându-se de 2 ori, iar în anul 2023 – 1 dată. Echipa de audit nu contestă conformitatea respectării cerinței minime stabilite pentru numărul de convocări ale OCS pe an, dar, totodată, atenționează asupra riscului de afectare a capacității acestui organ colegial de a intra în esența subiectelor analizate și de a contribui direct la oferirea soluțiilor performante pentru deciziile strategice ale UIPFAE.

O situație similară a fost constatată și în cazul UCIMPA, care potrivit actului de constituire[[36]](#footnote-36) nu are stabilit un număr minim de ședințe pe an, consiliul de observatori al UCIMPA desfășurând în anul 2022 o ședință, iar anul 2023 – 2 ședințe.

Analiza detaliată a activității organelor colegiale de supraveghere ale UIPFAE este prezentată în **Anexa nr.4 la Raportul de audit**.

În opinia echipei de audit, menținerea unei funcționări și performanțe reduse a organelor de supraveghere influențează semnificativ performanța activității UIPFAE prin neidentificarea și necorectarea problemelor în timp util, creând disfuncționalități în procesele organizaționale. Totodată, lipsa unei supravegheri adecvate poate duce la dezvoltarea unei culturi organizaționale în care angajații și managementul instituțiilor publice nu se simt responsabili pentru acțiunile lor.

**4.1.1.4. Cadrul de reglementare a mandatului atribuit directorilor UIPFAE, în unele cazuri, nu este suficient și adecvat pentru asigurarea unui management conform și performant al activității UIPFAE.**

În scopul asigurării realizării misiunii instituției publice și îndeplinirii funcțiilor delegate către aceasta, activitatea executivă a UIPFAE este condusă de către Director, care este responsabil de organizarea, coordonarea, îndrumarea și controlul activităților operaționale.

Mandatul Directorului, în opinia auditului, trebuie să fie bine structurat, aliniat la bugetul instituției și încadrat în timp. Definirea clară a responsabilităților și așteptărilor față de Director permite ajustarea viziunii proprii a titularului funcției cu perspectivele planificate ale instituției pe care o va reprezenta. În același timp, bugetul instituției dictează limitele financiare în care Directorul trebuie să opereze, astfel încât să poată planifica și aloca resursele în mod optim pentru atingerea obiectivelor. Totodată, încadrarea în timp a mandatului Directorului, pe de o parte, încurajează eficiența și determinarea titularului de a se manifesta în intervalul specific de timp oferit, iar pe de altă parte, permite reînnoirea periodică a conducerii instituției, care aduce perspective noi de dezvoltare și previne stagnarea activității instituției publice.

Funcția de director al UIPFAE, spre deosebire de alte funcții de conducere similare, cum ar fi demnitarii de stat și funcțiile publice de conducere[[37]](#footnote-37), nu au atribuții și sarcini instituționalizate ce vizează planificarea și implementarea obiectivelor strategice, programelor de dezvoltare pe termen mediu și planurilor anuale de activitate ale instituției, precum și responsabilități ce țin de asigurarea evaluării periodice a performanțelor individuale ale angajaților din subordine. Cu toate acestea, Directorii UIPFAE aprobă anual Planuri de activitate și asigură evaluarea performanțelor individuale ale angajaților.

În opinia auditului, documentarea și instituționalizarea tuturor sarcinilor și atribuțiilor Directorilor UIPFAE va contribui direct la crearea unui mediu de lucru constructiv și motivant, orientat spre îmbunătățirea constantă a performanței atât la nivel instituțional, cât și individual.

Totodată, auditul a stabilit că, în unele cazuri, actele de constituire nu reglementează expres cerințele de eficiență aferente mandatului Directorilor UIPFAE (vezi **Tabelul nr.3**), generând riscul de netransparență la numirea și revocarea titularilor funcției respective. Mai mult decât atât, în situația creată, cerințele de eficiență sunt stabilite în baza contractelor individuale de muncă sau chiar de consultanță, încheiate între fondator și Directorul UIPFAE, ceea ce nu oferă posibilitatea de monitorizare obiectivă a performanței activității acestora, în baza unor criterii unificate, pe tot segmentul, la nivel de Coordonator Național al asistenței externe.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tabelul nr.3**  **Analiza cerințelor aferente mandatului Directorului UIPFAE** | | | | | | | | | | | | |
| **Indicator** | **ADMA** | **OGPAE** | **ONDRL** | **ONIPM** | **UCIMPA** | **UCIMP DS** | **UCIMPRSVV** | **UCIPE** | **UCIP IFAD** | **UIPAC** | **UIPCLPV II** | **UIPCPC** |
| Fondatorul UIPFAE numește și demite Directorul? | DA | DA | DA | DA | DA | DA | NU | DA | DA | NU | DA | DA |
| Directorul este selectat în bază de concurs? | DA | NU | NU | DA | NU | DA | NU | DA | DA | NU | DA | DA |
| Candidatura desemnată trebuie să fie aprobată de către Donator/Finanțator? | NU | NU | NU | NU | DA | NU | NU | DA | DA | DA | DA | NU |
| Sunt stabilite cerințe minime specifice, tipizate, față de titularul funcției de Director? | NU | NU | NU | NU | DA | NU | DA | DA | NU | DA | NU | NU |
| ***Sursa:*** *Întocmit de către audit, conform prevederilor Hotărârilor de Guvern cu privire la crearea UIPFAE.* | | | | | | | | | | | | |

În această ordine de idei, este de remarcat faptul că, sub aspect de selectare și numire în funcție a Directorului UIPFAE, doar în 7 cazuri din 12 analizate (ADMA, ONIPM, UCIMP DS, UCIPE, UCIP IFAD, UIPCLPV II și UIPCPC) actele de constituire stabilesc obligativitatea de selectare a candidaturii Directorului UIPFAE în cadrul unui concurs public de angajare.

În alte 2 cazuri (UCIMPA și UIPAC), în actul de constituire nu este expres indicată necesitatea organizării unui concurs pentru selectarea candidaturii Directorului, dar, în schimb, este reglementată cerința privind numirea în funcție a persoanei identificate de către fondator doar cu acceptul partenerului de dezvoltare. Spre exemplu, în cazul UIPAC, Directorul ales prin concurs în anul 2005, a fost reconfirmat în funcție de către Consiliul de observatori al UIPAC, având la bază evaluarea activității din proiectele precedente și recomandarea Băncii Mondiale, în calitate de partener de dezvoltare, de a păstra echipele de implementare pentru proiectele ulterioare.

Totodată, conform explicațiilor ONIPM, aprobarea de către donatori a candidaturii Directorului „ ...este improprie IP ONIPM, întrucât instituția implementează mai multe proiecte finanțate de către diferiți donatori. Cu atât mai mult, aprobarea de către donatori a candidaturii poate fi atribuită ca imixtiune în activitățile interne ale unei autorități sau instituții publice, aceasta urmând a fi lăsată la latitudinea organului de conducere și/sau fondatorului, cu respectarea cadrului normativ de selectare și numire pe bază de meritocrație...”.

În celelalte 3 cazuri (OGPAE, ONDRL și UCIMPRSVV), în actul de constituire nu este expres indicată nici necesitatea organizării unui concurs, nici obligativitatea de coordonare a candidaturii Directorului UIPFAE cu partenerul de dezvoltare, dreptul discreționar al fondatorului pentru numirea și/sau demiterea directorului având o întindere mult prea mare.

Totodată, probele de audit denotă că, doar în 4 cazuri din 12 analizate (UCIMPA, UCIMPRSVV, UCIPE și UIPAC), actele de constituire reglementează cerințele minime specifice, tipizate, față de titularul funcției de Director. În celelalte cazuri, cerințele minime cu privire la pregătirea educațională, experiența profesională, competențele și abilitățile necesare pentru ocuparea funcției de Director sunt reglementate prin actele interne ale autorității responsabile de desfășurarea concursurilor de angajare, generând riscul de inconsecvență și neuniformizare a cerințelor și practicilor, la nivel național, în procesul de recrutare a personalului în funcții de management superior, afectând încrederea potențialilor candidați în procesul de selecție și numire în funcție.

Concluzionând cele expuse, auditul relevă că pentru menținerea unui mediu de lucru echitabil, transparent și stabil al UIPFAE, nu ar trebui să existe instrumente de atribuire și retragere discreționară a mandatului Directorilor UIPFAE, iar relațiile de muncă între angajator și titularul funcției de Director urmează să îmbrace forma unui contract individual de muncă, în conformitate cu art.45-94 din Codul muncii[[38]](#footnote-38).

**4.1.2. Activitatea unităților de coordonare, implementare și monitorizare a proiectelor finanțate prin asistența externă este evaluată în baza unor indicatori de performanță SMART (specific, măsurabil, abordabil/ de atins, relevant și încadrat în timp)?**

În procesul de monitorizare și evaluare a activității UIPFAE, indicatorii de performanță reprezintă un set de măsuri cuantificabile, utilizate pentru a măsura schimbările parvenite în procesul de atingere a obiectivelor prestabilite. Indiferent de domeniul în care activează entitatea, indicatorii de performanță trebuie să respecte anumite criterii, reunite sub acronimul SMART: Specific, Măsurabil, Abordabil, Relevant și încadrat în Timp.

|  |  |
| --- | --- |
| **Tabelul nr.4**  **Particularitățile cerințelor SMART pentru indicatorii de performanță** | |
| **Cerința SMART** | **Descrierea cerinței** |
| Specific | *Ce trebuie de realizat?* Indicatorul trebuie să poată fi tradus în termeni operaționali și făcut vizibil. |
| Măsurabil | *Cum aflăm dacă a fost realizat sau nu?* Indicatorul trebuie să permită o evaluare în raport cu un anumit standard (valoare de referință), adică să poată fi numărat, analizat, testat și contestat. |
| Abordabil/de atins | *Ar trebui realizat?* Indicatorul trebuie să corespundă cu viziunea, scopul și obiectivele generale asumate la nivelul instituției. |
| Relevant | *Poate fi realizat?* Formularea indicatorului trebuie să țină cont de intervalul de timp, oportunitatea realizării acțiunilor, capacitățile umane și resursele financiare disponibile. |
| Încadrat în Timp | *Când va fi realizat?* Indicatorul trebuie să fie încadrat realist în timp. |
| *Sursa: Întocmit de către audit ca urmare a analizei literaturii de specialitate.* | |

Totodată, potrivit HG nr.386/2020[[39]](#footnote-39), indicatorii de impact/de monitorizare urmează a fi aprobați în documentele de planificare și documentele de politici publice cu scopul de a prezenta valorile de referință, prin intermediul cărora este evaluat nivelul de realizare a fiecărui obiectiv general sau specific, cu dezagregarea disponibilă conform criteriilor de gen, vârstă, mediu de reședință, statut socioeconomic, etnie, statut migrațional etc.

*Probele de audit denotă că, deși la nivel de program/proiect finanțat din surse externe UIPFAE au stabiliți indicatori de progres și de rezultat, agreați de partenerii de dezvoltare, la nivel strategic și instituțional, indicatorii de performanță stabiliți nu întrunesc în măsură deplină cerințele SMART, ceea ce privează coordonatorul național de datele și instrumentele adecvate și suficiente pentru monitorizarea și evaluarea activității UIPFAE.*

În acest context, auditul exemplifică următoarele.

**4.1.2.1. În perioada auditată, nu s-au respectat principiile generale de conexiune între documentele de politici publice și documentele de planificare, fapt ce a influențat calitatea indicatorilor de performanță prestabiliți.**

Pentru a asigura succesul proiectelor implementate, este esențială alinierea scopului, obiectivelor și indicatorilor de performanță ale UIPFAE cu documentele de politici naționale și sectoriale (strategii, programe, politici etc.), astfel încât să se asigure trasabilitatea, consecvența logică și planificarea de soluții eficiente (vezi **Anexa nr.3 la Raportul de audit**).

Auditul denotă că, în perioada 2021-2022, Republica Moldova nu avea o Strategie națională de dezvoltare în derulare, Strategia precedentă „Moldova 2020”[[40]](#footnote-40) încheindu-și acțiunea în anul 2020, iar noua Strategie „Moldova Europeană 2030”[[41]](#footnote-41) a devenit operațională din anul 2023. Prin urmare, în acest interval de timp viziunea de dezvoltare pe termen mediu și lung a Republicii Moldova a fost coordonată doar de către politicile sectoriale pentru anumite domenii.

Analiza comparativă a indicatorilor de performanță stabiliți în strategiile nominalizate scoate în evidență faptul că Strategia „Moldova 2020” include indicatori de performanță mai generali și deseori concentrați pe aspecte economice cuantificabile, cum ar fi: PIB-ul pe cap de locuitor, rata șomajului sau accesul la educație și infrastructura de bază. Indicatorii de performanță au fost concepuți în principal pentru a urmări creșterea economică și dezvoltarea infrastructurii.

În schimb, Strategia „Moldova Europeană 2030” definește indicatori mult mai variați și detaliați, adaptați la cerințele europene, fiind evidențiată o viziune clară pe termen lung, orientată preponderent spre 10 domenii specifice de dezvoltare, menite să îmbunătățească calitatea vieții în Republica Moldova. Totuși, aceasta nu prezintă un cadru exhaustiv de indicatori la nivel de obiective specifice, fapt ce creează inconsecvențe în monitorizarea detaliată a performanței atinse în procesul de implementare a obiectivelor strategice naționale menționate.

Este de remarcat faptul că, în Strategia „Moldova Europeană 2030” doar trei dintre direcțiile strategice stabilite în strategia anterioară își păstrează continuitatea pentru perioada 2023-2030. În acest context, auditul subliniază importanța asigurării de către Guvern a continuității domeniilor de interes în documentele strategice, pentru a garanta un cadru stabil și coerent în implementarea proiectelor de dezvoltare, inclusiv a celor finanțate din surse externe. Situația actuală provoacă discontinuități în procesul de aliniere a obiectivelor și indicatorilor de performanță a proiectelor deja inițiate la noile priorități strategice stabilite, fapt ce ar putea afecta eficiența utilizării resurselor alocate și atingerea impactului scontat pe termen lung.

În această ordine de idei, auditul denotă că Strategia „Moldova Europeană 2030” se bazează în mod direct pe proiectele finanțate prin asistența externă, iar indicatorii de performanță sunt adaptați pentru a răspunde cerințelor impuse de partenerii externi, ceea ce sporește eficiența monitorizării contribuției proiectelor externe la atingerea obiectivelor naționale.

Totodată, unele UIPFAE, la momentul actual nu dețin strategii pe termen lung, iar obiectivele instituționale ale acestora adesea sunt aliniate preponderent la prioritățile de finanțare a donatorilor externi, specificate în Acordurile de finanțare aferente proiectelor finanțate din surse externe, fără a fi recunoscute concomitent ca priorități publice sectoriale și/sau naționale.

Ca rezultat, impactul socioeconomic pe termen lung, aferent activității desfășurate de către unele UIPFAE, nu poate fi monitorizat și evaluat în baza unor indicatori de performanță prestabiliți în strategiile sectoriale și/sau naționale.

Spre exemplu, potrivit Acordului de împrumut dintre Republica Moldova și Banca de Dezvoltare a Consiliului Europei[[42]](#footnote-42), obiectivul general al Proiectului „Construcția locuințelor pentru pături socialmente vulnerabile II”, implementat de către UIPCLPSV II, a constat în reconstrucția a circa 15 blocuri de apartamente neterminate sau abandonate, în vederea livrării aproximativ a 700 de locuințe sociale pentru circa 2500 de persoane din familii sărace și socialmente vulnerabile, care nu au acces la condiții satisfăcătoare de locuit.

Auditul denotă că indicatorii de performanță au fost stabiliți în lipsa unui studiu de fezabilitate și nu se regăsesc în strategiile naționale de dezvoltare aferente perioadei de implementare a Proiectului (anii 2012-2024), iar beneficiarii finali au fost identificați pe parcursul implementării Proiectului. Ca urmare a deficiențelor admise la etapa de planificare a investiției, rezultatele finale ale Proiectului au atins nivelul de implementare de la 92,00 % până la 96,71 %[[43]](#footnote-43).

Un alt exemplu elocvent este Acordul-cadru de împrumut dintre Republica Moldova și Banca de Dezvoltare a Consiliului Europei pentru realizarea Proiectului „Răspunsul de urgență la COVID-19 și suport pentru întreprinderile micro, mici și mijlocii”[[44]](#footnote-44) care, deși are stabilite obiective specifice pentru ambele componente ale Proiectului, nu reglementează expres indicatorii de performanță SMART pentru monitorizarea și evaluarea progresului înregistrat în implementarea proiectului de către OGPAE.

Cu toate acestea, performanța activității OGPAE a fost înalt apreciată de către creditorul extern și fondatorul instituției publice, reieșind din rezultatele efective înregistrate la sfârșitul implementării Proiectului, în special la aspectele ce țin de: numărul de împrumuturi recreditate, numărul de beneficiari care au avut acces la finanțare suplimentară în perioada Pandemiei COVID-19, nivelul de debursare a împrumutului disponibil dar și gradul de respectare a termenelor și condițiilor de rambursare a creditelor.

Auditul concluzionează că pentru a asigura o viziune clară asupra performanțelor și contribuției fiecărei intervenții a UIPFAE, cadru de rezultate ar trebui să integreze indicatorii-țintă de progres cu rezultatele intermediare și impactul final dorit la nivel național.

**4.1.2.2. Neadoptarea actului metodologic care să reglementeze formatul și conținutul Rapoartelor de monitorizare privind proiectele finanțate din surse externe, creează premise pentru incoerențe în prezentarea și interpretarea informațiilor.**

Potrivit prevederilor pct.4 din HG nr.377/2018, în vigoare pentru perioada auditată, MF avea obligația de a elabora Ghidul operațional privind coordonarea și managementul asistenței externe care, potrivit pct.32 din Regulamentul cu privire la cadrul instituțional și mecanismul de coordonare și management al asistenței externe[[45]](#footnote-45), urma să stabilească condițiile de fond și de formă ale rapoartelor de monitorizare a implementării proiectelor/programelor de asistență externă, în scopul evaluării eficienței, eficacității, impactului și durabilității acestora.

Potrivit rezultatelor auditului public extern, finalizat cu adoptarea HCC nr.19/2023[[46]](#footnote-46), în perioada 2018-2023 MF nu a întreprins măsuri în vederea aprobării Ghidului operațional nominalizat, situația fiind motivată de către MF prin instabilitatea politică din anii 2018-2021, suprapunerile de atribuții și neclaritățile aferente procesului.

Începând cu 22.11.2023, ca urmare a intrării în vigoare a HG nr.888/2023[[47]](#footnote-47), sarcinile și atribuțiile autorității naționale de coordonare a asistenței externe au fost transmise de la MF către Cancelaria de Stat, iar obligația elaborării Ghidului a fost exclusă atât pentru MF, cât și pentru Cancelaria de Stat. Modificările operate nu au vizat însă și prevederile pct. 32 din Regulamentul cu privire la cadrul instituțional și mecanismul de coordonare și management al asistenței externe, care stabilește obligativitatea desfășurării procesului de monitorizare a implementării proiectelor/programelor de asistență externă prin intermediul rapoartelor prezentate în Ghidul operațional privind coordonarea și managementul asistenței externe.

Este de menționat faptul că, pe parcursul auditului, la data de 22.08.2024, prevederile HG nr.377/2018 au suportat noi modificări[[48]](#footnote-48), potrivit cărora procesul de monitorizare a implementării proiectelor/programelor de asistenţă externă urmează a fi efectuat *„[…] în conformitate cu orientările comitetului de asistență pentru dezvoltare din cadrul Organizației pentru Cooperare și Dezvoltare Economică (OCDE-DAC) pentru monitorizarea și evaluarea asistenței externe”[[49]](#footnote-49)*. Prin urmare, atât noțiunea, cât și conceptul Ghidului, ca document metodologic de suport în procesul de monitorizare, raportare și evaluare a asistenței externe, au fost abrogate.

Auditul denotă că, pentru a asigura coerența modului în care informațiile sunt prezentate și interpretate, precum și pentru a asigura comparabilitatea și consistența rapoartelor aferente diferitor proiecte, este necesară aprobarea unui ghid metodologic, care ar veni să excludă raportările neuniforme și incomplete a progresului înregistrat în cadrul procesului de implementare a proiectelor/programelor de asistență externă.

**4.1.2.3. Indicatorii de performanță, stabiliți în Planurile de activitate ale UIPFAE, respectă parțial criteriile SMART, fapt ce diminuează impactul măsurilor întreprinse la dezvoltarea unei culturi organizaționale orientate spre îmbunătățire continuă.**

Potrivit pct. 55 din HG nr.386/2020, Planurile anuale de acțiuni ale UIPFAE urmează să conțină mai mulți indicatori cu valori de referință și ținte ce urmează a fi atinse la sfârșitul anului de gestiune, printre care: i) indicatorii de performanță instituțională, ii) indicatorii asociați obiectivelor preluate din strategiile și programele sectoriale privind gestionarea asistenței externe și dezvoltarea sistemului de control intern managerial, precum și iii) indicatorii de monitorizare (de rezultat și de produs), cu valori-ținte și cu dezagregările disponibile.

Probele de audit denotă că, deși în Planurile anuale de acțiuni ale UIPFAE au fost incluși indicatori de performanță, acestea nu întrunesc în măsură deplină cerințele SMART, în special la aspectele ce țin de măsurabilitatea și abordabilitatea acestora.

Spre exemplu, în Planurile de activitate ale UIPCPC, UIPCLPSV II și UCIP IFAD au fost setați următorii indicatori de monitorizare nemăsurabili: „numărul rapoartelor prezentate”, „numărul proiectelor aprobate”, „procese-verbale ale ședințelor” etc. În același timp, pentru trimestrele I și II ale anului 2022, UCIMPA și-a setat următorii indicatori de monitorizare nemăsurabili și interpretabili: „capacități tehnice ANSA fortificate” și „capacități tehnice MAIA fortificate”. Situații similare de includere în planurile de activitate a unor indicatori de produs/rezultat nemăsurabili au fost atestate și în cazul altor instituții publice auditate.

În cazul unor UIPFAE, lipsa unei valori de referință cantitative în formularea indicatorilor de monitorizare exemplificați, poate genera conflicte între management și angajați, ca rezultat al unor evaluări subiective ale eforturilor angajaților în obținerea rezultatului scontat și/sau al unor presiuni excesive în realizarea unor indicatori imposibili de atins.

Un alt exemplu elocvent sunt planurile de activitate ale UCIMP DS pentru anii 2022 și 2023, care conțin doar indicatori financiari pentru activitățile planificate, dar nu și indicatori de monitorizare, atât cantitativi, cât și calitativi, pentru evaluarea atingerii rezultatelor scontate, ceea ce poate afecta performanța operațională a instituției publice respective, prin luarea unor decizii neprobate și/sau hazardate. Potrivit explicațiilor UCIMP DS, indicatorii de monitorizare au fost setați la nivelul programului de asistență externă și sunt specificați în Planul de monitorizare și evaluare pentru Programul „Consolidarea Controlului Tuberculozei și Reducerea Mortalității Asociate SIDA în Republica Moldova”[[50]](#footnote-50), elaborat în conformitate cu Cadrul de Performanță Programatică al donatorului extern, care include informații detaliate despre indicatorii de impact și de rezultat (outcome) corelați cu scopul și obiectivele Programului, precum și indicatori de acoperire/produs (coverage) – corelați cu modulele/intervențiile Programului.

În concluzie, auditul denotă că Planurile de activitate ale UIPFAE reprezintă un instrument de planificare strategică pe termen scurt, care permite monitorizarea și evaluarea progresului în atingerea obiectivelor planificate. De aceea, este esențial ca în Planurile de activitate ale UIPFAE să fie transpuși indicatorii de monitorizare specificați în documentele aferente implementării Acordurilor de finanțare a proiectelor finanțate din surse externe, în vederea facilitării alocării eficiente și gestionării optime a resurselor disponibile pentru atingerea obiectivelor planificate.

## **4.2. Obiectivele setate, la etapa de programare, pentru Unitățile de implementare a proiectelor finanțate din surse externe au fost realizate?**

*Entitățile auditate nu au asigurat implementarea unor activități de control corespunzătoare, menite să prevină sau să descurajeze apariția unor acte nedorite în procesul de realizare a obiectivelor setate. Ca rezultat, obiectivele stabilite pentru anii de gestiune 2022-2023 nu au fost realizate conform modului prestabilit, fapt ce a influențat negativ atât managementul resurselor alocate, cât și impactul rezultatelor obținute asupra domeniilor de competență ale UIPFAE.*

**4.2.1. Resursele alocate unităților de implementare a proiectelor finanțate din surse externe, pentru realizarea obiectivelor trasate, au fost utilizate într-un mod econom, eficient și eficace, în concordanță cu principiile bunei guvernări?**

Managementul resurselor alocate UIPFAE reprezintă un proces complex de planificare, organizare, monitorizare și evaluare eficientă a resurselor umane, materiale și financiare, în vederea asigurării atingerii rezultatelor dorite ale instituției publice. Totodată, cadrul normativ stabilește obligativitatea respectării principiilor bunei guvernări[[51]](#footnote-51) pentru asigurarea utilizării performante a resurselor alocate.

În această ordine de idei, este de remarcat faptul că sistemul de control intern managerial, prin structura sa bine definită și prin procesele de control pe care le impune, asigură o gestionare strategică și responsabilă a resurselor alocate entității publice, prin: a) îmbunătățirea continuă a proceselor organizaționale, b) promovarea unei culturi a responsabilității și a transparenței, orientată spre menținerea conformității activității instituției cu cadrul normativ și cu reglementările interne, precum și instituirea unui mecanism integral, la nivel de instituție, prin care se gestionează sistematic riscurile ce pot afecta atingerea obiectivelor planificate și se elaborează măsuri de diminuare a probabilității și/sau a impactului riscurilor respective.

*Activitățile de audit desfășurate denotă că sistemele de control intern managerial implementate în cadrul UIPFAE nu asigură în măsură deplină respectarea principiilor bunei guvernări, în perioada auditată fiind admise cazuri de utilizare irațională și neperformantă a resurselor alocate.* În contextul celor expuse, se exemplifică următoarele:

**4.2.1.1. Managementul financiar al UIPFAE nu contribuie eficient la estimarea costurilor resurselor necesare pentru atingerea rezultatelor scontate, fiind generate solduri anuale de mijloace financiare neutilizate până la data încheierii anului bugetar.**

Managementul financiar cuprinde ansamblul principiilor, metodelor, instrumentelor și obiectivelor specifice ale organizației prin care se determină, se obțin și se utilizează resursele financiare necesare organizației. Un management financiar eficient presupune: i) stabilirea unor bugete realiste și detaliate care să reflecte prioritățile organizației; ii) monitorizarea constantă și responsabilă a fluxurilor de numerar, a veniturilor și a cheltuielilor, pentru a asigura conformitatea, plenitudinea și veridicitatea informațiilor financiare raportate; iii) gestionarea optimă a riscurilor financiare și asigurarea stabilității economice a instituției pe termen lung.

Analizând Rapoartele financiare ale UIPFAE pentru anii 2022-2023, auditul a constatat că ambiguitățile cadrului normativ privind mandatul și forma de raportare a UIPFAE, generează riscul utilizării unor formulare de raportare financiară neconforme specificului activității instituțiilor publice, afectând încrederea părților interesate asupra plenitudinii și veridicității informațiilor financiare raportate. Totodată, situația descrisă creează premise ca deciziile strategice aferente activității UIPFAE să fie luate în baza unor indicatori și analize irelevante.

Potrivit explicațiilor MF „Conform HG nr.887/2023 privind aprobarea Planului de acțiuni al Guvernului pentru anul 2024, în compartimentul „Disciplină în instituții și ordine în țară”, acțiunea nr.539 „Adoptarea hotărârii Guvernului cu privire la reglementarea statutului de autogestiune financiară de către instituțiile publice” este pusă în sarcina Cancelariei de Stat. Ministerul Finanțelor a acordat suportul metodologic necesar și a participat la avizarea proiectului de act normativ ce reglementează organizarea și funcționarea instituțiilor publice la autogestiune (avizul MF nr.06/4-03/16/1134 din 18.07.2024). Totodată, Ministerul Finanțelor a setat în Planul de acțiuni al ministerului pentru anul 2024 următoarele acțiuni: - ajustarea, procedurilor de management financiar bugetar conform conceptului de „autogestiune” aprobat; - gestionarea, prin Contul unic trezorerial, a resurselor bugetare primite de către instituțiile publice la autogestiune, întreprinderile de stat, întreprinderile municipale, societățile pe acțiuni și alte instituții publice ale căror fondatori sunt autoritățile. Acțiunile setate în Planul de acțiuni al Ministerului Finanțelor vor fi realizate ulterior aprobării de către Guvern a actelor menționate”.

În această ordine de idei, auditul denotă că anual cheltuielile de casă aferente finanțării primite de către UIPFAE sunt supuse auditului financiar, desfășurat de către companiile private de audit cu scopul evaluării și confirmării plenitudinii și veridicității informațiilor financiare aferente valorificării împrumuturilor și granturilor externe. Această activitate de audit, impusă de către partenerii de dezvoltare ai Republicii Moldova în Acordurile de finanțare, nu acoperă însă, în majoritatea cazurilor, verificarea situațiilor financiare aferente utilizării mijloacelor finanțate din bugetul de stat, limitând părțile implicate într-o asigurare credibilă și obiectivă că toate resursele UIPFAE, inclusiv cele din bugetul de stat, sunt utilizate eficient și raportate corect.

Este de menționat faptul că, în cazul UCIP IFAD, contribuția Guvernului este repartizată ca parte a fiecărui program. Astfel, resursele alocate din bugetul de stat, fiind consolidate în bugetul programului respectiv, sunt supuse auditării anuale, de către companii private, în vederea evaluării plenitudinii și veridicității situațiilor financiare aferente programelor IFAD.

Importanța fortificării activităților de control ale managementului financiar al UIPFAE este condiționată inclusiv de faptul că actele normative naționale[[52]](#footnote-52) impun autorităților contractante de bunuri, lucrări și servicii, măsuri restrictive mult mai riguroase decât prevederile cadrului regulator al partenerilor externi de dezvoltare, iar posibilitatea discreționară de aplicare a art.8 alin.(2) din Legea nr.131/2015[[53]](#footnote-53) facilitează, pentru unele tipuri de procurări, utilizarea procedurilor de achiziții simplificate ale partenerilor externi.

În această ordine de idei, auditul menționează că regulamentele privind achizițiile publice ale organizațiilor internaționale precum Organizația Națiunilor Unite, Banca Mondială, Banca Europeană pentru Reconstrucție și Dezvoltare, Banca Internațională pentru Reconstrucție și Dezvoltare, Banca de Dezvoltare a Consiliului Europei, prezintă paralele semnificative cu normele stabilite de Legea nr.131/2015, având la bază principii fundamentale asemănătoare, cum ar fi eficiența, transparența, concurența și integritatea procesului de achiziție, unanim recunoscute prin Directiva 2014/24/UE a Parlamentului European și a Consiliului privind achizițiile publice[[54]](#footnote-54).

În același timp, principalele diferențe dintre normele care guvernează procedurile de achiziție conform Acordurilor de finanțare și cele reglementate de cadrul normativ național, vizează procesul de planificare a procedurilor de achiziție și publicarea planurilor anuale de achiziție, ceea ce ar asigura respectarea principalelor principii de desfășurare a procedurilor, precum și aplicabilitatea pragurilor privind valorile estimate ale achizițiilor, de la care urmează a fi aplicate diferite proceduri de achiziție, ca și principal instrument de asigurare a controlului atât al legalității, cât și al oportunității procedurilor desfășurate.

|  |  |  |
| --- | --- | --- |
| **Tabelul nr.5**  *Analiza pragurilor minime pentru licitațiile de bunuri, servici și lucrări prevăzute în diferite acte normative* | | |
| **Actul normativ analizat** | **Pragul minim pentru licitațiile de bunuri și servicii (mii lei)** | **Pragul minim pentru licitațiile de lucrări (mii lei)** |
| Legea 131/2015 privind achizițiile publice | 300,00 | 375,00 |
| Ghidul privind achizițiile pentru finanțarea proiectelor investiționale ale BEI | 800,00 | 800,00 |
| Directiva 2014/24/EU privind achizițiile publice | 2.880,00 | 110.960,00 |
| Directiva 2014/24/EU privind achizițiile publice (pragurile privind achizițiile de mică valoare) | 1.600,00 | 20.000,00 |
| Politica și regulile BERD | 2.800,00 | 107.000,00 |
| Manualul de achiziții al Națiunilor Unite | 2.700,00 | 2.700,00 |
| ***Sursa:*** *Informații sistematizate de către audit.* | | |

Aplicarea unor praguri net superioare, prevăzute de Acordurile de finanțare, față de pragurile prevăzute de Legea nr.131/2015, generează riscuri de afectare a transparenței, publicității și concurenței loiale în cadrul procedurilor de achiziții, inclusiv riscul de fraudă și corupție, care pot influența direct performanța procedurilor de achiziții, dar și a proiectelor în ansamblu.

Curtea de Conturi a constatat astfel de riscuri materializate în cadrul misiunilor de audit anterioare[[55]](#footnote-55), iar în cadrul misiunii de audit actuale echipa de audit a analizat doar riscurile de sistem, neavând în obiectivele sale evaluarea conformității procedurilor de achiziții desfășurate de către fiecare UIPFAE.

În același timp, respectarea tuturor rigorilor prevăzute în Legea nr.131/2015, uneori mai restrictive decât condițiile finanțatorului, vin să alinieze procedurile aplicabile la realitățile socioeconomice ale țării, pentru protejarea interesului public și sprijinirea dezvoltării economice durabile a societății și a țării în ansamblu.

În opinia auditului, implementarea și respectarea rigorilor naționale ar avea un impact pozitiv direct asupra eficienței utilizării resurselor publice, prin asigurarea desfășurării unor proceduri competitive și echitabile, implicit, a unui cadru normativ univoc și coerent pentru soluționarea contestațiilor legate de achizițiile publice și protecția părților interesate, oferind acces la instrumentul de penalizare a antreprenorilor de rea credință care nu-și onorează obligațiile contractuale, subiect abordat de Curtea de Conturi în cadrul misiunilor de audit anterioare[[56]](#footnote-56).

Totodată aplicarea cadrului normativ național nu poate fi făcută unilateral, mai ales în cazul în care acordul de finanțare este în derulare, ci urmează a fi negociat cu finanțatorul și convenit spre aplicare la etapa de planificare și proiectare a viitorului acord de finanțare.

Activități de control ineficiente au fost constatate și în cadrul procesului de gestionare a lichidităților entităților auditate. Astfel, auditul remarcă că potrivit art.44 din Legea nr.181/2014[[57]](#footnote-57), resursele financiare aferente proiectelor finanțate din surse externe se administrează în limitele alocațiilor bugetare aprobate, iar mijloacele bănești neutilizate până la data încheierii anului bugetar sunt accesibile pentru utilizare în aceleași scopuri în anul bugetar următor, doar dacă acestea sunt prevăzute în bugetele corespunzătoare.

Analizând Rapoartele financiare ale UIPFAE pentru anii 2022-2023, auditul a stabilit că soldurile mijloacelor bănești atrase și neutilizate de către UIPFAE până la sfârșitul anului de gestiune 2022 au însumat cumulativ 503.591,63 mii lei, sau circa 72,60% din valoarea împrumuturilor externe primite în perioada de referință, în sumă de 693.699,45 mii lei. La situația din 31.12.2023, valoarea acestui indicator a constituit 262.074,88 mii lei, fiind în descreștere cu 241.516,75 mii lei (sau 47,96%) comparativ cu valoarea înregistrată la situația din 31.12.2022. Analiza detaliată a indicatorilor financiari ai UIPFAE pentru anii de gestiune 2022-2023 se prezintă în **Anexa nr. 5 la Raportul de audit**.

|  |  |  |  |  |
| --- | --- | --- | --- | --- |
| **Tabelul nr.6**  *Analiza soldurilor de mijloace bănești neutilizate de către UIPFAE până la sfârșitul anilor 2022-2023* | | | | |
| **Nr. crt.** | **Denumirea UIPFAE** | **Soldul de mijloace bănești neutilizate până la sfârșitul anului 2022 (mii lei)** | **Soldul de mijloace bănești neutilizate până la sfârșitul anului 2023 (mii lei)** | **Creștere/descreștere (mii lei)** |
| 1 | ADMA | 42.299,95 | 42.806,10 | 506,15 |
| 2 | OGPAE | 106.361,80 | 107.191,66 | 829,86 |
| 3 | ONDRL | 11.707,88 | 10.202,67 | -1.505,21 |
| 4 | ONIPM | 4.309,79 | 6.711,72 | 2.401,93 |
| 5 | UCIMPA | 7.399,51 | 3.390,07 | -4.009,44 |
| 6 | UCIMP DS | 61.412,17 | 1.172,33 | -60.239,84 |
| 7 | UCIMPRSVV | 209.278,60 | 29.073,78 | -180.204,82 |
| 8 | UCIPE | 7.208,38 | 9.456,12 | 2.247,74 |
| 9 | UCIP IFAD | 42.526,04 | 36.223,50 | -6.302,54 |
| 10 | UIPAC | 7.590,78 | 7.976,53 | 385,75 |
| 11 | UIPCLPV II | 1.865,79 | 536,79 | -1.329,00 |
| 12 | UIPCPC | 1.630,94 | 514,95 | -1.115,99 |
| **TOTAL** | | **503.591,63** | **255.256,22** | **-248.335,41** |
|  | | | | |
| ***Sursa:*** *Rapoartele financiare ale UIPFAE pentru anii de gestiune 2022-2023* | | | | |

Este de remarcat faptul că, spre deosebire de OGPAE a căror venituri reprezintă preponderent rezervele de mijloace bănești[[58]](#footnote-58), create din comisioanele (marja de dobândă) percepute de la băncile private partenere pentru acoperirea cheltuielilor operaționale și a riscurilor legate de operațiunile de recreditare din cadrul a 19 linii de credit finanțate din surse externe, în celelalte 11 cazuri analizate, soldurile mijloacelor bănești neutilizate s-au format ca urmare a estimării incorecte a limitelor de cheltuieli și/sau a finanțării anticipate de către creditorii internaționali a proiectelor de asistență externă aflate în derulare.

Conform explicațiilor unor UIPFAE[[59]](#footnote-59), estimarea incorectă a capacităților și neîndeplinirea planurilor de achiziții a fost generată inclusiv de factori precum: pandemia SARS Covid-19 și războiul de agresiune al Federației Ruse împotriva Ucrainei, fapt ce a afectat lanțurile logistice naționale și internaționale.

Totodată, auditul denotă că în unele cazuri[[60]](#footnote-60) mijloacele bănești debursate de către donatori reprezintă granturi și sunt destinate perioadei următoare, respectiv soldul nu are riscuri specifice unui împrumut, dar în același timp este vulnerabil la fenomenul inflaționist.

În opinia auditului, menținerea unui nivel adecvat de lichidități în cadrul UIPFAE este esențială pentru asigurarea funcționării eficiente și stabilității financiare a instituției publice. În același timp, păstrarea unui exces de lichidități pe conturile UIPFAE, finanțate din împrumuturile externe, generează o serie de riscuri care afectează eficiența și sustenabilitatea procesului de gestionare a resurselor alocate pe termen mediu și lung.

**4.2.1.2. Managementul resurselor umane al UIPFAE se efectuează în lipsa unor reguli și proceduri uniformizate, iar activitățile de control, menite să asigure optimizarea cheltuielilor aferente retribuției muncii, în unele cazuri au fost ineficiente.**

Managementul resurselor umane reprezintă totalitatea proceselor formale concepute pentru gestionarea personalului într-o instituție, cu scopul de a maximiza productivitatea și angajamentul în rândul angajaților. Un management performant al resurselor umane presupune: i) atragerea și alegerea celor mai potriviți candidați pentru posturile disponibile; ii) dezvoltarea și formarea profesională a angajaților; iii) implementarea unor sisteme eficiente de motivare și satisfacție a personalului; iv) crearea unor relații de muncă pozitive și prietenoase în cadrul organizației; v) dezvoltarea unor mecanisme eficiente de recunoaștere și remunerare a eforturilor angajaților, depuse în asigurarea performanței colective și a performanței individuale la locul de muncă etc.

Totodată, o condiție de bază a partenerilor externi de dezvoltare față de UIPFAE, enunțată în Acordurile de finanțare, constă în dotarea și menținerea unui număr suficient de personal calificat și cu experiență, cu un standard ridicat de integritate morală și etică, pentru a gestiona punerea în aplicare a Proiectelor/Programelor de asistență externă.

Potrivit prevederilor cadrului normativ[[61]](#footnote-61), în funcție de specificul activității și condițiile economice concrete, unitățile cu autonomie financiară aplică, pentru organizarea salarizării, sistemul tarifar și/sau sistemele netarifare de salarizare. Formele și condițiile de retribuție a muncii, precum și mărimea salariilor în cadrul unității se stabilesc prin negocieri colective sau, după caz, individuale între angajator și salariați ori reprezentanții acestora, în funcție de posibilitățile financiare ale angajatorilor, și se consemnează în contractele colective și în cele individuale de muncă.

În lipsa unor reglementări exhaustive în actele normative, armonizarea procedurilor de stabilire a modului de remunerare a personalului UIPFAE, la nivel de instituție publică, este asigurată de către fondator/Minister, OCS și/sau Director.

Astfel, în perioada auditată, efectivul limită a personalului încadrat în UIPFAE a fost aprobat: a) în 5 cazuri de către Minister[[62]](#footnote-62), b) în alte 4 cazuri de către directorul instituției[[63]](#footnote-63) și, respectiv, c) în 3 cazuri de către OCS[[64]](#footnote-64).

|  |  |  |  |  |  |  |  |
| --- | --- | --- | --- | --- | --- | --- | --- |
| **Tabelul nr.7**  *Analiza fondurilor anuale de salarizare a personalului UIPFAE pentru anii 2022-2023* | | | | | | | |
| **Nr. crt.** | **Denumirea UIPFAE** | **Efectivul-limită al personalului (unități), aprobat pentru:** | | **Personalul efectiv încadrat (unități), conform statelor de retribuții pentru:** | | **Cheltuieli anuale de salarizare calculat conform statelor de retribuții**  **(mii lei):** | |
| **anul 2022** | **anul 2023** | **anul 2022** | **anul 2023** | **anul 2022** | **anul 2023** |
| 1 | ADMA | 30 | 30 | 28 | 37 | 6.957,71 | 7.645,65 |
| 2 | OGPAE | 30 | 30 | 32 | 33 | 7.228,53 | 8.317,92 |
| 3 | ONDRL | 40 | 40 | 35 | 45 | 5.787,20 | 13.938,10 |
| 4 | ONIPM | 8 | 8 | 7 | 9 | 1.793,00 | 2.253,54 |
| 5 | UCIMPA | 7 | 7 | 8 | 8 | 1.682,06 | 1.820,62 |
| 6 | UCIMP DS | 17,75 | 17,75 | 16 | 16 | 4.519,25 | 4.883,06 |
| 7 | UCIMPRSVV | 14 | 14 | 18 | 17 | 4.410,89 | 4.145,15 |
| 8 | UCIPE | 18,25 | 30 | 26 | 39 | 6.154,63 | 9.258,21 |
| 9 | UCIP IFAD | 22 | 22 | 20 | 19 | 5.404,09 | 4.022,34 |
| 10 | UIPAC | 7 | 7 | 7 | 12 | 1.471,05 | 4.287.15 |
| 11 | UIPCLPV II | 4 | 3 | 4 | 3 | 801,45 | 998,13 |
| 12 | UIPCPC | 9 | 8 | 4 | 3 | 626,64 | 880,79 |
| **TOTAL** | | **205** | **216,75** | **205** | **241** | **46.836,50** | **58.163,51** |
| ***Sursa:*** *Formularele nr.22 și nr.23 anexate la Nota de contabilitate nr. NC-5 pentru anii 2022-2023* | | | | | | | |

Documentele de aprobare a efectivului-limită al personalului și a fondului de retribuție a muncii diferă de la caz la caz, atât ca structură, cât și ca conținut, în unele cazuri fondul de retribuție a muncii fiind stabilit în valută, ceea ce afectează calitatea procesului de planificare bugetară și de monitorizare a limitelor de cheltuieli aferente retribuției muncii în cadrul UIPFAE.

Spre exemplu, cheltuielile anuale de retribuție a muncii directorilor din cadrul a 12 UIPFAE a variat în anul 2022 de la 253,71 mii lei (UIPCPC) până la 896,51 mii lei (OGPAE), iar în anul 2023 – de la 373,27 mii lei (ONIPM) până la 838,07 mii lei (OGPAE).

În 4 cazuri din cele 12 analizate, Directorii UIPFAE au beneficiat de premii, adaosuri și/sau sporuri la salariul de funcție (a se vedea **Tabelul nr.8**).

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tabelul nr.8**  *Analiza fondului anual de salarizare a directorilor UIPFAE pentru anii 2022-2023* | | | | | | | | |
| **Denumirea UIPFAE** | **Cheltuieli anuale de salarizare pentru anul 2022**  **(mii lei)** | **Inclusiv repartizarea Cheltuielilor anuale pe tipuri de cheltuieli:** | | | **cheltuieli anuale de salarizare pentru anul 2023**  **(mii lei)** | **Inclusiv repartizarea Cheltuielilor anual pe tipuri de cheltuieli:** | | |
| **salariu de funcție** | | **premii, sporuri și adaosuri (mii lei)** | **salariu de funcție** | | **Premii, sporuri și adaosuri (mii lei)** |
| **suma (mii lei)** | **ponderea în total (%)** | **suma (mii lei)** | **ponderea în total (%)** |
| ADMA | **487,84** | 456,70 | 93,62 | 31,14 | **582,33** | 487,44 | 83,71 | 94,89 |
| OGPAE | **896,51** | 361,62 | 40,34 | 534,89 | **838,07** | 396,77 | 47,34 | 441,30 |
| ONDRL | **513,63** | 444,25 | 86,49 | 69,38 | **601,48** | 352,70 | 58,64 | 248,78 |
| ONIPM | **317,97** | 317,97 | 100,00 | - | **373,27** | 373,27 | 100,00 | - |
| UCIMPA | **612,36** | 612,36 | 100,00 | - | **598,76** | 598,76 | 100,00 | - |
| UCIMP DS | **488,99** | 488,99 | 100,00 | - | **618,97** | 618,97 | 100,00 | - |
| UCIMPRSVV | **409,82** | 409,82 | 100,00 | - | **412,97** | 412,97 | 100,00 | - |
| UCIPE | **844,26** | 844,26 | 100,00 | - | **698,95** | 608,35 | 87,04 | 90,60 |
| UCIP IFAD | **486,19** | 486,19 | 100,00 | - | **506,96** | 506,96 | 100,00 | - |
| UIPAC | **433,54** | 433,54 | 100,00 | - | **549,64** | 549,64 | 100,00 | - |
| UIPCLPV II | **354,66** | 354,66 | 100,00 | - | **452,20** | 452,20 | 100,00 | - |
| UIPCPC | **253,71** | 253,71 | 100,00 | - | **748,05** | 748,05 | 100,00 | - |
| **TOTAL** | **6.099,48** | **5.464,07** | **89,58** | **635,41** | **6.981,65** | **6.106,08** | **87,46** | **875,57** |
| ***Sursa:*** *Formularele nr.22 și nr.23 anexate la Nota de contabilitate nr. NC-5 pentru anii 2022-2023* | | | | | | | | |

Este de remarcat faptul că, spre deosebire de celelalte 3 cazuri, valoarea totală a suplimentelor acordate Directorului OGPAE a depășit valoarea totală a salariului de funcție, calculat atât pentru anul 2022, cât și pentru anul 2023.

Astfel, salariul de funcție al Directorului OGPAE, calculat conform HG nr.743/2002[[65]](#footnote-65), a constituit: în anul 2022 – 361,62 mii lei, iar în anul 2023 – 396,77 mii lei. Suplimentar salariului de funcție, în temeiul Regulamentului cu privire la condițiile de salarizare a angajaților OGPAE[[66]](#footnote-66) și a Regulamentului cu privire la premierea angajaților OGPAE[[67]](#footnote-67), Directorul OGPAE a beneficiat: în anul 2022 de 5 tipuri de suplimente la salariul de funcție în sumă totală de 534,89 mii lei[[68]](#footnote-68), iar în anul 2023 – de 7 tipuri de suplimente la salariul de funcție în sumă de 441,30 mii lei[[69]](#footnote-69).

Este de remarcat faptul că, spre deosebire de celelalte UIPFAE care oferă stimulente angajaților din contul economiilor înregistrate în executarea fondului anual de salarizare, OGPAE acordă stimulente angajaților săi, finanțate preponderent din veniturile proprii generate, acumulate din comisioanele percepute de la băncile comerciale intermediare în operațiunile de recreditare a sectorului privat din liniile de credit administrate.

Totodată, auditul a constatat că, în perioada ianuarie 2022 – ianuarie 2023, directorul UCIPE a fost remunerat în baza a două contracte, cumulând sarcinile și atribuțiile a 2 funcții din cadrul UCIPE: i) manager de proiect/director al Proiectului de Dezvoltare a Sistemului Electroenergetic (PDSE) și, respectiv, ii) manager de proiect/director al celui de-al doilea Proiect de îmbunătățire a eficienței sistemului de alimentare centralizată cu energie termică (PIASACET-2). Situații de cumulare a sarcinilor și atribuțiilor funcțiilor vacante au fost constatate și în cazul personalului de execuție.

Potrivit explicațiilor Ministerului Energiei, cumularea sarcinilor și atribuțiilor funcțiilor vacante nu este interzisă de prevederile legale și a fost aplicată ca măsură temporară pentru a asigura continuitatea activităților critice în contextul unui deficit de personal și al unor funcții care necesită competențe specifice. În situațiile în care această măsură a fost aplicată, s-a indicat respectarea principiilor egalității și nediscriminării, remunerațiile fiind stabilite în conformitate cu responsabilitățile, efortul suplimentar alocat de salariați și specificul proiectelor implementate.

În opinia echipei de audit, aplicarea unor principii neuniforme pentru remunerarea angajaților cu sarcini și responsabilități similare generează percepții de inechitate în rândul angajaților și a potențialilor candidați la ocuparea funcțiilor respective, afectând moralul și productivitatea echipelor UIPFAE. Totodată, un sistem de remunerare inechitabil poate genera dificultăți în evaluarea obiectivă a performanței și a rezultatelor dintre diferite instituții publice.

**4.2.2. Rezultatele obținute de către UIPFAE produc un impact pozitiv asupra domeniilor lor de competență ?**

Indiferent de modul cum a fost gestionată, activitatea UIPFAE produce rezultate, deoarece implică o serie de acțiuni care declanșează consecințe, influențând în mod direct sau indirect evenimentele viitoare aferente domeniilor sale de competență.

*Activitățile de audit desfășurate denotă că activitatea UIPFAE, reieșind din specificul său, joacă un rol crucial în dezvoltarea sustenabilă și multidimensională a Republicii Moldova, contribuind semnificativ la atragerea și gestionarea fondurilor de investiții în domeniile de importanță strategică națională, asigurând transferul de cunoștințe și expertiză de la partenerii de dezvoltare către instituțiile guvernamentale. Totuși, fără un context adecvat, o intenție clară și o execuție bine organizată a activității, rezultatele UIPFAE au fost pe alocuri inconsistente sau nesatisfăcătoare.* În acest sens auditul relevă următoarele aspecte.

**4.2.2.1. În perioada 2022-2023 entitățile auditate au asigurat debursarea asistenței externe de circa 4.125,65 mil. lei pentru implementarea a 36 de proiecte investiționale în 7 domenii economice de dezvoltare, însă deficiențele în planificare, coordonare, monitorizare și gestiune financiară le-au redus eficiența, rezultând în întârzieri, depășiri de buget și realizări sub așteptări în anumite cazuri.**

UIPFAE joacă un rol esențial în realizarea cu succes a proiectelor finanțate prin acorduri între autoritățile naționale și finanțatori, contribuind la dezvoltarea economică, socială și infrastructurală în diverse domenii. Aceste instituții sunt responsabile pentru gestionarea, coordonarea și monitorizarea activităților specifice fiecărui proiect, cu scopul de a obține rezultatele preconizate, astfel încât să se asigure utilizarea eficientă a resurselor și să se respecte termenele acordurilor de finanțare.

În acest sens, cele 12 UIPFAE, în perioada 2022-2023, au desfășurat activități pentru implementarea a 36 de proiecte, utilizând resurse financiare în valoare totală de 4.338,64 milioane lei[[70]](#footnote-70), ceea ce reprezintă 60% din valoarea fondurilor debursate în perioada de la inițierea proiectelor și până la 31.12.2023[[71]](#footnote-71). Detaliat valoarea resurselor debursate pentru implementarea proiectelor este prezentată în **Anexa nr.7 la Raportul de audit**.

Proiectele implementate de UIPFAE au acționat în 7 domenii semnificative și au demonstrat rezultate variabile. Fiecare proiect a fost implementat prin metode specifice de coordonare și monitorizare, rezultatele având diferite niveluri de realizare sau chiar cu implementare „zero”, în pofida faptului că termenele de implementare inițiale stabilite au expirat, fiind prelungite cu acordul finanțatorilor. În acest sens, către UIPFAE au fost delegate responsabilități de a asigura executarea corespunzătoare a planurilor stabilite, astfel încât rezultatele să fie în conformitate cu obiectivele stabilite în acordurile de finanțare.

Potrivit principiilor generale de management, dar și de bună guvernare, în vederea asigurării implementării unor activități și a putea fi asigurată performanța acestora, este necesară întrunirea câtorva condiții caracteristice ciclului de management al proiectelor. Astfel, unul din aceste elemente reprezintă imperativitatea existenței și implementării cadrului procedural care să înglobeze toate elementele de control intern managerial pentru a garanta funcționarea principiilor controlului financiar public intern. În acest sens, în special în cazul proiectelor care sunt finanțate din mijloace financiare conform acordurilor de finanțare, UIPFAE trebuie să asigure cadrul procedural necesar și documentația administrativ-organizațională.

Conform analizei informațiilor prezentate de către unitățile de implementare, acestea dețin în linii generale proceduri care să asigure un management calitativ al proiectelor, orientate spre obținerea rezultatelor scontate. Astfel, UIPFAE dețin un cadru operațional și de reglementare care este orientat spre asigurarea coerenței, transparenței și controlului asupra procesului de implementare, reglementând în esență standardele necesare pentru gestionare (vezi **Figura nr. 3**).

**Figura nr.3: Standardele de calitate pentru gestionarea eficientă a proiectelor de către UIPFAE**

*Sursa: Diagramă realizată de către auditor în baza procedurilor prezentate de către UIPFAE.*

Analiza procedurilor relevă faptul că acestea nu sunt uniforme, fiind variate în ***detaliere, aprobare și reglementări****.* Diferențele determină standarde diferite de calitate între proiecte, or, proiectele care dispun de proceduri detaliate și aprobate la nivel de organe colegiale de supraveghere beneficiază de un cadru mai solid și de o supraveghere mai riguroasă, comparativ cu cele pentru care procedurile sunt aprobate intern, de către conducerea unității.

Totodată, subliniem că procedurile aprobate de organele colegiale de supraveghere și reglementate de finanțatori asigură un nivel mai mare de responsabilitate și transparență, datorită procesului decizional amplu și verificărilor suplimentare. În contrast, procedurile aprobate doar de conducerea unității pot fi lipsite de transparență și rigurozitate, afectând astfel percepția asupra integrității și responsabilității în implementare.

În acest sens se exemplifică că unele proceduri operaționale de implementare a proiectelor nu explică detaliat responsabilitățile și activitățile unor actori implicați în procesul de implementare a proiectelor. Totodată, în manualele de implementare a proiectelor ale unor UIPFAE, termenele de implementare nu sunt foarte detaliate, fiind evitată stabilirea unor termene fixe și clare, în special pentru etapele de raportare și evaluare intermediară sau ar fi potrivită completarea acestora cu anumite proceduri standardizate cu referire la achiziții, în special privind verificarea eligibilității costurilor și a cerințelor de raportare[[72]](#footnote-72). Informații detaliate privind documentele și procedurile necesare pentru a asigura managementul calității în procesul de implementare a Proiectelor sunt prezentate în **Anexa nr.6**.

Totodată, eficiența implementării proiectelor gestionate de către unități depinde și de capacitatea instituțională a unității, disponibilitatea resurselor, implicarea beneficiarilor, capacitatea instituțională a autorităților publice cu care colaborează și altele.

Evaluările efectuate stabilesc că majoritatea din acestea au elaborat termeni de referință sau chiar și studii de fezabilitate, au monitorizat progresul lucrărilor de construcție, au contractat experți, au asigurat respectarea specificațiilor tehnice și a calendarului, efectuând:

* ***planificarea și organizarea activităților*** – toate UIPFAE au elaborat planuri de implementare care să includă obiectivele, resursele, etapele și termenele limită.
* ***coordonarea echipelor*** – unitățile, prin prisma sarcinilor atribuite, au avut rolul de a asigura că fiecare activitate este realizată conform standardelor și la timp, de către echipele multidisciplinare, în condițiile unei crize de resurse umane pe piața forței de muncă. Nu de puține ori Unitățile au recurs la anunțuri și concursuri repetate pentru a asigura contractarea experților necesari[[73]](#footnote-73) care să corespundă cu cerințele specifice de implementare ale proiectelor. Totodată, se subliniază că unele UIPFAE nu au reușit contractarea specialiștilor necesari în termene utile, sau au contractat experți care în timp s-au dovedit a fi ineficienți[[74]](#footnote-74), ceea ce a determinat tergiversarea implementării proiectelor, repetarea concursurilor de angajare sau chiar eșecul acestora[[75]](#footnote-75). În scopul implementării mecanismelor clare de comunicare și colaborare între echipe, în lipsa unor reglementări clare naționale uniforme orientate spre managementul proiectului, marea majoritate a UIPFAE au adoptat practici și ghiduri de implementare ale finanțatorilor sau din surse internaționale (cum ar fi ghidurile emise de Banca Mondială, ONU sau Uniunea Europeană), ceea ce determină lipsa de uniformitate a procesului. În acest sens se subliniază că, deși UIPFAE-urile aplică în procesul de planificare, execuție și monitorizare principii asemănătoare, totuși există și diferențe care determină de cele mai multe ori imposibilitatea de comparare a mecanismelor de implementare și identificare a unor îndrumări valabile tuturor.
* ***monitorizarea și raportarea progresului*** – obligațiunea de monitorizare și raportare a progresului reprezintă unul din elementele de bază de eficiență ale Managementului proiectelor. Prin urmare, evaluarea continuă a stadiului proiectului și raportarea către finanțatori și autorități a progresului, inclusiv raportarea eventualelor abateri, este imperativă. UIPFAE au implementat mecanisme de raportare, unele din acestea fiind în cadrul unor sisteme informaționale oferite de către finanțatori. Totodată, se subliniază că nu toate UIPFAE-urile au implementat mecanisme de monitorizare în timp real a progresului și a problemelor apărute, astfel încât să se poată răspunde operativ, în format prestabilit, cu privire la indicatorii de progres sau alte aspecte care pot releva elementele unui sistem de control intern eficient. Aici se subliniază deficiența mecanismului de monitorizare și raportare prin intermediul organelor de supraveghere. Astfel, neîntrunirea[[76]](#footnote-76) sau organizarea unui umăr insuficient de ședințe[[77]](#footnote-77), sau neexaminarea unor chestiuni prioritare pentru activitatea UIPFAE au limitat capacitatea factorilor de decizie de a interveni și a lua deciziile corespunzătoare necesare pentru a eficientiza implementarea proiectelor[[78]](#footnote-78).
* ***gestiunea financiară*** –unitățile au realizatpermanent activități de evidență și raportare a modului de utilizare a fondurilor, atât în conformitate cu cerințele finanțatorilor, dar și în corespundere cu prevederile normative naționale, în vederea menținerii unei transparențe financiare ridicate. Totodată se subliniază că acestea nu respectă același format de evidență contabilă națională, ceea ce identifică dificultăți în urmărirea nemijlocită a indicatorilor financiari, fără a fi necesară transpunerea în formulare comparative.
* ***gestionarea riscurilor -*** gestionarea riscurilor este esențială în implementarea proiectelor finanțate din surse externe deoarece ajută la anticiparea și prevenirea problemelor care pot afecta atingerea obiectivelor și conformitatea cu termenele de finanțare. Identificarea și gestionarea riscurilor posibile contribuie la: i) asigurarea utilizării eficiente a resurselor; ii) respectarea termenelor și angajamentelor; iii) menținerea conformității și relațiilor cu finanțatorii și iv) reducerea impactului riscurilor asupra obiectivelor strategice.

Un alt aspect critic în procesul de asigurare a eficienței proiectelor implementate este inexistența unei strategii clare care să asigure continuitatea și fezabilitatea investițiilor efectuate în cadrul proiectelor. Analiza în acest sens a procedurilor de implementare a unor proiecte relevă că acestea nu conțin reglementări privind monitorizarea post-implementare.

Auditul denotă că, ținând cont de faptul că după semnarea actelor de primire-predare, proprietar al investițiilor efectuate devine beneficiarul efectiv, este necesar să existe prevederi de reglementare a procedurilor de monitorizare a investițiilor efectuate, astfel încât să fie asigurat un mecanism clar de transfer al cunoștințelor și experienței dobândite către instituțiile relevante, pentru a garanta sustenabilitatea rezultatelor după finalizarea proiectului.

Astfel, deși manualul operațional „pentru implementarea Proiectului de Eficiență Energetică în Încălzire Centralizată din Chișinău, faza a doua” subliniază importanța monitorizării indicatorilor de progres și a evaluării rezultatelor proiectelor, precum și obligativitatea obținerii unui certificat de performanță energetică ex-post pentru toate clădirile renovate, documentul nu detaliază mecanismele de corecție aplicabile în cazul în care indicatorii de performanță nu sunt atinși. Această insuficiență conceptuală amplifică riscul ca investițiile să-și piardă din valoare sau să fie compromisă odată cu încheierea sprijinului extern și monitorizarea proiectului efectuată de UIPFAE pe parcursul derulării acestuia.

Potrivit explicațiilor UCIPE, „... în cazul Punctelor Termice Individuale (PTI), funcționarea și mentenanța echipamentelor vor fi gestionate de Termoelectrica (beneficiarul direct al proiectului și proprietarul echipamentelor), care este responsabilă pentru întreținerea acestora conform reglementărilor aplicabile. Termoelectrica dispune de resursele necesare pentru a asigura funcționarea corespunzătoare pe termen lung, iar monitorizarea continuă a echipamentelor face parte din atribuțiile sale ...”.

La fel, în manualul de operare al UCIMP DS nu este indicată procedura explicită a activităților de finalizare în cadrul Proiectului de implementare a Programelor naționale[[79]](#footnote-79) și de predare a responsabilităților către autoritățile locale. Conform explicațiilor UCIMP DS, donatorul „Fondului Global pentru combaterea SIDA, tuberculozei și malariei” nu solicită existența unui manual operațional pentru granturile oferite, iar manualul UCIMP DS a fost elaborat cu scopul de reglementare instituțională generală a Unității, care să acopere atât proiecte în derulare cât și proiecte potențiale de viitor.

Aceeași situație se constată și în cadrul investițiilor efectuate în domeniul reformei sănătății în Proiectul gestionat de către OGPAE „Răspuns de urgență la COVID-19 și Suport pentru întreprinderile micro, mici și mijlocii”. Astfel, deși prin activitățile prompte, desfășurate în perioada 2022-2023, s-a contribuit notabil la dotarea și modernizarea spitalelor și a altor unități sanitare, procedurile nu conțin prevederi despre transferul de responsabilitate a monitorizării rezultatele obținute.

Respectiv, la nivel de țară, nici OGPAE și nici Ministerul Sănătății, precum și nici Coordonatorul Național nu au stabilit obiective de monitorizare a eficacității investiției sub formă de echipamente livrate, persistând astfel riscul ca acestea să rămână depozitate sau instalate și neutilizate.

Potrivit explicațiilor OGPAE, „... odată recepționate de Ministerul Sănătății și de spitalele beneficiare, echipamentele livrate fac parte a activelor lor, luate în folosință, la evidență contabilă și deservire conform destinației. Proiectul dat și sarcinile OGAPE au fost închise ...”.

Această situație poate fi agravată, în special, în cazul în care multe dintre echipamente nu beneficiază de finanțare guvernamentală pe termen lung pentru întreținere și reparații. Fără resurse adiționale și fără implicarea activă a autorităților centrale, precum și fără o monitorizare consecventă a modului de valorificare a rezultatelor proiectelor, realizările obținute pot fi afectate pe termen lung.

Monitorizarea post-implementare a livrabilelor obținute ca în rezultat al implementării proiectului este deficitară și în cazul locuințelor sociale[[80]](#footnote-80), unde absența unui mecanism adecvat de monitorizare afectează eficiența și sustenabilitatea proiectelor.

Procedura aprobată prin Ordinul Ministrului Dezvoltării Regionale și Construcțiilor[[81]](#footnote-81) nu conține nicio reglementare în acest sens. Colectarea sistematică a informațiilor referitoare la utilizarea și starea blocurilor reabilitate sau construite este esențială pentru evaluarea impactului social și economic. În lipsa acesteia, riscul ca locuințele oferite să nu ajungă la persoanele care corespund criteriilor stabilite crește, perpetuând astfel problemele legate de asigurare cu locuințe adecvate a categoriilor social vulnerabile.

În absența unui sistem centralizat de monitorizare și evaluare, coordonarea inițiativelor devine problematică, generând discrepanțe în alocarea locuințelor și amplificând tensiunile sociale în comunități. Pe termen lung, aceste deficiențe pot reduce sustenabilitatea proiectelor, iar lipsa feedback-ului constant poate conduce la deteriorarea acestora. Această situație poate fi percepută ca o gestiune slabă a resurselor, afectând astfel încrederea în capacitatea Unității de Implementare de a gestiona fondurile eficient, cu implicații directe asupra atragerii de fonduri viitoare. De asemenea, asigurarea sinergiei între proiectele de dezvoltare ar conduce la focusarea resurselor și va contribui la sporirea eficienței intervențiilor.

Neasigurarea unei tranziții bine planificate între UIP-uri și autoritățile administrației publice poate duce la degradarea infrastructurii construite, pierderea cunoștințelor acumulate în timpul implementării, compromiterea investițiilor efectuate în termen lung, precum și neatingerea obiectivelor naționale.

Deși UIPFAE sunt adesea eficiente în gestionarea proiectelor pe termen scurt și/sau pe parcursul derulării proiectelor investiționale, acest model nu este sustenabil pe termen lung, din cauza lipsei unei strategii clare de integrare a investițiilor și/sau rezultatelor obținute în politicile pe termen mediu și lung a autorităților publice atât centrale cât și locale.

Eficiența pe termen scurt a gestionării proiectelor trebuie evaluată în contextul dezvoltării capacităților instituționale pe termen lung a UIPFAE. Acest fapt este îngreunat de lipsa unor mecanisme de monitorizare a investițiilor și rezultatelor obținute în urma implementării proiectelor finanțate din surse externe, atât de către UIPFAE, de către instituțiile fondatoare, cât și de către Coordonatorul Național.

Analiza eficienței proiectelor gestionate de UIPFAE, raportată la rezultatele obținute, indică o imagine complexă și neuniformă a performanțelor acestora. Proiectele analizate au fost demarate atât înainte de 2022, cât și începând cu 2023, însă indicatorii de rezultat înregistrați sunt relativi și nu oferă o imagine completă a nivelului de realizare. Aceasta se datorează faptului că majoritatea proiectelor nu au avut stabilite obiective concrete și măsurabile, față de care rezultatele să poată fi evaluate în mod progresiv. Deficiențele înregistrate determină dificultăți în evaluarea impactului, potențiala risipă de resurse, precum și probleme de raportare.

În aceste condiții se stabilește că modul de gestionare al proiectelor de către fiecare UIPFAE este foarte diferit și variabil. Această diversitate managerială este determinată în mare parte de tipul proiectelor implementate: proiecte în infrastructură, proiecte în susținerea agricultorilor sau proiecte în domeniul cercetărilor de mediu, de finanțator, tipul de finanțare (grant sau împrumut), dar și de numărul de oameni implicați în gestionarea lor. Prin urmare, acestea influențează considerabil nivelul de atingere a rezultatelor, deoarece fiecare unitate aplică metode diferite de implementare, monitorizare și evaluare. Detaliat rezultatele obținute de către UIPFAE în cadrul proiectelor implementate sunt prezentate în **Anexa nr. 5 la Raportul de audit.**

În timp ce unele UIPFAE au reușit să finalizeze proiecte importante în infrastructură, alte unități s-au concentrat mai mult pe consolidarea capacităților instituționale ale administrației publice, abordarea dată generând o lipsă de uniformitate, limitând capacitatea de a obține o imagine coerentă a progreselor la nivel general. În rezultat, progresele fiind proiectate într-un spectru îngust, care nu poate demonstra un aport sau o dezvoltare considerabilă a întregului domeniu.

De exemplu, activitățile realizate de către UCIMP DS se axează pe desfășurarea activităților în cadrul Programului Național HIV/SIDA/ITS și Programului Național de Control al Tuberculozei, indicatorii de produs în cadrul programului național demonstrează creșterea accesului la diagnostic și tratament, în special pentru grupurile vulnerabile. Totodată, unele ținte încă nu au fost atinse, întrucât obiectivele și țintele sunt stabilite pentru finalul anului 2025. La etapa actuală indicatorii intermediari raportați demonstrează un impact în comunitate, prin creșterea accesului la diagnostic și tratament, precum și la scăderea mortalității pentru TB și HIV/SIDA, însă nu se poate stabili dacă toate mecanismele implementate de către managementul Proiectului asigură atingerea țintelor stabilite la inițierea lui[[82]](#footnote-82).

Astfel, se menționează că este necesară o monitorizare continuă pentru a asigura înregistrarea rezultatelor pozitive, inclusiv prin consolidarea strategiilor de stabilire a indicatorilor de rezultat și a mecanismelor de atingere a lor, în special în condițiile în care implementarea măsurilor de prevenire și combatere a TB și a HIV/SIDA urmează a fi transpusă în responsabilitatea autorităților naționale atât din punct de vedere financiar, cât și administrativ.

Totodată deși ADMA a implementat un portofoliu de proiecte structurate și concentrate pe modernizarea și susținerea fermierilor din Republica Moldova prin acces facil la tehnologii și echipamente moderne, Agenția nu urmează același mecanism de implementare caracteristic majorității unităților de implementare a proiectelor. Prin urmare se atestă că modelul continuu de achiziție, fără perioade specifice de apel, a permis o adaptare dinamică la solicitările fermierilor, ceea ce a facilitat realizarea eficientă și rapidă a obiectivelor.

În aceeași ordine de idei se subliniază că în domeniul agriculturii, în Republica Moldova deși există 4 UIPFAE, fiecare cu domenii separate de activitate, cu portofolii vaste sau înguste de proiecte, în ansamblu nu poate fi stabilit un progres vădit în domeniu, fapt menționat inclusiv în Strategia națională de dezvoltare agricolă și rurală pentru anii 2023-2030[[83]](#footnote-83).

Având în vedere aceste diferențe, este imperativ de a identifica modelul relevant atât specificului național, cât și domeniului de intervenție, pentru a putea asigura uniformitatea mecanismului de implementare a proiectelor, ceea ce ar putea contribui la o monitorizare consecventă și o coordonare centrată a rezultatelor obținute. Aceasta de asemenea ar asigura și legătura directă cu documentele strategice naționale sau sectoriale pentru a putea înțelege nivelul de acoperire și de dezvoltare a acestora.

Deși UIPFAE sunt esențiale pentru realizarea proiectelor finanțate de partenerii de dezvoltare, diferite modele de gestionare și monitorizare a unităților generează criterii și abordări interpretabile în evaluarea performanței. Lipsa unui cadru unitar complică atât monitorizarea eficientă a progresului, cât și corelarea indicatorilor, afectând vizibilitatea impactului pe termen lung. Pentru a optimiza implementarea și a alinia rezultatele cu strategiile naționale, este necesară standardizarea, la nivel de autoritate națională cu rol de coordonare a asistenței externe, a proceselor de management și monitorizare, care să asigure consistența și integrarea în dezvoltarea națională.

**4.2.2.2. UIPFAE au avut un rol esențial în transferul de cunoștințe către instituțiile guvernamentale, însă termenele restrânse, lipsa de interes din partea instituțiilor beneficiare, capacitatea limitată de absorbție a expertizei și fluctuația personalului din cadrul autorităților publice au dus la realizarea lentă a obiectivelor de consolidare instituțională.**

Potrivit criteriilor de evaluare a dezvoltării asistenței externe[[84]](#footnote-84), continuitatea proiectelor finanțate din surse externe este esențială pentru asigurarea impactului sustenabil și a valorii adăugate a investițiilor. Conform Băncii Mondiale „măsurile post-implementare” sunt absolut necesare, acestea presupunând planuri de menținere și alocare a resurselor pentru mentenanță și actualizare, pentru a preveni pierderea beneficiilor și degradarea infrastructurii realizate în cadrul proiectelor finanțate.

De asemenea, Organizația pentru cooperare și dezvoltare economică identifică „sustenabilitatea” ca unul dintre pilonii evaluării proiectelor, atrăgând atenția că investițiile externe au impact dacă sunt susținute de o continuitate a proceselor și resurselor necesare în perioada de post-implementare. Acestea, precum și Ghidul pentru Managementul de Proiect pentru Dezvoltare al Băncii Mondiale[[85]](#footnote-85) subliniază că finalizarea implementării fizice a unui proiect nu garantează, în sine, atingerea obiectivelor pe termen lung fără măsuri pentru continuitate. Prin urmare, UIPFAE-urile trebuie să asigure sustenabilitatea pe termen lung a proiectelor implementate.

În acest sens unitățile trebuie să dețină strategii clare pentru a asigura continuitatea proiectelor după încheierea finanțării externe. Or, acest lucru implică nu doar finalizarea proiectului în termenul stabilit, ci și asigurarea că instituțiile guvernamentale au capacitatea de a întreține și de a extinde proiectele implementate.

Astfel, UIPFAE-le trebuie să efectueze expertiză specifică și să contribuie la dezvoltarea capacităților instituționale și ale resurselor umane din cadrul instituțiilor publice. Totodată, acestea nu trebuie să se limiteze doar la implementarea proiectelor, ci să includă și transferul de cunoștințe către personalul administrației publice, astfel încât acesta să poată gestiona proiecte similare în viitor. În multe cazuri, UIPFAE-urile sunt necesare tocmai pentru a compensa lipsa de expertiză tehnică și administrativă a acestor instituții, asigurându-se că transferul de cunoștințe către personalul administrației este eficient și sustenabil.

Potrivit informațiilor analizate, în perioada 2022-2023, 6 UIPFAE-uri au desfășurat o gamă largă de activități menite să sprijine instituțiile administrației publice, atât la nivel central, cât și local. Printre acestea s-au numărat oferirea de suport instituțional și informațional instituțiilor fondatoare și altor structuri din administrația publică, consolidarea capacităților instituțiilor prin instruiri și vizite de studiu, precum și acordarea de asistență tehnică pentru îmbunătățirea infrastructurii și proceselor interne a acestora. Aceste activități au avut ca scop principal pregătirea instituțiilor pentru a implementa eficient proiectele de asistență externă și pentru a dezvolta capacitățile necesare gestionării viitoarelor inițiative similare.

Investiția totală în aceste activități a fost de peste 61,7 milioane lei, reflectând un efort considerabil pentru dezvoltarea competențelor și abilităților beneficiarilor. Cu toate acestea, succesul acestor investiții depinde în mare măsură de capacitatea instituțiilor de a aplica în mod continuu și eficient cunoștințele dobândite. Instituțiile beneficiare trebuie să demonstreze că expertiza primită nu este doar absorbită, ci și integrată în activitatea lor zilnică, contribuind astfel la îmbunătățirea capacității lor operaționale.

Un exemplu elocvent îl reprezintă activitățile UIPCLPSV II, care a oferit suport Ministerului Infrastructurii și Dezvoltării Regionale în elaborarea și avizarea actelor normative necesare pentru derularea proiectelor de construcție a locuințelor sociale. De asemenea, unitatea de implementare a proiectului „Securitatea aprovizionării cu apă și sanitație în Moldova” a desfășurat sesiuni de instruire și vizite de studiu pentru operatorii de apă și canalizare, contribuind la creșterea capacităților operaționale ale acestora.

Un alt exemplu este unitatea de implementare a „Proiectului de competitivitate a ÎMMM,” care a oferit suport tehnic și consultativ pentru Ministerul Dezvoltării Economice și Digitalizării și alte instituții, facilitând dezvoltarea infrastructurii economice și simplificarea sarcinilor administrative pentru sectorul privat.

Deși aceste acțiuni au avut un impact semnificativ, există unele riscuri care pot compromite succesul pe termen lung al acestor inițiative. Unul dintre principalele riscuri este lipsa unei planificări strategice clare pe termen lung. În multe cazuri, activitățile UIPFAE sunt desfășurate fără o evaluare adecvată a nevoilor instituțiilor beneficiare și fără stabilirea unor obiective concrete pentru consolidarea capacităților acestora. Acest lucru poate duce la implementarea fragmentată a proiectelor, la reducerea impactului lor pe termen lung și a dezvoltării durabile.

În ciuda eforturilor UIPFAE, nu toate instituțiile dispun de resursele umane și logistice necesare pentru a valorifica eficient cunoștințele obținute. Acest lucru poate genera blocaje în aplicarea recomandărilor și poate împiedica progresul proceselor de reformă instituțională.

Mai mult, monitorizarea insuficientă a modului în care instituțiile beneficiare aplică expertiza dobândită reprezintă o altă vulnerabilitate. Fără un mecanism clar de feedback și ajustare a activităților, rezultatele pot fi inconsistente și riscă să nu contribuie în mod semnificativ la atingerea obiectivelor strategice pe termen lung.

Pentru a evita aceste riscuri și pentru a asigura durabilitatea proiectelor gestionate de către UIPFAE, este esențial ca autoritățile publice să adopte măsuri concrete. Acestea includ crearea unui sistem de stimulente și oportunități de formare continuă pentru personalul format, astfel încât să fie motivat să aplice cunoștințele dobândite și să contribuie la realizarea obiectivelor proiectelor. De asemenea, este necesar să se stabilească un cadru formal care să impună utilizarea acestor cunoștințe în mod sistematic prin proceduri interne și modificarea reglementărilor existente. Totodată, formarea continuă, mentoratul și evaluările periodice sunt esențiale pentru a asigura aplicarea eficientă a expertizei.

Succesul UIPFAE depinde în mod direct de capacitatea autorităților publice centrale de a crea o cultură organizațională orientată spre inovație și îmbunătățire continuă. Fără un angajament clar în acest sens, există riscul ca fondurile investite să nu producă rezultatele dorite, iar UIPFAE să devină mai degrabă un substitut al capacității instituționale, decât un mecanism de dezvoltare a acesteia. În acest caz, administrațiile publice ar rămâne dependente de UIPFAE, perpetuând un ciclu în care instituțiile guvernamentale nu reușesc să își dezvolte capacitățile interne.

Totodată, fluctuația personalului din instituțiile publice afectează grav transferul de cunoștințe dinspre UIPFAE către autorități, deoarece continuitatea în gestionarea proiectelor devine greu de realizat. În concluzie, deși UIPFAE reușesc să implementeze proiectele cu succes, impactul pe termen lung asupra capacităților instituționale este limitat. Această lipsă de continuitate și integrare în structurile guvernamentale riscă să afecteze dezvoltarea durabilă a administrației publice.

Colaborarea strânsă între UIPFAE și instituțiile guvernamentale este esențială pentru dezvoltarea capacităților instituționale și implementarea unor mecanisme riguroase de transparență și control financiar. Deși UIPFAE-urile joacă un rol crucial în succesul proiectelor mari, este necesară o supraveghere continuă reciprocă pentru a asigura că acestea nu devin substitut pentru capacitatea guvernamentală, ci, dimpotrivă, un catalizator al dezvoltării acesteia pe termen lung.

În cadrul unor UIPFAE s-a stabilit că acestea nu dețin astfel de strategii, ceea ce poate duce la un impact diminuat al proiectului pe termen lung, chiar dacă obiectivele imediate au fost atinse. Acest fapt este critic în special în situația în care lipsește legătura obiectivelor proiectelor cu strategiile sectoriale sau naționale.

# **V. CONCLUZIE GENERALĂ**

Gestionarea eficientă a asistenței externe acordată Republicii Moldova joacă un rol crucial în atingerea obiectivelor naționale de dezvoltare și îmbunătățirea nivelului de trai al populației. Respectarea cu responsabilitate a angajamentelor internaționale permite menținerea unor relații de încredere și cooperare cu partenerii externi de dezvoltare.

Identificarea și soluționarea optimă, în timp reali, a problemelor legate de gestionarea asistenței externe, consolidează eforturile părților interesate, reduc riscurile de neperformanță în domeniul auditat, precum și sporește gradul de încredere a partenerilor de dezvoltare, iar pe cale de consecință, creează premise pentru creșterea volumului de asistență externă disponibilă.

Prin crearea, supravegherea și controlul activității unei UIPFAE, având la bază în calitate de scop primordial – garantarea unui management transparent și eficace; asigurând o monitorizare riguroasă și o aliniere constantă la scopurile propuse, se va contribui direct și semnificativ la succesul programului implementat.

În esență, un management transparent și eficace se referă la practici de conducere care asigură claritate, responsabilitate și eficiență în toate aspectele activităților unei organizații, ceea ce presupune: (i) informarea deschisă și corectă a tuturor părților interesate despre decizii, procese și rezultate, (ii) asumarea responsabilității pentru deciziile și acțiunile luate, cu mecanisme clare de evaluare și raportare și (iii) utilizarea resurselor în mod optim pentru a atinge obiectivele stabilite, cu accent pe rezultate și impact pozitiv, evitând risipa și ineficiența.

În această ordine de idei, ca urmare a realizării misiunii de audit privind performanța activității unităților de coordonare, implementare și monitorizare a proiectelor finanțate prin asistență externă și utilizării resurselor financiare alocate, echipa de audit a constatat eforturi de consolidare a capacității și de sporire a performanței UIPFAE, în unele cazuri acestea fiind fragmentate și sporadice, fapt care influențează esențial realizarea obiectivelor stabilite la etapa creării UIPFAE și, ulterior, la etapa de programare a fiecărui proiect individual.

Deși evaluarea activității UIPFAE înregistrează rezultate mai mult pozitive, activitatea acestora se desfășoară fără a avea un cadru normativ special și unificat, care ar reglementa, într-un mod lipsit de echivoc, statutul juridic al acestor entități publice.

Totodată, lipsa unui mecanism clar de evaluare și raportare a rezultatelor atinse de UIPFAE în calitate de instituții publice, bazat pe reguli unice și indicatori de performanță SMART (specific, măsurabil, abordabil, relevant și încadrat în timp), tind să minimizeze impactul obținut de către aceste entități. La fel, auditul denotă prevederi ambigue cu referire la gestionarea și remunerarea resurselor umane, precum și riscuri de limitare a transparenței și publicității în cadrul procedurilor de achiziții desfășurate în implementarea proiectelor finanțate din asistență externă.

Astfel, în pofida faptului că crearea, supravegherea și controlul activității UIPFAE generează rezerve cu privire la asigurarea unui management transparent și eficace, activitatea UIPFAE produce rezultate semnificative datorită acțiunilor lor. Aceste acțiuni au consecințe directe și indirecte asupra viitoarelor evoluții din domeniile lor de competență.

Indiferent de modul de gestionare, acțiunile întreprinse inițiază procese ce favorizează dezvoltarea și atingerea obiectivelor stabilite, contribuind la progresul durabil și îmbunătățirea rezultatelor în domeniile specifice de activitate ale unităților, dar care, totodată, necesită eforturi conjugate ale tuturor părților interesate în vederea consolidării capacității UIPFAE, precum și a proceselor de raportare, monitorizare și controlul activității acestora.

# **VI. RECOMANDĂRI**

1. **Cancelariei de Stat,** să asigure revizuirea actelor de constituire a UIPFAE în vederea elaborării și/sau unificării prevederilor privind:
   1. forma organizatorico-juridică a UIPFAE, care urmează a fi aliniată la mandatul, scopul și obiectivele stabilite pentru acestea (c.1.1.1);
   2. atribuțiile și drepturile ministerelor de ramură, în calitate de fondatori ai UIPFAE, cu reglementarea unor criterii clare de interacțiune și control între acestea (c.1.1.2);
   3. selectarea și numirea membrilor organelor colegiale de supraveghere a UIPFAE, stabilirea clară a competențelor, obiectivelor, sarcinilor precum și a sancțiunilor pentru neexecutarea atribuțiilor de către membrii acestor organe colegiale (c.1.1.3);
   4. numirea și durata mandatului Directorilor UIPFAE (c.1.1.4);
   5. reglementarea unor reguli/criterii clare de evaluare și monitorizare a activității UIPFAE (c.1.2.1, c.1.2.2 și c.1.2.3.);
2. **Cancelariei de Stat de comun cu Ministerul Finanțelor, în cadrul elaborării, avizării și promovării proiectului Legii privind instituțiile publice,** să asigure:
   1. reglementarea exhaustivă a modului de finanțare, de ținere a evidenței contabile și de raportare financiară a activității UIPFAE, care ar fi în corelare cu forma organizatorico-juridică a UIPFAE;
   2. reglementarea modului de evidență și de salarizare a personalului UIPFAE, care ar fi în corelare cu forma organizatorico-juridică a UIPFAE (c.2.1.2);
3. **Ministerului Finanțelor, Ministerului Agriculturii și Industriei Alimentare, Ministerului Infrastructurii și Dezvoltării Regionale, Ministerului Energiei, Ministerului Justiției, Ministerului Dezvoltării Economice și Digitalizării, Ministerului Sănătății și Ministerului Mediului**, în calitate de fondatori ai unităților de implementare a proiectelor finanțate din surse externe, să asigure revizuirea și ajustarea sistemelor de management și control ale instituțiilor publice subordonate, în vederea fortificării activităților de control aferente:
   1. procedurilor de selectare și numire a personalului UIPFAE pe criterii meritocratice, conform principiului transparenței și competitivității deschise (c.2.1.2);
   2. evaluării impactului rezultatelor obținute de către UIPFAE (c.2.2.1-2.2.2).

# **VII. SEMNĂTURILE ECHIPEI MISIUNII**

|  |  |  |
| --- | --- | --- |
| **Șeful echipei:**  Lîsîi Alexandru \_\_\_\_\_\_\_\_\_\_ | **Membrii echipei:**  Verdeș Viorica \_\_\_\_\_\_\_\_\_\_\_\_  Cataraga Marina \_\_\_\_\_\_\_\_\_\_\_  Petreanu Anatolie \_\_\_\_\_\_\_\_\_\_  Țîganaș Arina \_\_\_\_\_\_\_\_\_\_\_\_\_ | **Partenera misiunii:**  Paknehad Ecaterina\_\_\_\_\_\_\_\_ |

# **VIII. ANEXE**

## **Anexa nr. 1:** Metodologia și criteriile de audit aplicate în cadrul misiunii

**Metodologia de audit**

Activitățile de audit s-au desfășurat în conformitate cu Standardele Internaționale ale Instituțiilor Supreme de Audit (ISSAI 100, ISSAI 300 și ISSAI 3000) și cadrul normativ-metodologic instituțional aferent, aplicate de Curtea de Conturi[[86]](#footnote-86).

Pentru obținerea unor probe suficiente și adecvate, care să susțină concluziile și credibilitatea constatărilor expuse în Raportul de audit,

**Criteriile de audit**

|  |  |  |
| --- | --- | --- |
| **Referință la subparagraful din Raportul de audit** | **Criteriu de audit** | **Tehnicile de audit aplicate** |
| 4.1.1. Mandatul atribuit UIPFAE este suficient și adecvat pentru realizarea scopului și misiunii stabilit la crearea acestora? | **Pct. 7-15 din Regulamentul aprobat prin HG nr.386/2020** prevede că planificarea documentelor de politici publice se efectuează prin intermediul documentelor de planificare: strategia națională de dezvoltare, programul de activitate al Guvernului, Planul național de dezvoltare, cadrul bugetar pe termen mediu, planul anual al Guvernului, Planul anual al autorității publice.  **Hotărârile de Guvern privind constituirea/reorganizarea UIPFAE** stabilesc sarcinile și atribuțiile entităților auditate, precum și raporturile juridice ale acestora cu alte instituții/organizații publice și private. | 1. Analiza documentelor de politici publice și a documentelor de planificare (inclusiv deciziile de modificare a acestora), în vederea evaluării consecvenței și completitudinii acestora;  2. Analiza planurilor și rapoartelor de activitate ale entităților auditate, în vederea identificării rezultatelor obținute de către UIPFAE în perioada 2022-2023;  3. Intervievarea persoanelor responsabile, în vederea identificării cauzelor nerespectării limitelor bugetare și de timp planificate;  4. Observații directe în cadrul vizitelor la entitățile auditate. |
| 4.1.2. Activitatea UIPFAE este evaluată în baza unor indicatori de performanță SMART (specific, măsurabil, abordabil/de atins, relevant și încadrat în timp)? | **Art.10 din Legea nr.229/2010 privind controlul financiar public intern** reglementează necesitatea ca managerii entității publice și managerii operaționali să stabilească obiective, acțiuni și indicatori de performanță pentru activitatea entității publice și a subdiviziunilor organizaționale, fiind responsabili de monitorizarea, realizarea și raportarea acestora. | 1. Analiza cadrului procedural privind activitatea UIPFAE, în vederea evaluării gradului de corelare a acestuia cu documentele de politici publice aprobate;  2. Proceduri analitice asupra documentelor aferente controlului intern managerial, în vederea evaluării consecvenței și completitudinii acestora;  3. Testarea controalelor cheie/ activităților de control din cadrul UIPFAE întru identificarea aplicabilității și eficacității acestora.  4. Intervievarea persoanelor responsabile, în vederea identificării cauzelor nerespectării cadrului național de reglementare a controlului intern managerial.  5. Observații directe în cadrul vizitelor la entitățile auditate. |
| 4.2.1. Resursele alocate UIPFAE pentru realizarea obiectivelor trasate, au fost utilizate în mod econom, eficient și eficace, în concordanță cu principiile bunei guvernări? | **Art.11 alin. (1) și art.44 din Legea finanțelor publice și responsabilității bugetar-fiscale nr.181/2014** reglementează necesitatea ca resursele bugetare să se aloce și să se utilizeze în mod econom, eficient și eficace, în concordanță cu principiile bunei guvernări. | 1. Analiza modului de planificare și aprobare a limitelor alocațiilor bugetare anuale, în vederea evaluării eficienței procedurilor aplicate.  2. Proceduri analitice asupra documentelor contabile, în vederea evaluării respectării limitelor alocațiilor bugetare aprobate și, după caz, documentarea situațiilor când acestea au fost depășite/neexecutate.  3. Intervievarea persoanelor responsabile, în vederea identificării cauzelor nerespectării limitelor alocațiilor bugetare.  4. Proceduri analitice asupra deciziilor și proceselor-verbale a grupurilor de lucru privind achizițiile de bunuri, lucrări și servicii, în vederea evaluării transparenței, economicității și eficienței procedurilor de achiziții desfășurate;  5. Testarea controalelor-cheie din cadrul UIPFAE, responsabile de asigurarea executării conforme a contractelor de achiziții, pentru identificarea aplicabilității și eficacității acestora.  6. Observații directe în cadrul vizitelor la entitățile auditate.  7. Analiza procedurilor de angajare și evaluare a personalului în cadrul UIPFAE, pentru identificarea aplicabilității și eficacității acestora;  8. Proceduri analitice asupra documentelor de personal, în vederea evaluării relevanței, consecvenței și completitudinii acestora.  9. Analiza eficacității activității de monitorizare a UIPFAE din partea fondatorului, consiliilor/comitetelor de supraveghere (identificarea și documentarea cazurilor de neconformitate în activitatea fondatorilor, consiliilor de supraveghere și UIP). |
| 4.2.2. Rezultatele obținute de către UIPFAE produc un impact pozitiv asupra domeniilor lor de competență? | **Potrivit Acordurilor de finanțare semnate cu partenerii externi,** scopul proiectelor finanțate din surse externe constă în asigurarea atingerii obiectivelor prioritare ale Guvernului, incluse în documentele de planificare strategică națională și documentele de politici la nivel sectorial. | 1. Analiza rapoartelor de evaluare întocmite de către fondatori, donatori și/sau alte organe de control, în vederea desfășurării unei evaluări comparative a impactului rezultatelor atinse de către UIPFAE asupra domeniilor sale de competență. |

## 

## **Anexa nr. 2:** Asistența externă primită pentru proiectele investiționale din sectorul public

|  |  |  |  |  |  |
| --- | --- | --- | --- | --- | --- |
| **Valoarea asistenței externe primite în perioada 2022 - 2023** | | | | | |
| **Cod Eco** | **Indicator** | **Debursări executate (mii lei):** | | | **Ponderea în Total Cumulativ (%)** |
| **anul 2022** | **anul 2023** | **cumulativ 2022-2023** |
| **13** | **TOTAL GRANTURI PRIMITE** | **521.378,88** | **680.330,50** | **1.201.709,38** | **8,24** |
| 131121 | Granturi curente primite de la guvernele altor state pentru proiecte finanțate din surse externe | 4.825,36 | 5.990,97 | 10.816,33 | 0,07 |
| 131221 | Granturi capitale primite de la guvernele altor state pentru proiecte finanțate din surse externe | 0,00 | 199.311,50 | 199.311,50 | 1,37 |
| 132121 | Granturi curente primite de la organizațiile internaționale pentru proiecte finanțate din surse externe | 369.601,00 | 298.238,07 | 667.839,07 | 4,58 |
| 132221 | Granturi capitale primite de la organizațiile internaționale pentru proiecte finanțate din surse externe | 146.952,52 | 176.789,96 | 323.742,48 | 2,22 |
| **59** | **TOTAL ÎMPRUMUTURI EXTERNE** | **6.092.005,30** | **7.283.685,20** | **13.375.690,50** | **91,76** |
| 595310 | Împrumuturi externe pentru proiecte finanțate din surse externe de la alte state | 0,00 | 40.570,00 | 40.570,00 | 0,28 |
| 595410 | Împrumuturi externe pentru proiecte finanțate din surse externe de la organizațiile financiare internaționale | 6.092.005,30 | 7.243.115,20 | 13.335.120,50 | 91,48 |
| **13+59** | **TOTAL GRANTURI ȘI ÎMPRUMUTURI** | **6.613.384,18** | **7.964.015,70** | **14.577.399,88** | **100,00** |
| **Sursa:** *Rapoartele privind executarea bugetului pentru anii 2022 și 2023 (Forma FA-010)* | | | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Repartizarea asistenței externe primite în anii 2022-2023 pe autorități publice centrale** | | | | | | | | | | |
| **Nr. crt.** | **Denumirea autorității publice centrale** | **Nr. de proiecte finanțate în 2022-2023 (unități)** | **TOTAL**  **anul 2022 (mii lei)** | **inclusiv:** | | **TOTAL**  **anul 2023 (mii lei)** | **inclusiv** | | **TOTAL cumulativ 2022-2023**  **(mii lei)** | **Ponderea în Total Cumulativ (%)** |
| **granturi** | **împrumuturi** | **granturi** | **împrumuturi** |
| 1 | Cancelaria de Stat | 7 | 74.634,49 | 640,00 | 73.994,49 | 351.172,22 | 189.051,92 | 162.120,30 | **425.806,71** | **2,92** |
| 2 | MF | 6 | 5.295,87 | 3.529,61 | 1.766,26 | 22.016,99 | 17.182,83 | 4.834,16 | **27.312,86** | **0,19** |
| 3 | MJ | 4 | 949,50 | 949,50 | 0,00 | 5.108,41 | 326,73 | 4.781,68 | **6.057,91** | **0,04** |
| 4 | MAI | 35 | 82.008,16 | 82.008,16 | 0,00 | 117.375,31 | 117.375,31 | 0,00 | **199.383,47** | **1,37** |
| 5 | MA | 2 | 3.322,48 | 3.322,48 | 0,00 | 7.850,35 | 7.850,35 | 0,00 | **11.172,83** | **0,08** |
| 6 | MDED | 2 | 5.323,26 | 0,00 | 5.323,26 | 204.466,42 | 0,00 | 204.466,42 | **209.789,69** | **1,44** |
| 7 | MIDR | 18 | 5.275.363,68 | 74.080,48 | 5.201.283,20 | 3.894.260,34 | 54.212,68 | 3.840.047,66 | **9.169.624,02** | **62,90** |
| 8 | MAIA | 8 | 669.344,11 | 14.085,09 | 655.259,03 | 358.491,16 | 53.659,61 | 304.831,55 | **1.027.835,28** | **7,05** |
| 9 | MM | 13 | 4.370,84 | 4.370,84 | 0,00 | 12.405,63 | 12.405,63 | 0,00 | **16.776,47** | **0,12** |
| 10 | MEC | 20 | 137.335,38 | 11.386,53 | 125.948,85 | 137.546,85 | 514,88 | 137.031,97 | **274.882,23** | **1,89** |
| 11 | MC | 3 | 5.991,66 | 5.991,66 | 0,00 | 17.626,37 | 17.626,37 | 0,00 | **23.618,03** | **0,16** |
| 12 | MMPS | 4 | 128.275,65 | 128.275,65 | 0,00 | 97.063,32 | 97.063,32 | 0,00 | **225.338,97** | **1,55** |
| 13 | MS | 11 | 214.488,20 | 186.057,98 | 28.430,21 | 522.215,12 | 106.208,30 | 416.006,82 | **736.703,32** | **5,05** |
| 14 | ME | 5 | 0,00 | 0,00 | 0,00 | 2.211.953,84 | 2.389,20 | 2.209.564,64 | **2.211.953,85** | **15,17** |
| 15 | Biroul Național de Statistică | 1 | 211,54 | 211,54 | 0,00 | 126,10 | 126,10 | 0,00 | **337,64** | **0,00** |
| 16 | Agenția Națională pentru Cercetare și Dezvoltare | 1 | 1.542,23 | 1.542,23 | 0,00 | 2.382,11 | 2.382,11 | 0,00 | **3.924,34** | **0,03** |
| 17 | Agenția de Investiții | 1 | 1.755,75 | 1.755,75 | 0,00 | 0,00 | 0,00 | 0,00 | **1.755,75** | **0,01** |
| 18 | Agenția de Stat pentru Proprietatea Intelectuală | 1 | 250,43 | 250,43 | 0,00 | 0,00 | 0,00 | 0,00 | **250,43** | **0,00** |
| 19 | Comisia Electorală Centrală | 1 | 315,84 | 315,84 | 0,00 | 1.094,13 | 1.094,13 | 0,00 | **1409,97** | **0,01** |
| 20 | Serviciu de Protecție și Pază de Stat | 2 | 2.219,41 | 2.219,41 | 0,00 | 282,66 | 282,66 | 0,00 | **2502,07** | **0,02** |
| 21 | Academia de Științe a Moldovei | 1 | 385,70 | 385,70 | 0,00 | 578,37 | 578,37 | 0,00 | **964,07** | **0,01** |
| **TOTAL** | | **146** | **6.613.384,18** | **521.378,88** | **6.092.005,30** | **7.964.015,70** | **680.330,50** | **7.283.685,20** | **14.577.399,88** | **100,00** |
| ***Sursa:*** *Rapoartele privind executarea bugetului pentru anii 2022-2023 (Forma FA-010)* | | | | | | | | | | |

## **Anexa nr. 3:** Legătura dintre documentele de politici publice și documentele de planificare

Strategia Națională de Dezvoltare

Programul de activitate al Guvernului

Angajamente internaționale

Propuneri de politici publice

Programe pe subdomenii de activitate

Strategii pe domenii de activitate

Planul național de dezvoltare

Cadrul bugetar pe termen mediu

Planul anual al autorității publice

Planul anual al Guvernului

Bugetul de stat, bugetul asigurărilor sociale de stat (BASS), fondurile asigurării obligatorii de asistență medicală

***Sursa:*** *Anexa nr. 1 la Hotărârea Guvernului nr. 386/2020 (în vigoare până pe 04.11.2024)*

## **Anexa nr. 4:** Analiza activității Organelor colegiale de supraveghere ale UIPFAE

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **Denumirea UIPFAE** | **Componența numerică conform HG** | **Componența nominală a Organului colegial de supraveghere** | **Nr. de ședințe desfășurate**  **în anii 2022-2023 (unități)** | | |
| **TOTAL** | **anul 2022** | **anul 2023** |
| 1 | ADMA | 7 | MAIA (2 persoane), Asociația de Profil a Fermierilor (2 persoane),  MF (1 persoană), Cancelaria de Stat (1 persoană), ADMA (1 persoană). | 6 | 3 | 3 |
| 2 | OGPAE | 5 | **Conform Ordinului MF nr.31/2023:** MF (3 persoane), MDED (1 persoană), MAIA (1 persoană) | 8 | 5 | 3 |
| 3 | ONDRL | - | **Nu dispune de Organ colegial de supraveghere** | 0 | 0 | 0 |
| 4 | ONIPM | 5 | MM (1 persoană), MF (1 persoană), Agenția mediului (1 persoană), mediul academic (1 persoană), societatea civilă (1 persoană). | 10 | 2 | 8 |
| 5 | UCIMPA | 7 | MAIA (2 persoane), MF (1 persoană), MDED (1 persoană), BNM (1 persoană), Cancelaria de Stat (1 persoană), Asociația de Profil a producătorilor agricoli (1 persoană) | 3 | 1 | 2 |
| 6 | UCIMP DS | 7 | MS (3 persoane), MF (1 persoană), MDED (1 persoană), OMS Moldova (1 persoană), Asociația nonguvernamentală din domeniu sănătății (1 persoană) | 1 | 0 | 1 |
| 7 | UCIMPRSVV | 9 | MAIA (3 persoane), Parlament (1 persoană), Guvern (1 persoană), MDED (1 persoană),  MF (1 persoană), BNM (1 persoană), Asociația de Profil a producătorilor agricoli (1 persoană). | 1 | 1 | 0 |
| 8 | UCIPE | 8 | ME (2 persoane), MF (1 persoană) MIDR (1 persoană), MM (1 persoană), Guvern (1 persoană), Cancelaria de Stat (1 persoană), Agenția pentru Eficiență Energetică (1 persoană) | 1 | 0 | 1 |
| 9 | UCIP IFAD | 5 | MAIA (1 persoană), Parlament (1 persoană), MF (1 persoană), Cancelaria de Stat (1 persoană), Organizație necomercială din domeniul agricol sau dezvoltării rurale (1 persoană) | 5 | 3 | 2 |
| 10 | UIPAC | 9 | MDED (2 persoane), Parlament (1 persoană), Guvern (1 persoană), MF (1 persoană), ASEM (1 persoană), Institutul Național de Metrologie (1 persoană), IP Centrul Național de Acreditare din Republica Moldova - MOLDAC (1 persoană), IP ODA (1 persoană) | 3 | 2 | 1 |
| 11 | UIPCLPSV II | 5 | **MADR (1 persoană)**, MF (1 persoană), **MEI (1 persoană)**, Cancelaria de Stat (1 persoană), Președinți de raioane sau primarii orașelor, beneficiari ai proiectului (în funcție de finanțator) | 0 | 0 | 0 |
| 12 | UIPCPC | 3 | MJ (1 persoană), MF (1 persoană), Administrația Națională a Penitenciarelor (1 persoană) | 6 | 3 | 3 |
| **TOTAL** | | **70** |  | **44** | **20** | **24** |
| ***Sursa:*** *Informații sistematizate de către audit în baza informațiilor prezentate de către UIPFAE.* | | | | | | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Denumirea instituției** | **TOTAL reprezentanți** | **Repartizarea numărului de reprezentanți în Organele colegiale de supraveghere** | | | | | | | | | | |
| **ADMA** | **OGPAE** | **ONIPM** | **UCIMPA** | **UCIMP DS** | **UCIMPRSVV** | **UCIPE** | **UCIP IFAD** | **UIPAC** | **UIPCLPSV II** | **UIPCPC** |
| MF | **13** | 1 | 3 | 1 | 1 | 1 | 1 | 1 | 1 | 1 | 1 | 1 |
| MAIA | **9** | 2 | 1 |  | 2 |  | 3 |  | 1 |  |  |  |
| MDED | **6** |  | 1 |  | 1 | 1 | 1 |  |  | 2 |  |  |
| Cancelaria de Stat | **5** | 1 |  |  | 1 |  |  | 1 | 1 |  | 1 |  |
| Guvern | **3** |  |  |  |  |  | 1 | 1 |  | 1 |  |  |
| Parlament | **3** |  |  |  |  |  | 1 |  | 1 | 1 |  |  |
| Alte ministere (MIDR, MM, MS, ME, MJ) | **11** |  |  | 1 |  | 3 |  | 4 |  |  | 2 | 1 |
| Alte instituții | **20** | 3 |  | 3 | 2 | 2 | 2 | 1 | 1 | 4 | 1 | 1 |
| **TOTAL** | **70** | **7** | **5** | **5** | **7** | **7** | **9** | **8** | **5** | **9** | **5** | **3** |

## **Anexa nr. 5:** Analiza indicatorilor financiari ai UIPFAE pentru anii de gestiune 2022-2023

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. crt.** | **Denumirea UIPFAE** | **Venituri operaționale (mii lei)** | **Cheltuieli operaționale (mii lei)** | **Active nefinanciare (mii lei)** | **Active financiare (mii lei)** | **Datorii /**  **împrumuturi externe**  **(mii lei)** | **Rezultatul perioadei de gestiune** | **Soldul la sfârșitul perioadei de gestiune (mii lei)** |
| **TOTAL pentru 2022** | | **342.520,43** | **404.311,68** | **139.481,94** | **-406.709,45** | **693.699,45** | **85.716,81** | **503.591,63** |
| 1 | ADMA | 97.280,53 | 230.960,53 | 0,00 | 0,00 | 167.860,33 | **34.180,33** | 42.299,95 |
| 2 | OGPAE | 2.736,05 | 4.152,19 | 589,42 | 1.452,73 | 0,00 | -552,83 | 106.361,80 |
| 3 | ONDRL | 11.584,58 | 5.283,38 | 26.400,71 | 716,17 | 103,19 | -19.280,15 | 11.707,88 |
| 4 | ONIPM | 10.409,90 | 9.873,91 | 297,00 | 149,20 | 0,00 | **388,19** | 4.309,79 |
| 5 | UCIMPA | 2.899,34 | 7.629,50 | 9.954,65 | -190,40 | 19.629,86 | **4.754,65** | 7.399,51 |
| 6 | UCIMP DS | 179.760,15 | 95.998,98 | 74.908,83 | 1.275,36 | 0,00 | **10.127,70** | 61.412,17 |
| 7 | UCIMPRSVV | 10.213,23 | 9.302,22 | 18.406,00 | -353.263,39 | 424.591,30 | **53.832,92** | 209.278,60 |
| 8 | UCIPE | 3.639,92 | 11.759,69 | 383,16 | -28.477,57 | 34.126,65 | -2.853,85 | 7.208,38 |
| 9 | UCIP IFAD | 15.471,57 | 22.925,34 | 4.854,15 | -28.448,90 | 42.064,86 | **1.308,04** | 42.526,04 |
| 10 | UIPAC | 1.468,20 | 3.738,99 | 430,03 | 70,45 | 5.323,26 | **2.692,89** | 7.590,78 |
| 11 | UIPCLPSV II | 6.027,77 | 991,83 | 3.257,99 | -23,39 | 0,00 | **1.754,56** | 1.865,79 |
| 12 | UIPCPC | 1.029,19 | 1.695,12 | 0,00 | 30,29 | 0,00 | -635,64 | 1.630,94 |
| **TOTAL pentru 2023** | | **537.626,70** | **749.127,82** | **409.698,00** | **-489.601,77** | **855.990,64** | **-254.810,25** | **255.256,22** |
| 1 | ADMA | 306.891,87 | 352.032,43 | 0,00 | 0,00 | 38.556,00 | -6.584,56 | 42.806,10 |
| 2 | OGPAE | 5.920,60 | 7.552,86 | 185.739,72 | -2.428,16 | 190.630,00 | **829,86** | 107.191,66 |
| 3 | ONDRL | 16.781,57 | 8.451,78 | 19.749,09 | -407,93 | 10.937,90 | -889,33 | 10.202,67 |
| 4 | ONIPM | 16.401,78 | 12.512,45 | 1.078,10 | -409,30 | 0,00 | **2.401,93** | 6.711,72 |
| 5 | UCIMPA | 1.793,66 | 8.186,64 | 24.904,39 | -361,01 | 27.648,94 | -4.009,44 | 3.390,07 |
| 6 | UCIMP DS | 99.843,47 | 89.651,27 | 67.765,73 | -2.666,31 | 0,00 | -60.239,84 | 1.172,33 |
| 7 | UCIMPRSVV | 8.950,86 | 8.608,32 | 21.966,81 | -304.042,00 | 145.461,44 | -180.204,83 | 29.073,78 |
| 8 | UCIPE | 12.945,28 | 22.562,00 | 461,87 | -130.030,77 | 142.357,10 | **2.247,74** | 9.456,12 |
| 9 | UCIP IFAD | 65.939,28 | 36.453,09 | 78.183,08 | -48.756,81 | 91.151,16 | -6.302,54 | 36.223,50 |
| 10 | UIPAC | 0,00 | 201.898,80 | 1.743,92 | -437,96 | 204.466,43 | **385,75** | 7.976,53 |
| 11 | UIPCLPSV II | 1.016,42 | 79,67 | 2.265,75 | 0,00 | 0,00 | -1.329,00 | 536,79 |
| 12 | UIPCPC | 1.141,91 | 1.138,51 | 5.839,54 | -61,52 | 4.781,67 | -1.115,99 | 514,95 |
| ***Sursa:*** *Rapoartele financiare ale UIPFAE pentru anii de gestiune 2022-2023* | | | | | | | | |

## **Anexa nr. 6:** Documentele și procedurile necesare pentru asigurarea managementului calității în procesul de implementare a Proiectelor

| Nr. crt. | Denumirea instituției | Fondatorul | Documentul de politică sectorială corespunzător | Denumirea proiectului/programului finanțat din asistența externă | Perioada de implementare a proiectului | Partenerul extern de dezvoltare |
| --- | --- | --- | --- | --- | --- | --- |
| 1 | ADMA | MAIA | 1. Strategia națională de dezvoltare agricolă şi rurală pentru anii 2014-2020, HG nr. 409/2014  2. Strategia națională de dezvoltare agricolă şi rurală pentru anii 2023-2030, HG nr. 56 din 17.02.2023 | Programul de asistență pentru fermierii neprivilegiați 2KR și Proiectul – dezvoltarea unui sistem durabil de gestionare a solurilor din Republica Moldova | 2000 - în derulare (fond circulant) | Guvernul Japoniei |
| 1. Hotărârea Guvernului nr. 626 din 20.08.2011 „Cu privire la aprobarea Programului de conservare și sporire a fertilității solurilor pentru anii 2011-2020”.  2. Programului de îmbunătățiri funciare în scopul asigurării managementului durabil al resurselor de sol pentru anii 2021-2025, HG nr. 864 din 09.12.2020 | Proiectul „Agricultură conservativă – dezvoltarea unui sistem durabil de gestionare a solurilor în Republica Moldova” (PAC) | 2017 – în derulare (fond circulant) | Guvernul Japoniei |
| 1. Strategia națională de dezvoltare agricolă şi rurală pentru anii 2014-2020, HG nr. 409/2014  2. Strategia națională de dezvoltare agricolă şi rurală pentru anii 2023-2030, HG nr. 56 din 17.02.2023 | Programul dezvoltării sistemului de irigare la Scară mică (PDSISM) | 2006 – în derulare (fond circulant) | Comisia Europeană |
| 1. HG nr. 409 din 04.06.2014 cu privire la aprobarea Strategiei naționale de dezvoltare agricolă și rurală pentru anii 2014-2020;  2. HG nr.751 din 05.10.2011 cu privire la aprobarea Programului de dezvoltare a gospodăririi apelor și a hidroameliorației în RM pentru anii 2011-2020 | Programul de vânzări în rate 2kR în agricultură performantă irigată pentru perioada post-compact | 2015-2024 | Fondul Provocările Mileniului - USAID |
| 1. Strategia națională de dezvoltare agricolă şi rurală pentru anii 2014-2020, HG nr. 409/2014  2. Strategia națională de dezvoltare agricolă şi rurală pentru anii 2023-2030, HG nr. 56 din 17.02.2023 | Proiectul Modernizarea tehnicii și echipamentului agricol (MAME) | 2023-2028 | Agenția Japoneză pentru Cooperare Internațională JICA |
| Un obiectiv indirect, dedus din textul strategiei: Una dintre sarcinile de bază ale politicilor constă în identificarea căilor de majorare a salariului mediu și consolidarea eforturilor programelor de instruire și studii. | Programul MBA „Management în Agribusiness” | 2023-2025 | Guvernul Elvețian |
| 2 | OGPAE | MF | Deciziile Comisiei Excepționale în contextul stării de urgență în sănătate publică pe întreg teritoriul Republicii Moldova, începând cu martie 2020.  Strategia Națională de dezvoltare regională a Republicii Moldova pentru anii 2022–2028, aprobată prin HG 40/2022. | Proiectul COVID-19 Răspuns de urgență și suport pentru întreprinderile mici și mijlocii | 2020 - 2024 | Banca de dezvoltare a Consiliului Europei |
| Strategia Națională de dezvoltare regională a Republicii Moldova pentru anii 2022–2028, aprobată prin HG 40/2022. | Programul operațional comun România – Republica Moldova 2014-2020 | 2021-2023 | Fondul European de Dezvoltare Regională, Comisia Europeană |
|  | Programul Transnațional Dunărea 2014-2020 | 2021-2023 | Fondul European de Dezvoltare Regională, Comisia Europeană |
| 3 | ONDRL | MIDR | Strategia de alimentare cu apă şi sanitație (2014-2030) aprobată prin HG nr. 199/2014 | Proiectul Securitatea aprovizionării cu apă și sanitație în Moldova | 2022-2027 | Asociația Internațională de Dezvoltare |
|  | Proiectul „Îmbunătățirea Calității Educației” | 2023- 2029 |  |
| 4 | ONIPM | MM | (1) Strategia de gestionare a deșeurilor în Republica Moldova pentru anii 2013-2027, HG nr. 248 din 10.04.2013  (2) Strategia de mediu pentru anii 2014-2023, aprobată prin HG 301/2014 | Proiectul Deșeuri Solide în Republica Moldova | 2020-2030 | BEI, BERD,  Fondul Parteneriatului Europei de Est pentru Eficiență energetică |
| (1) Convenția-cadrul a Organizației Națiunilor Unite cu privire la schimbarea climei, adoptat/încheiat la New York la 09.05.1992. În vigoare pentru RM din 07.09.1995.  (2) Protocolul de la Kyoto la Convenția-cadru a Organizației Națiunilor Unite cu privire la schimbarea climei. Adoptat/încheiat la Kyoto la 11.12.1997. În vigoare pentru RM din 22.04.2003.  (3) Acordul de la Paris. Adoptat/încheiat la Paris la 12.12.2015, semnat de către RM la New York la 21.09.201. În vigoare pentru RM din 20.07.2017.  (4) HG nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice.  (5) Strategia Națională de Dezvoltare „Moldova Europeană 2030”, aprobată prin Legea nr.315/2022.  (6) Programul de dezvoltare cu emisii reduse al RM până în 2030, aprobat prin HG nr.659/2023.  (7) Programul național de adaptare la schimbările climatice până în anul 2030, aprobat prin HG nr.624/2023. | Proiectul UNEP/GEF „Republica Moldova: Pregătirea comunicării Naționale Cinci în cadrul Convenției-cadrul a Organizației Națiunilor Unite pentru schimbările climatice” | 2019-2023 | ONU Programul Națiunilor Unite pentru Mediu (UNEP) |
| (1) Convenția-cadrul a Organizației Națiunilor Unite cu privire la schimbarea climei, adoptat/încheiat la New York la 09.05.1992. În vigoare pentru RM din 07.09.1995.  (2) Protocolul de la Kyoto la Convenția-cadru a Organizației Națiunilor Unite cu privire la schimbarea climei. Adoptat/încheiat la Kyoto la 11.12.1997. În vigoare pentru RM din 22.04.2003.  (3) Acordul de la Paris. Adoptat/încheiat la Paris la 12.12.2015, semnat de către RM la New York la 21.09.201. În vigoare pentru RM din 20.07.2017.  (4) HG nr.1277/2018 cu privire la instituirea și funcționarea Sistemului național de monitorizare și raportare a emisiilor de gaze cu efect de seră și altor informații relevante pentru schimbările climatice.  (5) Strategia Națională de Dezvoltare „Moldova Europeană 2030”, aprobată prin Legea nr.315/2022.  (6) Programul de dezvoltare cu emisii reduse al RM până în 2030, aprobat prin HG nr.659/2023.  (7) Programul național de adaptare la schimbările climatice până în anul 2030, aprobat prin HG nr.624/2023. | Proiectul “Activități de pregătire a rapoartelor bienale de transparență (BTR) conform Convenției-cadru a ONU privind schimbările climatice (UNFCCC) | 2022-2025 | ONU  Programul Națiunilor Unite pentru Mediu (UNEP) |
| Strategia națională privind managementul deșeurilor radioactive pentru anii 2017–2026, aprobată prin Legea nr. 68/2017 | Support to Post-ratification of the Minamate Convention to the Republic of Moldova by Building Phase-Down Capacities and Reducing Risks Associated with Mercury | 2020-2023 | ONU  Programul Națiunilor Unite pentru Mediu (UNEP) |
| Programul de suprimare eșalonată a hidroclorofluorocarburilor halogenate pentru anii 2016-2040, aprobat prin HG 856/2016 | Implementarea tranșei 1 din Faza III a Planului de management pentru suprimarea eșalonată a hidroclorofluorocarburilor HCFC în RM” (componenta UNEP) | 2022-2024 | Fondul Multilateral pentru implementarea protocolului de la Montreal |
| Programul de suprimare eșalonată a hidroclorofluorocarburilor halogenate pentru anii 2016-2040, aprobat prin HG nr.856/2016 | Consolidarea Instituțională pentru implementarea Protocolului de la Montreal în RM, faza 12 | 2023-2026 | Fondul Multilateral pentru implementarea protocolului de la Montreal |
| (1) Strategia de Mediu pentru anii 2023-2030;  (2) Strategia națională de dezvoltare „Moldova Europeană 2030”;  (3) Strategia națională de dezvoltare agricolă și rurală pentru anii 2023-2030, aprobată prin HG nr.56/2023;  (4) Planul de acțiuni al Guvernului pentru anul 2024, aprobat prin HG nr.887/2023;  (5) Planul național de acțiuni pentru aderarea Republicii Moldova, aprobat prin HG nr. 829/2023;  (6) Acordul de Asociere între Republica Moldova, pe de o parte, și Uniunea Europeană a Energiei Atomice și statele membre ale acestora, pe de altă parte, semnat la 27.06.2014 la Bruxelles, Belgia și ratificat de Parlamentul Republicii Moldova pe 02.07.2014, Parlamentul European pe 13.11.2014 (capitolul 16 „Mediul înconjurător”);  (7) Programul național de adaptare la schimbările climatice până în anul 2030 și Planul de acțiuni pentru implementarea acestuia (aprobat prin HG nr.624/2023);  (8) Programul de dezvoltare cu emisii reduse a Republicii Moldova până în anul 2030 și Planul de acțiuni pentru implementarea acestuia (aprobat prin HG nr. 659/2023);  (9) Programul național de extindere și reabilitare a pădurilor pentru perioada 2023-2032 și a Planului de acțiuni pentru implementarea acestuia pe perioada 2023-2027 (HG nr.55/2023);  (10) Programul de îmbunătățiri funciare în scopul asigurării managementului durabil al resurselor de sol pentru anii 2021-2025 (aprobat prin HG nr.864/2020);  (11) Planul de gestionare a districtului bazinului hidrografic Nistru, aprobat prin HG nr.14/2017 și Programul de gestionare a districtului bazinului hidrografic Dunărea –Prut și Marea Neagră, ciclul II (2023-2028), aprobat prin HG nr. 444/2022. | Cadrul global pentru biodiversitate – proiect de sprijin pentru acțiune timpurie | 2023-2024 | GEF/UNEP |
| Cadrul de implementare a biosecurității pentru managementul resurselor biologice în Moldova | 2023 | PPG UNEP/GEF |
| Conservarea și managementul sustenabil al zonelor umede cu valoare de conservare înaltă din bazinul râului Prut. | 2023-2026 | PNUD/GEF-PIMS-6551 |
| 5 | UCIMPA | MAIA | Strategia Națională de Dezvoltare Agricolă și Rurală 2023-2030, aprobată prin HG 56/2023  Strategia națională de dezvoltare agricolă şi rurală pentru anii 2014-2020, HG nr. 409/2014 | Proiectul agricultură competitivă în Moldova (MACP) – 4 finanțări | 2015-2024 | Asociația Internațională pentru Dezvoltare |
| Strategia Națională de Dezvoltare Agricolă și Rurală 2023-2030, aprobată prin HG 56/2023 | Proiectul Investiții pentru Guvernanță, Creștere și Reziliență în Agricultură | 2023-2029 | Banca Internațională pentru reconstrucție și Dezvoltare (Banca Mondială) |
| 6 | UCIMPDS | MS | HG 387/2023 Strategia națională de sănătate „Sănătatea 2030”  HG 1471/2007 Strategia de dezvoltare a sistemului de sănătate în perioada 2008-2017  Programe național de profilaxie şi combatere a infecției HIV/SIDA şi infecțiilor cu transmitere sexuală (2001-2025)  Programe naționale de control al tuberculozei (2001-2025) | Proiectul “Consolidarea controlului tuberculozei și reducerea SIDA și a mortalității aferente în RM (Grant) | 2021-2023 | Fondul Global pentru Combaterea SIDA, TB și Malariei |
| Programe naționale de profilaxie şi combatere a infecției HIV/SIDA şi infecțiilor cu transmitere sexuală (2001-2025)  Programe naționale de control al tuberculozei (2001-2025) | Proiectul de susținere a Consiliului național de coordonare TB/Sida (Grant) | 2022-2024 | Fondul Global pentru Combaterea SIDA, TB și Malariei |
| 7 | UCIMPRSVV | MAIA | Strategia Națională de Dezvoltare Agricolă și Rurală 2023-2030, aprobată prin HG 56/2023  Strategia națională de dezvoltare agricolă şi rurală pentru anii 2014-2020, HG nr. 409/2014 | Proiectul Livada Moldova | 2016-2025 | Banca Europeană de Investiții |
| 8 | UCIPE | ME | Strategia energetică a RM până în anul 2030, aprobată prin HG 102/2013 | Proiectul „Dezvoltarea sistemului electroenergetic” (PDSE) | 2020-2025 | AID |
| Strategia energetică a RM până în anul 2030, aprobată prin HG 102/2013 | Proiectul „Eficiență energetică în Republica Moldova” (MEEP) | 2022-2027 | BEI, BERD, NIP, EPTATF |
| Strategia energetică a RM până în anul 2030, aprobată prin HG 102/2013 | Al doilea Proiect de îmbunătățire a eficienței sistemului de Alimentare centralizată cu energie termică din Chișinău (PIESACET-2) | 2020-2025 | Banca Internațională pentru Reconstrucție și Dezvoltare |
| 9 | UCIP IFAD | MAIA | Strategia Națională de Dezvoltare Agricolă și Rurală 2023-2030, aprobată prin HG 56/2023  Programul de îmbunătățiri funciare în scopul asigurării managementului durabil al resurselor de sol pentru anii 2021-2025 și a Planului de acțiuni pentru anii 2021-2023 privind implementarea acestuia, aprobat prin HG 864/2020 | Proiectul Îmbunătățirea capacităților pentru transformarea zonei rurale (IFAD VIII) | 2021-2027 | IFAD și Fondul de adaptare |
| 10 | UIPAC | MDED | Strategia națională de dezvoltare economică 2030, aprobat prin HG nr. 393/2024. Programul național pentru promovarea antreprenoriatului și creșterea competitivității în anii 2023-2027, aprobat prin HG nr. 653/2023; | Proiectul de ameliorare a competitivității II (PAC 2) | 2014-2021 | Banca Mondială |
| Strategia de transformare digitală pentru anii 2023-2030, aprobat prin Hotărârea Guvernului nr. 650/2023  Strategia națională de dezvoltare economică 2030, aprobat prin HG nr. 393/2024  Strategia Națională de dezvoltare regională a Republicii Moldova pentru anii 2022–2028, aprobată prin HG 40/2022  Programul național pentru promovarea antreprenoriatului și creșterea competitivității în anii 2023-2027, aprobat prin HG nr. 653/2023; | Proiectul de competitivitate a întreprinderilor micro, mici și mijlocii (Proiectul ÎMMM) | 2022-2027 | Banca Mondială |
| 11 | UIPCLPSV II | MIDR | 1. HG nr. 158 din 04.03.2010 cu privire la aprobarea Strategiei naționale de dezvoltare regională 2010-2012;  2. HG nr. 685 din 04.09.2013 cu privire la aprobarea Strategiei naționale de dezvoltare regională pentru anii 2013-2015  3. Legea nr. 239 din 13.10.2016 pentru aprobarea Strategiei naționale de dezvoltare regională pentru anii 2016–2020  4. HG nr. 40 din 26.01.2022 cu privire la aprobarea Strategiei Naționale de Dezvoltare Regională a Republicii Moldova pentru anii 2022–2028 | Proiectul de construcție a locuințelor pentru păturile socialmente vulnerabile II | 2013-2024 | Banca de dezvoltare a Consiliului Europei |
| Planul Național de Dezvoltare - HG nr. 89/2023 pct. 2.4.7 și Planul de Acțiuni al Guvernului 2023 – HG 90/203 | Asistența tehnică pentru efectuarea Studiului de Fezabilitate și activități preparatorii a unui nou proiect de construcție a locuințelor publice | 2022-2022 | Banca de dezvoltare a Consiliului Europei |
| 12 | UIPCP Chișinău | MJ | Strategia de dezvoltare a sistemului administrației penitenciare pentru anii 2016-2020, aprobată prin HG nr. 1462/2016 | Proiectul Construcția noului penitenciar în mun. Chișinău | 2014-2028 | Banca de dezvoltare a Consiliului Europei |

## **Anexa nr. 7:** Rezultatele proiectelor implementate de către UIPFAE în perioada 2022-2023

|  |  |  |  |  |  |
| --- | --- | --- | --- | --- | --- |
| ***Domeniul de acțiune*** | ***Denumirea UIPFAE*** | ***Denumirea proiectului*** | ***Resurse financiare alocate în 2022-2023 (mii lei)*** | ***Resurse financiare cheltuite pentru implementarea proiectului de la inițierea acestuia (mii lei)*** | ***Rezultate obținute până la 31.12.2023*** |
| Justiție | IP UIPCP Chișinău | *1. Proiectul de Construcție a Penitenciarului din Chișinău* | 6.591,00 | 24.834,00 | Demararea proiectului a fost tergiversată. Au fost efectuate ajustări ale costurilor, ale elementelor structurale ale obiectului proiectului. S-au elaborat planuri de arhitectură, structură, instalații și amenajări interioare. |
|  |  |  |  |  |  |
| Protecția mediului | IP ONIPM | *2. PNUD-GEF: Conservarea și managementul durabil al zonelor umede cu accent pe zonele cu valoare naturală înaltă din bazinul râului Prut* | 391,00 | 391,00 | Strategii de dezvoltare locală compatibile cu biodiversitatea în trei raioane țintă (Glodeni, Fălești, Cahul). Pașapoarte pentru 14 specii critice și integrate în planurile de dezvoltare locală, Proiecte de împădurire pentru 6 primării: Colibași, Brânza, Slobozia, Manta, Vadul lui Isac, Văleni. |
|  |  | *3. UNEP/GEF: Cadrul de implementare a biosecurității pentru managementul resurselor biologice în Moldova.* | 800,00 | 800,00 | Elaborarea, expedierea și aprobarea de către GEF a propunerii de proiect de mărimi medii MSP, conform ghidurilor GEF și structurii MSP, în baza generalizărilor și evaluărilor efectuate de către experții locali, sub coordonarea expertului internațional. Semnarea acordului de finanțare a proiectului de mărimi medii (MSP) „Cadrul de implementare a biosecurității pentru managementul resurselor biologice în Moldova”, de către Ministerul Mediului la data de 29.02.2024.  În baza unei analize a barierelor și constrângerilor specifice, a fost elaborată teoria schimbării pentru a consolida cadrul instituțional de biosecuritate în gestionarea speciilor exotice invazive și a organismelor vii modificate printr-o măsură coordonată de analiză a riscurilor, în conformitate cu Protocolul de la Cartagena, protocolul său suplimentar și prevederile Convenției privind diversitatea biologică privind speciile străine. Proiectul se concentrează pe două rezultat critice: i) minimizarea riscurilor potențiale adverse asupra biodiversității în urma introducerii neintenționate și intenționate de specii invazive și OVM pe teritoriul Republicii Moldova; ii) îmbunătățirea integrității ecosistemului și a funcționalității siturilor selectate în ecosisteme naturale cu valoare înaltă prin aplicarea mecanismului de răspundere și redresare. |
|  |  | *4. UNEP/GEF: Cadrul global pentru biodiversitate -proiect de sprijin pentru acțiune timpurie.* | 1.614,00 | 1.614,00 | Elaborarea și prezentarea, la data de 16.12.2023, către Cancelaria de Stat a Conceptului Programului Național pentru Biodiversitate. Proiectul Programului Național pentru Biodiversitate pentru anii 2024-2030, elaborat în baza generalizărilor și evaluărilor efectuate de către experții locali în vederea implementării Cadrului Global de Biodiversitate Kumming-Montreal 2030, țintelor globale de biodiversitate pentru perioada până la 2030, dar și în vederea asigurării procesului de aderare a Republicii Moldova la Uniunea Europeană conform Acordului de Asociere între Republica Moldova, pe de o parte și Uniunea Europeană și Comunitatea Europeană a Energiei Atomice și statele membre ale acestora, pe de altă parte, ratificat prin Legea nr.112/2014. Programul reflectă angajamentul Republicii Moldova în temeiul Convenției privind diversitatea biologică, la care țara este parte din 18.01.1996 și este elaborat în vederea executării prevederilor Strategiei de Mediu pentru anii 2024-2030, aprobată prin Hotărârea Guvernului nr.887/2023. Programul este un document cadru de politici care, prin obiective specifice și acțiunile schițate, își propune să reducă presiunile asupra biodiversității, să protejeze și să restaureze ecosistemele și să stimuleze schimbările profunde pentru a inversa traiectoria declinului biodiversității. Au fost identificate și elaborate 23 de ținte naționale privind diversitatea biologică pentru Republica Moldova. Planul de acțiuni 2024-2030 conține 5 direcții prioritate de dezvoltare și reflectă acțiunile necesare pentru atingerea obiectivelor specifice pentru realizare pentru perioada următoare. |
|  |  | *5. Deșeuri Solide Moldova (zonele de management a deșeurilor nr.1,5,8)* | 0,00 | 0,00 | -------------------------- |
|  |  | *6. Implementarea tranșei 1 din etapa III a Planului de management pentru suprimarea eșalonată a HCFC în Republica Moldova (HPMP III, tranșa 1 componenta UNEP)”* | 278,60 | 278,60 | În anul 2022 a fost contractat un expert național care a elaborat proiectele de acte normative necesare pentru modificarea cadrului normativ în vederea asigurării procesului de suprimare eșalonată a substanțelor care distrug stratul de ozon, prevăzute de Protocolul de la Montreal. În acest sens au fost elaborate următoarele proiecte de acte normative și documente de suport: 1. Proiectul Legii pentru modificarea unor acte normative (modificarea Legii nr.852/2002 pentru aprobarea Regulamentului cu privire la regimul comercial şi reglementarea utilizării hidrocarburilor halogenate care distrug stratul de ozon, Legea nr. 277/2018 privind substanțele chimice și Legea nr. 160/2011 privind reglementarea prin autorizare a activității de întreprinzător). 2. Analiza Impactului proiectului de lege pentru modificarea unor acte normative și Notei Informative pentru promovarea proiectului propus spre aprobare conform Legii RM nr.100/2017 cu privire la actele normative; 3. Tabelul de Concordanță la prevederile Legii nr.852/2002 pentru aprobarea Regulamentului cu privire la regimul comercial şi reglementarea utilizării hidrocarburilor halogenate care distrug stratul de ozon cu prevederile Regulamentului (CE) nr . 1005/2009 din 16 septembrie 2009 privind substanțele care diminuează stratul de ozon; 4. proiectul Hotărârii de Guvern pentru modificarea unor Hotărâri de Guvern (HG nr. 589/2018 cu privire la stabilirea mecanismului de repartizare a contingentelor anuale pentru importul hidroclorofluorocarburilor halogenate, HG nr. 549/2018 cu privire la constituirea, organizarea și funcționarea Agenției de Mediu și HG nr. 535/2020 pentru aprobarea Conceptului tehnic al Sistemului informațional automatizat „Registrul produselor chimice plasate pe piața Republicii Moldova”); 5. Analiza Impactului la proiectului de HG cu privire la modificarea unor Hotărâri de Guvern și Notei Informative pentru promovarea proiectului propus spre aprobare conform Legii RM nr.100/2017 cu privire la actele normative.  În anul 2023 au fost contractați doi experți naționali care au elaborat analiza ex-ante a impactului Programului de suprimare eșalonată a hidrofluorcarburilor, precum și suport la elaborare de documente de politici aferente ratificării Amendamentului de la Kigali. Au fost instruiți 40 de specialiști din sectorul frigorific, condiționare a aerului și pompe de căldură (RACPC) în cadrul a două evenimente (14-18 martie 2023, 20-24 martie 2023). Toți participanții au fost evaluați și li s-au acordat certificate de competență profesională (în conformitate cu prevederile HG nr. 483/2019). Au fost publicate materiale de suport pentru specialiștii din sectorul frigorific, condiționare a aerului și pompe de căldură privind noii agenți frigorifici și standardele de securitate referitor la aceștia. Au fost instruiți 38 de inspectori de mediu din cadrul Inspectoratului de Mediu cât și din cadrul inspectoratelor teritoriale (29 noiembrie 2023). Au fost instruiți 20 de funcționari vamali din prima linie, care lucrează atât în posturile vamale de frontieră, cât și în posturile vamale interne, funcționarii responsabili de analiza riscurilor, controlul vamal și facilitarea comerțului. (12 septembrie 2023). |
|  |  | *7. Support to Post-ratification of the Minamata Convention to the Republic of Moldova by Building Phase-down Capacities and Reducing Risks Associated with Mercury* | 3.775,70 | 3.775,70 | Proiectul Regulamentului pentru gestionarea ecologică a deșeurilor de mercur ; Vizite de studiu pentru preluarea experienței și bunelor practice realizate în Germania și România; Procurarea containerelor și a produselor alternative de substituire a produselor/dispozitivelor cu Hg și elaborarea listei instituțiilor de repartizarea a acestora din sectorul de sănătate, preponderent pentru femei și copii; Elaborarea proiectului Ghidului privind gestionarea ecologică a deșeurilor care conțin mercur; Organizarea și desfășurarea atelierului de instruire pentru reprezentanții autorităților naționale cu competențe și responsabilități în gestionarea deșeurilor cu mercur, cu genericul „Dezvoltarea cadrului legal, instituțional și operațional în domeniul gestionării și depozitării în siguranță a deșeurilor de mercur. Provocări și realități". Raportul de evaluare/estimare a cantității de deșeuri de mercur din circuit civil; Plan operațional pentru aplicarea schemei de responsabilitate extinsă pentru produsele ce conțin mercur/ compuși de mercur elaborat; Atelier de instruire pentru operatorii economici și autorități; Strategie de comunicare și sensibilizare privind reducerea riscului de expunere la mercur și Planului de acțiuni; 2 studii: Raportul de evaluare a instituțiilor din sectorul de sănătate care necesită substituirea dispozitivelor/obiectelor/produselor de măsurare cu mercur în Republica Moldova; Raportul analitic cost-beneficiu privind substituirea dispozitivelor/obiectelor/produselor de măsurare cu mercur în Republica Moldova cu dispozitive alternative în instituțiile de sănătate; Atelier de instruire ,,Stăpânirea competenței comunicative și formarea abilităților de comunicare"". Procedură de procurare a containerelor și a produselor alternative de substituire a produselor/dispozitivelor cu HG; Lista instituțiilor de repartizarea a acestora din sectorul de sănătate, preponderent pentru femei și copii ; Workshop Regional „Îmbunătățirea răspunsului de mediu pentru a aborda și reduce riscurile asociate cu mercurul și consolidarea capacităților instituționale în Europa Centrală și de Sud-Est” [România, Muntenegru, Macedonia de Nord, Programul Națiunilor Unite pentru Mediu Bulgaria și Slovenia, Europol]. |
|  |  | *8. Proiectul UNEP/GEF: „Republica Moldova: Pregătirea Comunicării Naționale Cinci în cadrul Convenției-cadru a Organizației Națiunilor Unite pentru schimbările climatice”* | 2.629,00 | 8.575,00 | Implementarea Sistemului Național de Inventariere (SIN) și gestionarea datelor. Finalizarea și prezentarea Comunicării Naționale Cinci și a anexelor tehnice către Secretariatul CONUSC. Consultarea instituțiilor și organizațiilor conform Hotărârii Guvernului nr. 1277/2018. Compilarea și publicarea în limba engleză a culegerii privind impactul schimbărilor climatice în Republica Moldova.  Compilarea inventarului național de gaze cu efect de seră (1990-2020) și publicarea în format MS Excel. Compilarea și publicarea broșurii de conștientizare „Schimbările climatice în Republica Moldova” în română și engleză. Elaborarea și prezentarea proiectului final al Raportului Național de Inventariere (1990-2020) pentru aprobare. Organizarea a 3 seminare naționale și 4 regionale pentru prezentarea rezultatelor proiectului către instituțiile partenere și societatea civilă. Elaborarea și prezentarea Raportului privind SIN pentru 2022. Participarea experților la seminarul CONUSC din Cambodgia privind raportarea adaptării la schimbările climatice. Elaborarea și prezentarea proiectului Comunicării Naționale Cinci pentru raportare către CONUSC. Elaborarea și prezentarea către UNEP a Raportului Final al proiectului pentru aprobare. Crearea broșurii de conștientizare ”Schimbările climatice în Republica Moldova”. Planificarea auditului final al proiectului. Pregătirea și prezentarea propunerii de proiect GEF-8 către UNEP. |
|  |  | *9. Proiect nr. 2 Proiectul „Activități de pregătire a rapoartelor bienale de transparență (BTR) conform Convenției-cadru a ONU privind schimbările climatice” (UNFCCC)* | 4.351,10 | 4.351,10 | Agenția de Mediu a fost susținută în efortul de implementare a Sistemului Național de Inventariere (SIN), inclusiv prin gestionarea sistemului de colectare și administrare a datelor privind activitatea, utilizate în procesul de inventariere a emisiilor de gaze cu efect de seră pentru perioada 1990-2022, în acest sens, au fost chestionate în conformitatea cu prevederile Hotărârii Guvernului nr. 1277/2018 cu privire la instituirea și funcționarea Sistemului național de monitorizare și raportare (SNMR) a emisiilor de gaze cu efect de seră și altor informații relevante pentru schimbările climatice; Monitorizarea, Raportarea și Verificarea (MRV) emisiilor de gaze cu efect de seră (GES) este realizată în conformitate cu cerințele stipulate în HG 1277/2018 în vederea respectării obligațiunilor internaționale ale Republicii Moldova în cadrul Convenției-cadru a Organizației Națiunilor Unite cu privire la schimbarea climei (CONUSC) și Acordului de la Paris ; Inventarul național de gaze cu efect de seră compilat la nivel național și sectorial: sectorul 1 ”Energie”, sectorul 2 ”Procesele industriale și utilizarea produselor”, sectorul 3 ”Agricultură”, sectorul 4 ”Folosința terenurilor, schimbarea categoriilor de folosință a terenurilor și silvicultura”, sectorul 5 ”Deșeuri” pentru perioada 1990-2021 compilat către 30 septembrie 2023 compilat și prezentat la Agenția de Mediu, disponibil în format MS Excel pe https://am.gov.md/ro/node/421; Raportul Național de Inventariere pentru perioada 1990-2022; Tabelele comune de raportare (CRT) cu rezultatele inventarului național de gaze cu efect de seră pentru perioada 1990-2022 ; Organizarea evenimentelor în vederea consultării părților interesate, compilarea, publicarea și raportarea către Secretariatul CONUSC a primului Raport Bienal de Transparență a Republicii Moldova completate . |
|  |  |  |  |  |  |
| Energie | IP UCIPE | *10. Proiectul de Dezvoltare a Sistemului Electroenergetic (PDSE)* | 176.275,90 | 239.723,40 | Realizarea cercetărilor geologice, elaborarea documentației tehnice; desfășurarea testărilor pentru cel mai mare tip de piloni și realizarea testărilor pentru fundațiile pilonilor; obținerea autorizațiilor de construire a liniei aeriene Vulcănești-Chișinău în 6 raioane; elaborarea studiilor de mediu și demararea lucrărilor pentru pregătirea terenurilor în care vor fi amplasată Linia electrică aeriană. Aprobarea Hotărârii de Guvern nr. 1037/2023 cu privire la exproprierea pentru cauză de utilitate publică a bunurilor imobile și a dreptului de folosință asupra bunurilor imobile situate pe amplasamentul lucrărilor de interes național de construcție a liniei electrice aeriene (LEA) 400kv de transport al energiei electrice Vulcănești-Chișinău. |
|  |  | *11. Proiectul ,,Eficiența Energetică în Republica Moldova” (PEEM)* | 4.119,70 | 4.119,70 | Proiectul a fost inițiat în iunie 2022, iar echipa de implementare a fost înființată prin Ordinul Ministerului Infrastructurii și Dezvoltării Regionale nr.139 din 09.08.2022, în perioada 2022- 2023, au fost elaborate și aprobate documentele de proiect: Studiu de Fezabilitate al Proiectului; Rapoartele de audit energetic pentru 16 clădiri ale celor zece instituții medicale; Manualul de Proceduri al Proiectului (MPP); Termenii de referință pentru platforma online de gestionare a propunerilor de proiect; și Conceptul detaliat privind dezvoltarea Sistemului Național de Informații privind Performanța Energetică a Clădirilor (NEPBIS).  Adițional, în trimestru IV a anului 2023 au fost elaborate și prezentate spre aprobare către donator, documentele de licitație, inclusiv caietele de sarcini pentru contractarea serviciilor de elaborare a documentației tehnice de execuție, inclusiv supravegherea de autor pentru 5 instituții medicale (runda I). |
|  |  | *12. Al doilea proiect de îmbunătățire a eficienței Sistemului de alimentare centralizată cu energie termică (PIESACET-2)* | 12.464,50 | 13.761,10 | Elaborarea Specificațiilor Tehnice (echipele TE și UCIPE cu suportul echipei tehnice BM), Elaborarea Termenilor de Referință, aprobarea TOR de către Finanțator, lansarea procedurii de licitație; elaborarea Specificațiilor Tehnice și Documentului de Achiziție (echipele TE și UCIPE cu suportul echipei tehnice BM). Lansarea procedurii de licitație; Elaborarea Documentului de Achiziție și lansarea procedurii de licitație. Semnarea contractului de proiectare, furnizare și instalare cu perioada de implementare 20 decembrie 2023 – 20 decembrie 2024; coordonarea echipamentului de bază. |
|  |  | *13. Construcția conductei de transport gaze naturale pe direcția Ungheni-Chișinău* | 333,51 | 18.621,50 | Bunuri imobile (terenuri) expropriate: 3200 (100%); Cereri recepționate privind plata despăgubirilor: 1718; Despăgubiri achitate din sursele VMTG (31/12/2021): 9,174,3 mii lei; Despăgubiri achitate din contribuția Guvernului RM: 358.0 mii lei (100% din valoarea totala a cererilor recepționate privind plata despăgubirilor pentru exproprierea permanenta a terenurilor; |
|  |  |  |  |  |  |
| Dezvoltare Regională, infrastructură | IP ONDRL | *14. Securitatea Aprovizionării cu Apa si Sanitație în Moldova* | 1.031,10 | 1.031,10 | Proiectul a fost inițiat la începutul anului 2023, echipa proiectului desfășurând activități de elaborare documentelor de proiect. |
|  |  | *15. Proiectul „Îmbunătățirea Calității Educației”* | 0,00 | 0,00 | nu au fost demarate activități în cadrul proiectului în perioada 2022-2023 |
|  |  |  |  |  |  |
|  | IP UIPCLPSV II | *16. Proiectul de construcție a locuințelor pentru păturile socialmente vulnerabile II* | 5.459,50 | 45.400,80 | 556 apartamente finalizate și 121 în proces de execuție, în 14 raioane ale țării (Călărași – 40 apartamente; Briceni – 25 apartamente; Sângerei – 35 apartamente; Hâncești – 56 apartamente; Soroca – 72 apartamente; Leova – 92 apartamente; Nisporeni – 93 apartamente; Ialoveni - 31 apartamente; Fălești – 40 apartamente; Glodeni – 30 apartamente; Cantemir – 10 apartamente; Cahul – 32 apartamente; Cimișlia – 49 apartamente (în derulare); Rezina – 72 apartamente (în derulare); |
|  |  | *17.Asistență tehnică „Activități preparatorii aferente unui proiect privind locuințele sociale”* | 973,00 | 973,00 | Studiu de fezabilitate elaborat |
|  |  |  |  |  |  |
| Agricultură și dezvoltare rurală | IP UCIP IFAD | *18.Îmbunătățirea capacităților pentru transformarea zonei rurale(IFAD 8)* | 35.618,40[[87]](#footnote-87) | 19.187,00 | În cadrul proiectului TRTP au fost înregistrate următoarele progrese:   * în vederea fortificării rezilienței climatice au fost instruiți 279 mici fermieri referitor la gestionarea adaptată la schimbările climatice a apelor în gospodăriile agricole; * au fost finanțate 9 granturi pentru înființarea loturilor demonstrative de diseminare a practicilor de gestionare a apei în cadrul exploatației agricole în zonele rurale vulnerabile la schimbările climatice; * au fost finanțate 29 proiecte investiționale pentru finanțarea echipamentului de irigare; * au fost finanțate 95 proiecte investiționale, inclusiv pentru 40 femei antreprenoare și 74 tineri, și anume: * 5 proiecte investiționale pentru întreprinderi micro și mici de agroprocesare, inclusiv pentru 4 femei antreprenoare și 5 tineri antreprenori; * 49 proiecte investiționale pentru tineri și femei, inclusiv pentru 19 femei antreprenoare și 46 tineri antreprenori; * 18 proiecte investiționale pentru întreprinderi micro și mici de agroproducere, inclusiv pentru 7 femei antreprenoare și 9 tineri antreprenori; * 23 proiecte investiționale pentru micro antreprenori, inclusiv pentru 10 femei antreprenoare și 14 tineri antreprenori; * a fost realizat 1 studiu privind agricultura conservativă în Republica Moldova. Ca rezultat, a fost elaborată „Cartea albă” aferentă agriculturii conservative și a fost prezentată în cadrul unui eveniment dedicat la USM, la care au participat 45 persoane; * au fost organizate 12 evenimente cu participarea a 897 de persoane, printre care mese rotunde, seminare informative, târguri de carieră; * a fost acordată asistență tehnică și mentorat în businessul agricol pentru 48 tineri și femei, inclusiv asistență în elaborarea planurilor de afaceri, mentorat individual, cursuri de formare/ateliere online, sesiuni de e-mentorat, mentorat de grup și sesiuni de networking și învățare de la liderii fermieri. Din totalul de 48 de beneficiari, 43 sunt tineri, ceea ce indică un impact puternic asupra acestui grup de vârstă important pentru dezvoltarea viitoare a comunității.   Ca rezultat a implementării proiectului TRTP în RM au beneficiat de suport financiar și asistență tehnică 415 gospodării sau 1204 persoane, și anume:   * 296 bărbați; * 119 femei; * 196 tineri. |
|  |  | *19. Proiectul de Reziliență Rurală (IFAD 7)* | 165.681,00 | 406.893,00 | Pe parcursul a 7 ani de implementare a Proiectului IFAD VII au fost înregistrate un șir de progrese în vederea sporirii rezilienței agricultorilor la schimbările climatice, și anume:   * construcția a opt segmente de drum cu lungimea de 6,64 km, de care vor beneficia 2755 de gospodării sau 7651 persoane; * construcția a 7 sisteme de irigare care va asigura irigarea a 487 de ha de pământ, de care vor beneficia 34 întreprinderi agricole; * construcția/reabilitarea a 4 lacuri de captare a apei, de care vor beneficia 980 de gospodării sau 2152 persoane; * debursarea a 207 granturi pentru finanțarea măsurilor de adaptare a sistemelor de producere agricolă la schimbările climatice; * debursarea a 139 granturi pentru finanțarea femeilor micro antreprenoare; * înființarea a 429,47 ha de fâșii/plantații forestiere în cadrul a 25 APL-uri și înființarea a 61 ha de învelișuri de ierburi, de care vor beneficia 17 889 de gospodării sau 50 089 persoane; * debursarea a 175 credite, dintre care: * 36 credite pentru finanțarea tinerilor antreprenori; * 77 credite pentru finanțarea ÎMM-urilor; * 62 credite pentru finanțarea micro-antreprenorilor; * Instruirea a 1859 persoane, dintre care: * 126 tineri antreprenori instruiți; * 81 de persoane instruite din cadrul asociațiilor de economii și împrumut; * 683 de persoane instruite în educație financiară; * 266 de membri a grupurilor de producători instruiți în cadrul lanțului valoric; * 703 persoane instruite in domeniul adaptării măsurilor la schimbările climatice. * Elaborarea planurilor de afaceri pentru 26 tineri antreprenori.   Ca rezultat a implementării proiectului IFAD VII în RM au beneficiat de suport financiar și asistență tehnică 55 383 gospodării sau 155 071 persoane, și anume:   * 75 985 bărbați; * 79 086 femei; * 32 564 tineri. |
|  |  |  |  |  |  |
|  | IP UCIMPA | *20.Proiectul Agricultura Competitivă în Moldova (MACP) – I finanțare adițională* | 46562,30 | 46.562,30 | Alocarea, delimitarea și formarea lotului de teren pentru construirea UPSOA; semnarea contractului pentru lucrări de proiectare, construcție și dotare cu echipamente a UPSOA cu agentul economic „Techno Test” SRL; emiterea de către Agenția de Mediu a Acordului de mediu necesar pentru construirea UPSOA; Obținerea certificatului de uranism necesar pentru proiectarea UPSOA, avizat de către autoritățile corespunzătoare; 120 agenți economici specializați în producerea cărnii de pasăre și a laptelui, instruiți în gestionării SOA zootehnic; 180 de inspectori ANSA instruiți în procesul de control a gestionării SOA |
|  |  | *21.Proiectul Agricultura Competitivă în Moldova (MACP) – II finanțare adițională* | 8000,00 | 8.000,00 | practici de management durabil aplicate pe 9056 ha de suprafețe; ; 49 de granturi postinvestiționale |
|  |  | *22. Proiectul ”Investiții pentru Guvernanță, Creștere și Reziliență în Agricultură”* | 0,00 | 0,00 | au fost desfășurate activități de pregătire pentru semnarea Acordului de împrumut pentru realizarea proiectului AGGRI, a fost elaborat MOP AGRI; |
|  |  |  |  |  |  |
|  | IP ADMA | *23.Proiectul privind* ***transformarea digitală*** *în agricultură în cadrul Proiectului „Agricultura conservativă – dezvoltarea unui sistem durabil de gestionare a solurilor din Republica Moldova ”* | 8212,35 | 8.212,35 | 18 beneficiari unici, 35 de unități de echipamente procurate/finanțate |
|  |  | *24. Proiectul privind vânzarea-cumpărarea în rate a echipamentelor pentru producerea* ***energiei regenerabile*** *în cadrul Proiectului „Agricultura conservativă – dezvoltarea unui sistem durabil de gestionare a solurilor din Republica Moldova ”* | 37739,12 | 37.739,12 | 32 de beneficiari unici, 33 de instalații de panouri fotovoltaice |
|  |  | *25. Programul de Vânzări în Rate 2KR în* ***agricultura performantă irigată*** *pentru perioada post-compact* | 11484,66 | 372.948,50 | 59 de beneficiari unici, 133 de instalații și echipamente pentru irigare |
|  |  | *26. Programul dezvoltării sistemului de irigare la Scară mică (PDSISM)* | 44040,67 | 44.040,67 | 51 de beneficiari unici și132 de unități de tehnică agricolă și echipamente procurate/finanțate. |
|  |  | *27.Proiectul de Asistență a Fermierilor Neprivilegiați/ Programul de vânzări în rate 2KR* | 295601,20 | 2.282.616,95 | 413 de beneficiari unici și 619 de unități de echipamente și tehnică agricolă procurată/finanțată |
|  |  | *28. Programului MBA în agricultură în Moldova* | 250842,83 | 250.842,83 | 31 de studenți instruiți |
|  |  | *29. Proiectul Modernizarea Tehnicii și Echipamentului Agricol (MAME)* | 383326,78 | 383.326,78 | 6 tranșe valorificate 234 de beneficiari unici, 435 de unități de tehnică agricolă procurată/finanțată |
|  |  | *30. Proiectul privind vânzarea-cumpărarea în rate a utilajelor destinate d****omeniului zootehnic*** *în cadrul Proiectului „Agricultura conservativă – dezvoltarea unui sistem durabil de gestionare a solurilor din Republica Moldova ”* | 16893,31 | 16.893,31 | 31 de beneficiari unici, 38 de unități de echipamente procurate/finanțate |
|  |  |  |  |  |  |
|  | IP UCIMPRSVV | *31. Proiectul „Livada Moldovei”* | 58.283,35 | 239.035,11 | 514 subproiecte investiționale finanțate. |
|  |  |  |  |  |  |
| Economie și consultanță | IP UIPAC | *32. Proiectul de competitivitate a ÎMMM (în vigoare din 25.11.2022)* | 204.205,50 | 204.205,50 | Majorarea cu 53% a cererilor depuse online prin Sistemul Informațional Automatizat de Gestionare și Eliberare a Actelor Permisive (SIA GEAP); o tranșă în valoare de 187.883,3 mii lei debursată către ODA pentru capitalizarea fondului de garantare a creditelor.  17 contracte de finanțare prin grant ale beneficiarilor semnate cu ODA, volumul exporturilor generate de 57 companii beneficiare al Proiectului a constituit 41,77 mil lei; 6 studii realizate privind condițiile și oportunitățile de export. |
|  |  |  |  |  |  |
|  | IP OGPAE | *33. Proiectul „Răspuns de urgență la COVID-19:Suport pentru ÎMMM” și Componenta Sănătate* | 945.544,50 | 945.544,50 | În cadrul componentei **„Suport pentru ÎMMM”**, au beneficiat de suport financiar 664 de beneficiari, către acre s-au acordat resurse financiare în valoare de 595,94 mil lei. În cadrul componentei **„Sănătate”** instituțiile medicale din țară, în perioada 2022-2023 au fost asigurate și dotate cu diverse medicamente, kituri și echipamente necesare atât pentru contracararea Virusului COVID-19, cât și pentru utilizare în activitatea de prestare a serviciilor în domeniul sănătății publice curente: Anti COVID-19, doze de vaccine - 700.830; Soluție de clorid, ampule - 215.000 ; Seringi pentru administrarea vaccinurilor - 1.500.000; Teste de diagnostic rapid Ag SARS-CoV-2 - 700.000; Truse de prelevare a probelor pentru material viral - 40.000; Analizatoare automate de gaze din sânge și electroliți – 60; Tomografe computerizate – 9 bucăți; scanere cu ultrasunete – 22 bucăți; generatoare de oxygen – 35 bucăți; aparate digitale Roentgen 12 bucăți; Respiratoare - 300.000 buc; defibrilatoare externe – 4; electrocardiografe – 88 bucăți; kituri pentru extragerea acidului nucleic – 120.000 bucăți; kituri de determinare a virusurilor – 19.200 buc; Kit pentru detectarea RT-PCR a virusului SARS-CoV-2 – 140.000 buc; radiografe mobile – 30 unități; medicamente remdesivirum – 3000 ampule; Medicamente cu tocilizumabum – 2000 ampule; |
|  |  | *34. Proiectul „Suport pentru Secretariatul tehnic comun al Programului Operațional Comun România – Republica Moldova”* | 1.368.996,16 | 1.368.996,16 | 84 de proiecte (58 proiecte soft, 19 proiecte hard, 4 proiecte de infrastructură largă) |
|  |  | *35. Proiectul „Suport pentru Programul Transnațional Dunărea”* | 29.665,59 | 29.665,59 | 15 de proiecte |
|  |  |  |  |  |  |
| Sănătate Publică | IP UCIMPDS | *36. Programul de profilaxie și control al infecției HIV/SIDA/ infecțiilor cu transmitere sexuala/ tuberculozei în Moldova* | 206.854,00 | 268.287,20 | Programul este implementat, începând cu anul 2003, cu extindere continuă a perioadelor de finanțare a acestuia. Ultima perioadă de implementare fiind pentru aa. 2024-2026, în cadrul grantului Fondului Global (MDA-C-PCIMU nr. 3623).  În perioada vizată a auditului (anii 2022-2023), în cadrul perioadei de implementare a grantului MDA-C-PCIMU nr. 1923, aa. 2021-2023, Programul a urmărit 8 obiective cheie și a fost structurat pe 13 module separate (inclusiv modulul COVID-19). Performanța programatică a fost măsurată în baza **indicatorilor de performanță** programatici de impact și de rezultat (outcome) – corelați la scopul și obiectivele Programului, precum și indicatorii de acoperire/produs (coverage) – corelați la modulele/ intervențiile Programului.  Astfel, la data de 31 decembrie 2023, în baza raportului de verificare anuală a progresului (PU/DR) de către Donator (Fondul Global), performanța medie a tuturor indicatorilor, pe **componenta TB**, a fost de ​​**80,4%**. Astfel, din cei 7 indicatori raportați, pe componenta TB, țintele au fost atinse pentru 3 indicatori, parțial atinse - pentru alți 3 indicatori și neadecvat atinse - pentru 1 indicator. În același timp, performanța medie a tuturor indicatorilor, pe **componenta HIV/SIDA**, a fost de **77.7%**. Astfel, din cei 12 indicatori raportați, pe componenta HIV/SIDA, țintele au fost supra-atinse pentru 2 indicatori, parțial atinse - pentru 8 indicatori și neadecvat atinse - pentru 2 indicatori.  În conformitate cu prevederile acordului de grant aferent, Programul a prevăzut cofinanțarea unor activități din cadrul Programelor Naționale de Prevenire și Control al HIV/SIDA/ITS și de Răspuns la Tuberculoză. Respectiv, descrierea activităților desfășurate, în perioada aa. 2022-2023, în conformitate cu modulele Programului.  De menționat că, activitățile de profilaxie sunt în desfășurare continuă, impactul cărora poate fi măsurat prin intermediul studiilor bio-comportamentale în rândul grupurilor cu risc sporit de infectare. Ulterior, în baza rezultatelor obținute, se implementează ajustările și modificările necesare în intervențiile și activitățile implementate. La fel, indicatorii de produs înregistrează variații de la indicatorii țintă scontați, însă în baza doar a acestora nu poate fi evaluat nivelul de impact general al Programului. |
| **Total** |  |  | **4.338.639,33** | **7.301.246,87** |  |

1. HG nr.377 din 25.04.2018 cu privire la reglementarea cadrului instituțional și mecanismului de coordonare și management al asistenței externe. [↑](#footnote-ref-1)
2. Etapele sistemului de management al asistenței externe: (1) programarea asistenței externe; (2) implementarea proiectelor/programelor de asistență externă; (3) monitorizarea implementării proiectelor/programelor; (4) raportarea progresului în implementarea proiectelor/programelor și, respectiv, (5) evaluarea rezultatelor. [↑](#footnote-ref-2)
3. <https://cancelaria.gov.md/sites/default/files/raport.pdf>; [Raport privind asistenţa externă pentru Republica Moldova 2022.pdf](https://mf.gov.md/sites/default/files/Raport%20privind%20asisten%C5%A3a%20extern%C4%83%20pentru%20Republica%20Moldova%202022.pdf); [↑](#footnote-ref-3)
4. Rapoartele privind executarea bugetului de stat pentru anii 2022-2023 (Forma F-010). [↑](#footnote-ref-4)
5. Volumul total al asistenței externe executate a constituit: în anul 2022 – 6.613.384,18 mii lei, în anul 2023 – 7.964.015,70 mii lei. [↑](#footnote-ref-5)
6. Valoarea împrumuturilor externe executate a constituit: în anul 2022 – 6.092.005,30 mii lei, în anul 2023 – 7.283.685,20 mii lei. [↑](#footnote-ref-6)
7. Volumul granturilor externe executate a constituit: în anul 2022 – 521.378,88 mii lei, în anul 2023 – 680.330,50 mii lei. [↑](#footnote-ref-7)
8. HCC nr.25 din 30.05.2022, nr. 20 din 26.05.2023 și nr.26 din 28.05.2024 cu privire la Rapoartele de audit al conformității asupra managementului datoriei de stat, garanțiilor de stat și recreditării de stat în anii 2021, 2022 și, respectiv, 2023. [↑](#footnote-ref-8)
9. HG nr.377 din 25.04.2018 cu privire la reglementarea cadrului instituțional și mecanismului de coordonare și management al asistenței externe. [↑](#footnote-ref-9)
10. HG nr.838 din 09.07.2008 privind instituirea Comitetului interministerial pentru planificare strategică (abrogată prin HG nr.1070 din 27.12.2023). [↑](#footnote-ref-10)
11. Prin HG nr.888 din 22.11.2023, începând cu data de 24.11.2023 Cancelaria de Stat a fost desemnată drept autoritate națională de coordonare. [↑](#footnote-ref-11)
12. Programul activității de audit pe anul 2024, aprobat prin HCC nr.55 din 15.12.2023 (cu modificările ulterioare). [↑](#footnote-ref-12)
13. Anexa nr.5 la HG nr.1136 din 18.10.2007 cu privire la unele măsuri de executare a Legii nr.419-XVI din 22.12.2006 cu privire la datoria sectorului public, garanțiile de stat și recreditarea de stat. [↑](#footnote-ref-13)
14. Art.32 din Legea nr.98 din 04.05.2012 privind administrația publică centrală de specialitate, art.3 și art.62 alin.(9) din Legea finanțelor publice și responsabilității bugetar-fiscale nr.181 din 25.07.2014. [↑](#footnote-ref-14)
15. Art.62 alin. (9) din Legea finanțelor publice și responsabilității bugetar-fiscale nr.181/2014. [↑](#footnote-ref-15)
16. Legea bugetului de stat pentru anul 2022 nr.205 din 06.12.2021. [↑](#footnote-ref-16)
17. Legea bugetului de stat pentru anul 2023 nr.359 din 22.12.2022. [↑](#footnote-ref-17)
18. Ordinul MF nr.216 din 28.12.2015 cu privire la aprobarea Planului de conturi contabile în sistemul bugetar și a Normelor metodologice privind evidența contabilă și raportarea financiară în sistemul bugetar. [↑](#footnote-ref-18)
19. Ordinul MF nr.118 din 06.08.2013 privind aprobarea Standardelor Naționale de Contabilitate. [↑](#footnote-ref-19)
20. HP nr.89 din 06.08.2021 pentru aprobarea listei ministerelor și HP nr.29 din 16.02.2023 pentru aprobarea listei ministerelor. [↑](#footnote-ref-20)
21. MAIA, MM, MIDR, MF, MS, MJ, MDED și ME. [↑](#footnote-ref-21)
22. HP nr. 189 din 21.07.2017 pentru aprobarea listei ministerelor. [↑](#footnote-ref-22)
23. HP nr. 89 din 06.08.2021 pentru aprobarea listei ministerelor. [↑](#footnote-ref-23)
24. HP nr. 29 din 16.02.2023 pentru aprobarea listei ministerelor. [↑](#footnote-ref-24)
25. HG nr. 271 din 20.04.2022 cu privire la organizarea și funcționarea Instituției Publice Oficiul Național de Dezvoltare Regională și Locală. [↑](#footnote-ref-25)
26. HG nr.391 din 19.04.2000 cu privire la crearea IP „Unitatea de coordonare, implementare și monitorizare a proiectelor în domeniul sănătății”. [↑](#footnote-ref-26)
27. HG nr.1276 din 21.12.2000 cu privire la crearea Unității consolidate pentru implementarea și monitorizarea proiectelor în domeniul energeticii. [↑](#footnote-ref-27)
28. Anexa nr. 5 la HG nr.148 din 25.08.2021 cu privire la organizarea și funcționarea Ministerului Sănătății. [↑](#footnote-ref-28)
29. Anexa nr.5 la HG nr.118 din 07.03.2023 cu privire la organizarea și funcționarea Ministerului Energiei. [↑](#footnote-ref-29)
30. HG nr.173 din 12.03.2014 cu privire la Unitatea de implementare a Proiectului de construcție a penitenciarului din Chișinău. [↑](#footnote-ref-30)
31. Anexa nr.4 la HG nr.698 din 30.08.2017 cu privire la organizarea și funcționarea Ministerului Justiției. [↑](#footnote-ref-31)
32. HG nr.437 din 15.05.2018 cu privire la organizarea și funcționarea Administrației Publice a Penitenciarelor. [↑](#footnote-ref-32)
33. Monitorizarea activității UIPFAE se efectuează prin: Comitete de supraveghere – în 6 cazuri (ONIPM, UCIPE, UCIP IFAD, UIPCLPSV II, UIPCPC, ADMA), Consilii de supraveghere – în 2 cazuri ( OGPAE, UCIMPRSVV), Consilii de observatori – în 2 cazuri (UCIMPA, UIPAC) și, respectiv, Consiliu de administrare – 1 caz (UCIMP DS). [↑](#footnote-ref-33)
34. Prin HG cu privire la crearea UIPFAE au fost aprobate componențele nominale ale Organelor colegiale de supraveghere pentru următoarele UIPFAE: UCIMP DS, UCIPE, UIPAC și UIPCPC. [↑](#footnote-ref-34)
35. Atribuțiile ministrului sunt stabilite în Legea nr.136 din 07.07.2017 cu privire la Guvern. [↑](#footnote-ref-35)
36. HG nr.878 din 29.09.1999 cu privire la crearea Unității consolidate pentru implementarea și monitorizarea proiectelor în domeniul agriculturii, finanțate de Banca Mondială. [↑](#footnote-ref-36)
37. Legea nr.158 din 04.07.2008 cu privire la funcția publică și statutul funcționarului public. [↑](#footnote-ref-37)
38. Codul muncii al Republicii Moldova nr.154 din 28.03.2003. [↑](#footnote-ref-38)
39. HG nr.386 din 17.06.2020 cu privire la planificarea strategică (denumire modificată prin HG nr.661 din 25.09.2024). [↑](#footnote-ref-39)
40. Legea nr.166 din 11.07.2012 pentru aprobarea Strategiei naționale de dezvoltare „Moldova 2020”. [↑](#footnote-ref-40)
41. Legea nr.315 din 17.11.2022 pentru aprobarea Strategiei naționale de dezvoltare „Moldova Europeană 2030”. [↑](#footnote-ref-41)
42. Legea nr. 182 din 11.07.2012 pentru ratificarea Acordului-cadru de împrumut dintre Republica Moldova și Banca de Dezvoltare a Consiliului Europei întru realizarea Proiectului de construcţie a locuințelor pentru păturile socialmente vulnerabile II. [↑](#footnote-ref-42)
43. Au fost reconstruite 14 din cele 15 blocuri de apartamente planificate (sau 93,33 %), au fost create 677 din cele 700 de locuințe sociale planificate (96,71 %), iar beneficiarii finali ai Proiectului au fost 2.300 de persoane din grupul-țintă de 2.500 de persoane, stabilit la etapa de planificare (92,00 %). [↑](#footnote-ref-43)
44. Legea nr.168 din 10.09.2020 privind ratificarea Acordului-cadru de împrumut dintre Republica Moldova și Banca de Dezvoltare a Consiliului Europei pentru realizarea Proiectului „Răspuns de urgență la COVID-19 și suport pentru întreprinderile micro, mici și mijlocii”. [↑](#footnote-ref-44)
45. Anexa nr. 1 la HG nr.377/2018, versiunea în vigoare până la data de 22.08.2024. [↑](#footnote-ref-45)
46. Hotărârea Curții de Conturi nr.19 din 26.05.2023 cu privire la Raportul auditului financiar asupra Raportului Guvernului privind executarea bugetului de stat pe anul 2022. [↑](#footnote-ref-46)
47. HG nr.888 din 22.11.2023 cu privire la modificarea și abrogarea unor hotărâri ale Guvernului (reorganizarea structurală a unor autorități publice). [↑](#footnote-ref-47)
48. HG nr.534 din 24.07.2024 pentru Modificarea HG nr.377/2018 cu privire la reglementarea cadrului instituțional și mecanismului de coordonare și management al asistenței externe. [↑](#footnote-ref-48)
49. Pct. 46 din Regulamentul cu privire la cadrul instituțional și mecanismul de coordonare și management al asistenței externe (Anexa nr. 1 la HG nr.377/2018, în redacția din 22.08.2024). [↑](#footnote-ref-49)
50. Legea nr.12 din 13.07.2017 pentru ratificarea Acordului-cadru dintre Republica Moldova și Fondul Global pentru Combaterea HIV/SIDA, Tuberculozei și Malariei. [↑](#footnote-ref-50)
51. Art.4 din Legea privind controlul financiar public intern nr.229/2010 stabilește că principiile bunei guvernări în activitatea entităţii publice sunt: transparență și răspundere, economicitate, eficiență și eficacitate, legalitate și echitate, etică și integritate. [↑](#footnote-ref-51)
52. Legea nr.131 din 03.07.2015 privind achizițiile publice; HG nr.1419 din 28.12.2016 pentru aprobarea Regulamentului cu privire la modul de planificare a contractelor de achiziții publice; HG nr. 870 din 14.12.2022 pentru aprobarea Regulamentului cu privire la achizițiile publice de valoare mică; HG nr.638 din 26.08.2020 pentru aprobarea Regulamentului privind achizițiile publice de lucrări. [↑](#footnote-ref-52)
53. Legea nr.131 din 03.07.2015 privind achizițiile publice. [↑](#footnote-ref-53)
54. <https://eur-lex.europa.eu/legal-content/EN-RO/TXT/?from=EN&uri=CELEX%3A02014L0024-20180101> [↑](#footnote-ref-54)
55. HCC nr.14 din 11.04.2024 cu privire la Raportul de audit al performanței privind utilizarea mijloacelor financiare în cadrul proiectului „Livada Moldovei”. [↑](#footnote-ref-55)
56. HCC nr.68 din 13.12.2021 cu privire la Raportul auditului performanței atinse în cadrul proiectelor finanțate din fondurile externe gestionate prin intermediul Unității Consolidate pentru Implementarea Programelor Fondului Internațional pentru Dezvoltare Agricolă. [↑](#footnote-ref-56)
57. Legea finanțelor publice și responsabilității bugetar-fiscale nr.181 din 25.07.2014. [↑](#footnote-ref-57)
58. Marja pentru rezerve în mărime de 0,3 puncte procentuale din dobânda încasată de către OGPAE de la Instituțiile Financiare Participante se acumulează la contul special al Fondului de rezervă al OGPAE începând cu ianuarie 2017. La situația din 31.12.2023, Fondul de rezervă al OGPAE a constituit 92.278,52 mii lei, dintre care 8.843,51 mii lei reprezintă dobânda capitalizată din depozitele bancare. [↑](#footnote-ref-58)
59. UCIMPA și UCIMPRSVV. [↑](#footnote-ref-59)
60. UCIMP DS, UCIPE și ONIPM. [↑](#footnote-ref-60)
61. Legea salarizării nr.847 din 14.02.2002 și art.135 din Codul muncii al Republicii Moldova nr.154 din 28.03.2003. [↑](#footnote-ref-61)
62. ADMA, ONDRL, UCIMPDS, UCIMPRSVV, UCIP IFAD. [↑](#footnote-ref-62)
63. ONIPM, UCIPE, UIPCLPSV II, UCIMPA. [↑](#footnote-ref-63)
64. OGPAE, UIPAC, UIPCPC. [↑](#footnote-ref-64)
65. HG nr.743 din 2002 cu privire la salarizarea angajaților din unitățile cu autonome financiară. [↑](#footnote-ref-65)
66. Aprobat prin Hotărârea Consiliului de supraveghere al OGPAE din 01.09.2020. [↑](#footnote-ref-66)
67. Aprobat de către directorul OGPAE la 01.09.2020. [↑](#footnote-ref-67)
68. Sporuri pentru eficiență economică – 238,61 mii lei; premii trimestriale – 126,44 mii lei, sporuri pentru eficiență managerială – 89,48 mii lei; sporuri pentru vechime în muncă – 59,65 mii lei, premii unice de sărbători – 20,71 mii lei. [↑](#footnote-ref-68)
69. Sporuri pentru eficiență economică – 167,80 mii lei, sporuri pentru eficiență managerială – 100,68 mii lei, sporuri pentru vechime în muncă – 67,12 mii lei, ajutor material – 30,20 mii lei, premie anuală – 30,20 mii lei, premie trimestrială – 22,65 mii lei, premie unică de sărbători – 22,65 mii lei. [↑](#footnote-ref-69)
70. Valoarea nu conține resursele financiare consumate de către UCIP IFAD și pentru implementarea proiectului „Managementul deșeurilor solide” implementat de către ONIPM (nu au prezentat informația echipei de audit). [↑](#footnote-ref-70)
71. Din cele 36 de proiecte implementate, sunt proiecte inițiate în anul 2000, 2012, 2014 etc. [↑](#footnote-ref-71)
72. UIPAC „MOP pentru Programul Îmbunătățirea Competitivității Exporturilor ÎMMM” [↑](#footnote-ref-72)
73. Proiectele implementate de către echipa ONIMP. [↑](#footnote-ref-73)
74. Proiectul Securitatea Aprovizionării cu Apă și Sanitație în Moldova. [↑](#footnote-ref-74)
75. Proiectul de construcție a Penitenciarului din Chișinău. [↑](#footnote-ref-75)
76. Neîntrunirea organului de supraveghere al IP UIPCLPSV II; [↑](#footnote-ref-76)
77. Întrunirea doar într-o singură ședință pe parcursul a doi ani - IP UCIPE, IP UCIMP DS. [↑](#footnote-ref-77)
78. Manualul operațional pentru a asigura implementarea grantului și a creditului acordate de către Banca Mondială și Guvernul Olandez în cadrul Proiectului „Restructurare a sistemului de sănătate”. În versiune actualizată a fost aprobat în septembrie 2024. Până în această dată a fost actual manualul operațional al proiectului din anul 2007. [↑](#footnote-ref-78)
79. Programe naționale de profilaxie și combatere a infecției HIV/SIDA și infecțiilor cu transmitere sexuală (2001-2025), programe naționale de control al tuberculozei (2001-2025). [↑](#footnote-ref-79)
80. Proiectul de construcție a locuințelor pentru păturile socialmente vulnerabile II. [↑](#footnote-ref-80)
81. Ordinul Ministrului Dezvoltării Regionale și Construcțiilor nr. 75 din 14.05.2014. [↑](#footnote-ref-81)
82. Delegarea implementării unor obiective de către ONG-uri, antrenarea directă a medicilor specialiști în identificarea potențialilor beneficiari de ajutor specializat, campanii de oferire a materialelor protectoare. [↑](#footnote-ref-82)
83. HG nr. 56 din 17.02.2023 cu privire la aprobarea Strategiei naționale de dezvoltare agricolă și rurală pentru anii 2023-2030. [↑](#footnote-ref-83)
84. Criteriile de evaluare a dezvoltării asistenței, definite de către Organizația pentru Cooperare și Dezvoltare Economică. [↑](#footnote-ref-84)
85. Ghidul Grupului Băncii Mondiale, 2023. [↑](#footnote-ref-85)
86. HCC nr.2 din 24.01.2020 „Cu privire la Cadrul Declarațiilor Profesionale ale INTOSAI”; HCC nr. 4 din 24.02.2023 „Cu privire la aprobarea spre testare a Manualului auditului performanței (în redacție nouă)”. [↑](#footnote-ref-86)
87. Inclusiv avansurile atrase pentru anul 2024. [↑](#footnote-ref-87)